
Informaţiile conţinute în această carte au scop educaţional şi nu 
de a pune diagnostice, de a face prescripţii sau tratamente, oricare 
ar fi starea de sănătate. Aceste informaţii nu vor ţine loc de 
consultaţii la medici competenţi. 

Conţinutul acestei cărţi a fost conceput cu intenţia de a fi folosit 
complementar, pe lângă un program de vindecare raţional şi 
responsabil, prescris de un medic practicant. 

Autorul şi editorul nu sunt în niciun fel responsabili pentru 
folosirea incorectă a acestui material. 

„Acest instrument te va ajuta 
să dobândeşti gloria întregii lumi.” 


TĂBLIŢA DE SMARALD 
(aproximativ 5000-3000 î.Ch.) 


— Magia — 


Dedicată ţie 


Fie ca Magia să îţi permită accesul la o lume nouă 
şi să îţi aducă bucurie atât timp cât trăieşti. 


Aceasta este intenţia mea pentru tine 
şi pentru întreaga lume. 

Mulţumiri 


Când am început să scriu această carte, eram doar eu şi 
Universul. Procesul de creaţie a început într-o stare de bucurie, dar 
şi de solitudine. Treptat, cercul a început să se lărgească, incluzând 
în el din ce în ce mai mulţi oameni, care şi-au adus contribuţia prin 
expertiza lor, proces care a continuat până la finalizarea cărţii pe 
care o ţii acum în mână. lată câţiva din oamenii care au făcut parte 
integrantă din acest cerc din ce în ce mai mare al creaţiei care a 
condus la apariţia cărţii Magia: 


Mulţumesc, mulțumesc, mulțumesc: fiicei mele Skye, care a 
lucrat neobosită cot la cot cu mine la editarea acestei cărţi, 
împreună cu Josh Gold, care şi-a folosit cunoaşterea ştiinţifică 
pentru a face cercetări, ajutându-mă astfel să fac conexiunea între 
descoperirile ştiinţifice şi afirmaţiile religiei. 

li mulţumesc editoarei mele, Cindy Black, de la editura Beyond 
Words, pentru abordarea ei directă şi deschisă şi pentru întrebările 
pertinente pe care mi le-a pus, care m-au ajutat să devin o 
scriitoare mai bună. li mulţumesc lui Nic George pentru viziunea lui 
creativă, care a captat perfect magia în grafica interioară şi în cea a 
copertei. 


Le mulţumesc lui Shamus Hoare şi Cariei Thornton de la Gozer 
Media pentru contribuţia lor la grafica finală şi la formatul acestei 
cărţi. 

Îi mulţumesc echipei mele care m-a ajutat să scriu o nouă carte 
din ciclul „Secretul” şi care reprezintă coloana vertebrală a muncii 
mele. Le mulţumesc îndeosebi surorii mele, Jan Child, care conduce 
departamentul publicistic; Andreei Keir, care conduce colosalul 
nostru departament de creaţie; lui Paul Harrington şi surorii mele 
Glenda Bell, care au făcut echipă cu fotograful Raphael Kilpatrick şi 
cu restul echipei noastre pentru a crea ilustrațiile magice din 
această carte. In sfârşit, le mulţumesc celorlalţi membri ai echipei 
„Secretul”, a căror activitate din culise o consider nepreţuită: lui 
Don Zyck, Mark O'Connor, Mike Gardiner, Lori Sharapov, Cori 
Johansing, Chye Lee, Peter Byrne şi fiicei mele Hayley. 


Mulţumesc, mulțumesc, mulțumesc editorilor mei de la Atria 
Books şi Simon & Schuster: lui Carolyn Reidy, Judith Curr, Darlene 

DeLillo, Twisne Fan, James Pervin, Kimberly Goldstein şi Isolde 
Sauer. Sunt binecuvântată pentru că am în jurul meu o echipă 
alcătuită din oameni atât de înzestrați. 


Mulţumesc, mulțumesc, mulțumesc lui Angel Martin Velayos, 
pentru călăuzirea lui spirituală, pentru iubirea şi înţelepciunea lui; 
surorii mele Pauline Vernon şi dragilor mei prieteni, pentru sprijinul 
continuu pe care mi l-au oferit şi pentru entuziasmul cu care m-au 
susţinut. 

De asemenea, le datorez cea mai profundă recunoştinţă tuturor 
oamenilor de seamă ai secolelor trecute, care au descoperit marile 
adevăruri ale vieţii şi ni le-au descris în textele lor, astfel încât noi 
să le putem descoperi la momentul oportun, adică în acel moment 
inefabil în care ochii noştri se deschid şi văd, iar urechile noastre se 
deschid şi aud, schimbându-ne astfel viaţa. 


TU CREZI ÎN MAGIE? 


„Cine nu crede în magie nu o va descoperi niciodată 
ROALD DAHL (1916-1990) scriitor 


Îţi mai aduci aminte de perioada în care erai copil şi în care tot 
ce vedeai te umplea de fascinaţie şi de uimire? Viaţa ţi se părea 
magică şi încântătoare, şi chiar şi cele mai mărunte lucruri te 
umpleau de entuziasm. Priveai la fel de fascinat chiciura care albea 
firele de iarbă, fluturii care zburau prin aer sau o banală frunză 
căzută la pământ. 


Căderea unui dinte te umplea de entuziasm, căci ştiai că 
noaptea Zâna Măseluţă va veni la tine, şi numărai nerăbdător zilele 
care au mai rămas până la noaptea magică a Crăciunului! Chiar 
dacă nu înţelegeai cum reuşeşte Moş Crăciun să ajungă în aceeaşi 
noapte la toţi copiii din lume, acesta nu te dezamăgea niciodată, 
lăsându-i darurile sale sub brad. 


În acea perioadă magică a vieţii tale erai convins că renii pot 
zbura, că în grădina ta trăiesc zâne, că animalele de casă sunt la fel 

ca oamenii, că jucăriile au personalităţi, că visele se adeveresc şi 
că dacă ai dori, ai putea atinge stelele. Inima ta era plină de 
bucurie, imaginaţia ta nu cunoştea limite şi erai convins că viaţa 
este magică! 

Foarte mulţi copii trăiesc în această lume magică, în care totul li 
se pare frumos şi în care fiecare nouă zi promite alte aventuri 
fabuloase. Nimic nu le poate răpi acestora bucuria pe care le-o 
oferă perspectiva magică asupra vieţii. Din păcate, pe măsură ce 
cresc şi se transformă în adulţi, responsabilităţile, problemele şi 
dificultăţile vieţii de zi cu zi sfârşesc prin a-i copleşi. Ei devin pe zi 
ce trece din ce în ce mai dezamăgiţi, iar magia în care credeau 
când erau mai mici păleşte şi dispare. Acesta este unul din 
motivele pentru care majoritatea adulţilor adoră să fie în compania 
copiilor, astfel încât să retrăiască pentru o clipă starea de spirit pe 
care au avut-o cândva. 


Cartea de faţă îşi propune să îţi demonstreze că magia în care ai 
crezut cândva este cât se poate de reală, în timp ce perspectiva 
adultului dezamăgit de viaţă este falsă. Magia vieţii chiar este 
reală, cel puţin tot atât de reală ca şi tine. De fapt, viaţa poate fi 
infinit mai fabuloasă decât ţi-o imaginai tu când erai copil şi decât 
tot ce ai cunoscut vreodată până acum. Ea îţi poate tăia respiraţia 
şi te poate umple de inspiraţie şi de entuziasm. Dacă ştii cum să 
procedezi pentru a readuce magia în existenţa ta, tu poţi avea o 
viaţă de vis. Vei ajunge chiar să te întrebi cum a fost posibil să 
renunţi cândva să mai crezi în magia vieţii! 


Chiar dacă nu vei vedea renii zburând, vei vedea cu siguranță 
lucrurile pe care ţi le-ai dorit întotdeauna apărând în faţa ta, iar 
situaţiile la care ai visat dintotdeauna petrecându-se subit. Ce-i 
drept, nu vei înţelege niciodată pe deplin cum s-au legat lucrurile 
astfel încât să îţi îndeplinească visele, căci magia operează într-o 
lume invizibilă, ceea ce o face să fie cu atât mai fascinantă! 


Te simţi pregătit să trăieşti din nou magia vieţii? Să trăieşti în 
fiecare zi plin de entuziasm şi de minunare, la fel ca un copil? Dacă 
da, pregăteşte-te să devii un magician! 


Aventura noastră a început acum 2.000 de ani, când 
cunoaşterea capabilă să schimbe viaţa oamenilor a fost ascunsă 
într-un text sacru... 

REVELAREA UNUI MARE MISTER 


Pasajul care urmează provine din Evanghelia după Matei, una din 
cărţile Noului Testament, şi a creat foarte multă confuzie de-a 
lungul timpului, fiind înţeles şi interpretat greşit de mulţi oameni. 


„Celui care are i se va mai da, şi astfel va trăi în abundență. 
Celui care nu are i se va lua chiar şi ceea ce are.” 


Trebuie să recunoşti că este greu să citeşti acest pasaj fără să ţi 
se pară nedrept, întrucât mesajul pare să fie că bogaţii se vor 
îmbogăţi şi mai tare, iar săracii vor sărăci şi mai mult. În realitate, 
pasajul conţine un mister care trebuie dezlegat. Dacă vei înţelege 
acest mister, în faţă ţi se va deschide o lume nouă. 


Misterul care le-a scăpat oamenilor secole la rând poate fi 
rezumat într-un singur cuvânt: recunoştinţă. 


„Celui care îşi exprimă recunoştinţa i se va mai da, şi va trăi în 
abundență. Celui care nu îşi exprimă recunoştinţa i se va lua chiar 
şi ceea ce are.” 

lată cum, prin revelarea unui singur cuvânt, un text aparent 
criptic îşi dezvăluie cât se poate de limpede semnificaţia. Au trecut 
2.000 de ani de la notarea în scris a acestor cuvinte, dar ele au 
rămas la fel de adevărate astăzi cum au fost odinioară. Dacă nu îţi 
vei face timp pentru a fi recunoscător, nu numai că nu vei primi 
mai mult decât ai, dar vei pierde chiar şi ceea ce ai la ora actuală. 
Pe de altă parte, promisiunea magiei care apare odată cu 
exprimarea recunoştinţei este descrisă în cuvintele: dacă vei fi 
recunoscător, vei primi mai mult şi vei trăi în abundență! 


Promisiunea recunoştinţei este exprimată la fel de limpede şi în 
Coran: 


„Şi  Laminteşte-ți] cuvintele lui Dumnezeu: «Dacă eşti 
recunoscător, îți voi da mai mult; dar dacă vei fi nerecunoscător; 
pedeapsa mea te va lovi cu asprime».” 


Nu contează ce religie urmezi, şi nici măcar dacă ai sau nu o 
natură religioasă. Cert este că aceste cuvinte din Sfânta Scriptură 
şi din Coran sunt cât se poate de adevărate inclusiv în cazul tău şi 
al vieţii tale, căci ele descriu o lege fundamentală a ştiinţei şi a 
Universului. 


Legea universală 

Recunoştinţa operează la unison cu o lege universală ce 
guvernează întreaga viaţă. Aceasta este legea atracției, care 
gestionează întreaga energie a Universului, de la formarea atomilor 
şi până la mişcarea planetelor. Ea spune că „principiile similare se 
atrag”. Celulele unui organism viu sunt menținute laolaltă, la fel ca 
şi substanţa unui obiect material, numai datorită legii atracției. 
Aceeaşi lege operează inclusiv asupra gândurilor şi sentimentelor 
tale, care reprezintă în egală măsură manifestări energetice. De 
aceea, tu atragi către tine tot ceea ce gândeşti şi tot ceea ce simţi. 


Spre exemplu, dacă gândeşti: „Nu-mi place slujba pe care o am”, 
„Nu am destui bani”, „Nu-mi pot găsi un partener perfect”, „Nu-mi 
pot plăti facturile”, „Nu cred că o să reuşesc în ceea ce mi-am 
propus”, „Cutare nu mă apreciază”, „Nu mă înţeleg cu părinţii 
mei”, „Copilul meu are o problemă” sau „Am dificultăţi în căsnicie” 

- tu vei atrage din ce în ce mai mult aceste experienţe de viaţă. 


În mod similar, dacă te gândeşti la lucrurile pentru care te simţi 
recunoscător, cum ar fi: „Imi iubesc slujba”, „Familia mea mă 
sprijină în tot ceea ce fac”, „Am avut o vacanţă excelentă”, „Mă 
simt uimitor de bine astăzi”, „Fiscul mi-a returnat o sumă incredibil 
de mare de bani, considerând-o deductibilă din impozitele pe care 
le-am plătit” sau „Am petrecut un weekend minunat în natură, 
alături de fiul meu”, şi dacă simţi sincer starea de recunoştinţă, tu 
vei atrage din ce în ce mai mult aceste motive de satisfacţie în 
viaţa ta. Legea atracției este imuabilă, operând de fiecare dată, la 
fel cum fierul este întotdeauna atras de un magnet. Recunoştinţa ta 
are o calitate magnetică, şi cu cât ţi-o vei manifesta mai abundent, 
cu atât mai mare va fi prosperitatea pe care o vei atrage în viaţa 
ta. Această lege este universală! 


Probabil că ai auzit zicători de genul: „Omul culege ce a 
semănat”, „Cine seamănă vânt, culege furtună” sau „Omul 
primeşte ceea ce dăruieşte”. Acestea descriu aceeaşi lege 
universală a atracției, dar şi un principiu universal pe care l-a 
descoperit marele savant Sir Isaac Newton. 


Newton a descoperit legile fundamentale ale mişcării în Univers, 
iar una dintre acestea spune: 


Oricărei acțiuni i se opune o reacție egală şi contrară. 


Dacă aplicăm acest principiu conceptului de recunoştinţă, 
obţinem următoarea ecuaţie: orice acţiune de dăruire generează 
inevitabil o reacţie opusă de primire. lar ceea ce primeşti este 
întotdeauna egal cu cantitatea de recunoştinţă pe care ţi-ai 
exprimat-o. Cu alte cuvinte, însăşi acţiunea  recunoştinţei 
generează o reacţie a primirii! Şi cu cât te simţi mai recunoscător şi 
mai sincer (altfel spus, cu cât oferi mai multă recunoştinţă), cu atât 
mai mult vei primi. 


Firul de aur al recunoştinţei 

Puterea recunoştinţei a fost propovăduită şi practicată de mii de 
ani, fiind transmisă de la o generaţie la alta de-a lungul secolelor şi 
răspândindu-se de pe un continent pe altul şi de la o civilizaţie la 

alta. Marile religii ale lumii: creştinismul, islamul, iudaismul, 
budismul, sikhismul şi hinduismul - toate au în centrul lor conceptul 
de recunoştinţă. 


Profetul Mohamed a afirmat că recunoştinţa pentru abundența 
primită reprezintă cea mai bună poliţă de asigurare că abundența 
va continua să curgă în viaţa ta 


La rândul lui, Buddha a spus că omul nu are decât motive de 
bucurie şi de recunoştinţă. 


Lao Tzu a declarat că întreaga lume îi aparţine celui care se 
bucură de realitate aşa cum este aceasta. 


Krishna a afirmat că acceptă întotdeauna cu bucurie tot ceea cei 
se oferă. 


Regele David le-a recomandat supuşilor săi să mulţumească 
pentru întreaga lume, adică pentru tot ceea ce există între pământ 
şi cer. 


În sfârşit, lisus obişnuia să spună mulţumesc înainte de orice 
miracol pe care îl realiza. 


De la aborigenii australieni şi până la triburile africane maasai şi 
zulu, de la indienii americani navajo, shawnee şi cherokee, şi până 
la tahitieni, eschimoşi şi maori, practica recunoştinţei reprezintă 
însuşi nucleul central al tuturor tradiţiilor indigene. 


„Când te trezeşti dimineața, mulţumeşte pentru lumina zorilor, 
pentru viaţa ta şi pentru vitalitatea de care te bucuri. Oferă 
mulțumiri pentru hrana pe care o consumi şi pentru bucuria de a 
trăi pe acest pământ. Dacă nu găseşti niciun motiv de recunoştinţă, 
vina îți aparține tie, nu Universului.” 

TECUMSEH (1768-1813) 

Lider nativ american al tribului Shawnee 


Cărţile de istorie sunt pline de personaje ilustre care au practicat 
recunoştinţa şi ale căror realizări le plasează în rândul celor mai 
măreţi oameni care au trăit pe acest pământ: Gandhi, Maica 
Tereza, Martin Luther King Jr., Dalai Lama, Leonardo Da Vinci, 
Platon, Shakespeare, Esop, Blake, Emerson, Dickens, Proust, 

Descartes, Lincoln, Jung, Newton, Einstein şi foarte mulţi alţii. 


Descoperirile lui Albert Einstein au schimbat radical perspectiva 
noastră asupra Universului. Ori de câte ori era întrebat cum a reuşit 
să obţină aceste realizări monumentale, marele savant nu făcea 
altceva decât să le mulţumească altora. Una din cele mai geniale 
minţi ale tuturor timpurilor le mulțumea celor din jurul său de peste 
o sută de ori pe zi pentru munca lor! 


În aceste condiţii, nu este de mirare că atâtea mari mistere ale 
vieţii i-au fost revelate lui Albert Einstein. Nu este de mirare că ela 
făcut o serie de descoperiri dintre cele mai importante în istoria 
ştiinţei. Einstein a practicat recunoştinţa în fiecare zi din viaţa sa, 
primind în schimb abundență în numeroase forme. 


Când Isaac Newton (declarat recent, în urma unui sondaj, 
savantul care şi-a adus cea mai mare contribuţie la progresul 
ştiinţei şi al umanităţii) a fost întrebat cum a reuşit să ajungă la 
marile sale descoperiri ştiinţifice, el a răspuns că a stat tot timpul 
pe umerii marilor giganţi. Cu alte cuvinte, el se simţea recunoscător 
faţă de oamenii de ştiinţă care au trăit înaintea lui. 


Savanţii, filozofii, inventatorii, exploratorii şi profeţii care au 
practicat recunoştinţa au cules roadele acesteia, marea majoritate 
fiind perfect conştienţi de puterea ei inerentă. In mod paradoxal, 
cei mai mulţi dintre oamenii moderni ignoră această putere, căci 
numai cine o practică poate experimenta magia recunoştinţei în 
viaţa sa de zi cu zi! 


Descoperirea mea personală 

Povestea mea reprezintă un exemplu care ilustrează perfect cum 
arată viaţa celui care ignoră puterea recunoştinţei, dar şi ceea ce 
se întâmplă atunci când omul integrează această putere în viaţa sa. 


Dacă m-ar fi întrebat cineva acum şase ani în ce măsură eram o 
persoană recunoscătoare, aş fi răspuns: „Sigur că sunt o persoană 
recunoscătoare. Spun întotdeauna mulţumesc atunci când primesc 
un dar de la cineva, când cineva îmi ţine uşa deschisă sau când 
altcineva face ceva pentru mine.” 

În realitate, nu eram deloc o persoană recunoscătoare. De fapt, 
nici nu ştiam ce înseamnă adevărata recunoştinţă, iar faptul că 
spuneam mulțumesc în situaţiile adecvate, cu siguranţă nu mă 
făcea să devin o persoană recunoscătoare. 


Viaţa mea lipsită de recunoştinţă s-a dovedit a fi destul de 
dificilă. Aveam datorii, iar acestea creşteau puţin câte puţin în 
fiecare lună. Munceam foarte mult, dar situaţia mea financiară nu 
reflecta niciodată acest lucru. Incercând să fac faţă acestor datorii 
şi celorlalte obligaţii pe care le aveam, trăiam într-o stare de stres 
continuu. Relaţiile mele oscilau ca un pendul între agonie şi extaz, 
căci nu aveam niciodată suficient timp pentru ceilalţi oameni. 


Deşi eram relativ „sănătoasă”, la sfârşitul fiecărei zile mă 
simţeam epuizată şi nu ratam nicio epidemie de gripă fără a „lua 
virusul”. Aveam momentele mele de fericire, când ieşeam cu 
prietenii sau când plecam în vacanţă, dar acestea erau urmate de 
perioade şi mai intense de muncă pentru a plăti facturile acestor 
plăceri. 


Pe scurt, nu trăiam cu adevărat, ci doar supravieţuiam de la o zi 
la alta şi de la un salariu la altul, şi de-abia reuşeam să îmi rezolv o 
problemă că din senin apăreau altele. 


În această perioadă mi s-a întâmplat ceva care mi-a schimbat 
pentru totdeauna viaţa. Am descoperit un secret şi am început să 
practic zilnic recunoştinţa. Peste noapte, întreaga mea viaţă s-a 
schimbat, şi cu cât practicam mai intens recunoştinţa, cu atât mai 
miraculoase mi se păreau rezultatele pe care le obţineam. Pe scurt, 
viaţa mea a devenit cu adevărat magică. 


Pentru prima dată în viaţă am scăpat de datorii, după care am 
primit toţi banii de care aveam nevoie pentru a-mi satisface orice 
dorinţă. Problemele mele obişnuite din domeniul relaţiilor, cel 
profesional şi cel al sănătăţii au dispărut, şi în loc să mă mai 
confrunt cu obstacolele zilnice care îmi erau familiare, zilele mele s- 
au umplut numai de bucurii. Starea mea de sănătate şi nivelul meu 
energetic s-au îmbunătăţit dramatic şi am început să mă simt mai 
bine decât la 20 de ani. Relaţiile mele au devenit mult mai 
profunde şi am ajuns să mă bucur mult mai mult de timpul petrecut 
în mijlocul familiei şi al prietenilor mei decât o făcusem în toţi anii 
anteriori. 

Mai presus de orice însă, am devenit infinit mai fericită decât mi- 
aş fi imaginat vreodată că pot fi. Trăiam o stare de fericire beatifică 
cum nu mai cunoscusem vreodată până atunci. Recunoştinţa m-a 
transformat, iar viaţa mea s-a schimbat ca prin magie. 


E, |. Pa 


INTRODU MAGIA ÎN VIAŢA TA 


Indiferent cine eşti, unde te afli şi în ce circumstanţe trăieşti, 
magia recunoştinţei îţi va schimba pentru totdeauna viaţa! 


Am primit scrisori de la mii de oameni care mi-au povestit cum 
au reuşit să iasă din cele mai teribile situaţii şi să îşi schimbe în 
totalitate viaţa prin practicarea recunoştinţei. Cunosc personal 
cazuri de vindecări miraculoase ale unor boli aflate în faze 
terminale. Am asistat la salvarea unor căsnicii şi la transformarea 
unor relaţii destrămate în cele mai minunate relaţii de iubire. 
Cunosc persoane care au devenit prospere după ce au trecut prin 
iadul sărăciei lucii, sau altele care au ajuns să se simtă fericite şi 
împlinite după ce au trecut prin cea mai neagră depresie. 


Recunoştinţa îţi poate transforma ca prin magie relaţiile în 
legături armonioase şi profunde, indiferent în ce stadiu se află 
acestea la ora actuală. Ea te poate conduce în mod miraculos la 
prosperitate, oferindu-ţi toţi banii de care ai nevoie pentru a face 
tot ceea ce îţi doreşti. Recunoştinţa îţi poate îmbunătăţi starea de 
sănătate şi poate aduce în viaţa ta o fericire cum nu ai mai trăit 

vreodată. Ea te poate conduce la succes în carieră şi în orice 
domeniu, sau îţi poate oferi slujba la care visezi. Orice îţi doreşti să 
devii, să faci sau să ai, cea mai sigură modalitate de a te bucura de 
succes este recunoştinţa. Puterea magică a acesteia îţi poate 
transforma întreaga viaţă în aur curat! 


Dacă vei practica recunoştinţa, vei începe să înţelegi de ce nu au 
mers bine anumite lucruri din viaţa ta şi de ce nu ai ajuns încă să te 
bucuri de tot ceea ce îţi doreşti. Dacă îţi vei face din ea un mod de 
viaţă, te vei trezi în fiecare dimineaţă fericit că trăieşti pe acest 
pământ. Viaţa ţi se va părea cel mai minunat lucru între toate. Vei 
realiza tot ceea ce îţi vei propune, aparent fără niciun efort. Te vei 
simţi uşor ca un fulg şi mai fericit decât te-ai simţit vreodată până 
atunci. Chiar dacă provocările nu vor dispărea din viaţa ta, vei şti 
cum să le depăşeşti şi vei învăţa lecţiile pe care ţi le oferă. Fiecare 
zi ţi se va părea magică, într-o măsură mult mai mare decât atunci 
când erai copil. 


Este viața ta magică? 

Este foarte uşor să îţi dai seama cât de mult aplici recunoştinţa 
în viaţa ta. In acest scop, este suficient să analizezi principalele 
domenii ale vieţii tale: cel financiar, starea de sănătate, fericirea, 
cariera, căminul şi relaţiile. Domeniile în care te bucuri de 
abundență şi de împlinire sunt cele în care ai aplicat cel mai mult 
puterea recunoştinţei, căci rezultatele acesteia sunt întotdeauna 
magice. Domeniile în care nu te bucuri de abundență şi de împlinire 
sunt cele în care nu te-ai simţit niciodată suficient de recunoscător. 


Este cât se poate de simplu: atunci când nu te simţi 
recunoscător pentru ceva, nu poţi primi mai mult din acel ceva. 
Absența recunoştinţei întrerupe magia în acel domeniu al vieţii. 
Dacă nu te simţi deloc recunoscător, tu întrerupi singur fluxul de 
energie care te poate conduce către o stare mai bună de sănătate, 
către relaţii mai armonioase, către mai multă bucurie, către mai 
mulţi bani şi către un succes mai mare în domeniul carierei, slujbei 
sau afacerilor. Dacă doreşti să primeşti, trebuie să începi prin a 
dărui. Aceasta este lege. Recunoştinţa înseamnă să oferi mulţumiri, 
iar lipsa ei întrerupe magia şi te împiedică să primeşti ceea ce îţi 
doreşti de la viaţă. 

Absența recunoştinţei echivalează cu nerecunoştinţa, iar cine 
este nerecunoscător nu numai că nu oferă nimic, dar chiar /a ceva 
cu forţa, considerând că i se cuvine. În mod paradoxal, atunci când 
luăm lucruri care credem că ni se cuvin de drept, noi luăm ceva de 
la noi înşine! Legea atracției afirmă că principiile similare se atrag. 
De aceea, ori de câte ori luăm ceva, considerând că ni se cuvine de 
drept, şi alţii vor lua ceva de la noi cu aceeaşi nonşalanţă. Reţine: 
„Celui care nu este capabil să îşi exprime recunoştinţa i se va lua 
chiar şi ceea ce are.” 


Cu siguranţă au existat momente în viaţa ta în care te-ai simţit 
recunoscător, dar dacă doreşti să vezi magia vieţii şi să trăieşti o 
schimbare dramatică a circumstanțelor tale actuale, va trebui să 
practici intensiv această stare de spirit, făcând din ea coloana 
vertebrală a unui nou mod de viaţă. 


Formula magică 

„Cunoaşterea este o comoară, dar cheia care permite accesul la 
ea este practica.” 

IBN KHALDOUN AL MUQADDIMA (1332-1406) 

Erudit şi om de stat 


Miturile şi legendele din vechime afirmă că magia nu poate fi 
invocată decât prin rostirea „cuvintelor magice”. Exact aşa 
funcţionează şi magia recunoştinţei. Ea apare numai atunci când 
rostim cuvântul: multumesc. Oricât de mult aş insista, nu voi reuşi 
niciodată să îţi descriu cât de important este acest cuvânt în viaţa 
ta. Dacă doreşti să trăieşti într-o stare perpetuă de recunoştinţă şi 
să experimentezi magia acesteia în viaţa ta, multumesc trebuie să 
devină principalul cuvânt din vocabularul tău. Mai mult decât atât, 
el trebuie să devină însăşi identitatea ta. Cuvântul multumesc este 
puntea de legătură între starea ta actuală şi viaţa la care visezi. 


Aşadar, iată formula magică: 

1. Gândeşte şi rosteşte în mod deliberat cuvântul multumesc. 

2. Cu cât vei gândi şi vei rosti mai des multumesc, cu atât mai 
multă recunoştinţă vei simţi. 

3. Cu cât vei oferi mai multă recunoştinţă, cu atât mai multă 
abundență vei primi. 

Recunoştinţa este o stare de spirit. De aceea, scopul suprem în 
practicarea ei este să simţi în mod deliberat această stare, cât mai 
intens cu putinţă, căci magia din viaţa ta este întotdeauna 
accelerată de puterea sentimentelor tale. Legea lui Newton spune 
că ceea ce primeşti este întotdeauna egal cu ceea ce oferi. Cu alte 
cuvinte, dacă îţi vei amplifica sentimentul recunoştinţei, rezultatele 
pe care le vei obţine se vor amplifica la rândul lor, căci ele trebuie 
să fie egale cu ceea ce oferi. Cu cât vei fi mai sincer atunci când îţi 
vei exprima recunoştinţa, cu atât mai rapid se va schimba viaţa ta. 


Când vei descoperi cât de uşoară este practica recunoştinţei şi 
cât de simplu este să o integrezi în viaţa ta de zi cu zi, şi când vei 
constata pe pielea ta magia acesteia, nu îţi vei mai dori niciodată 
să te întorci la vechea ta viaţă de dinainte. 


Dacă vei practica recunoştinţa în mică măsură, viaţa ta se va 
schimba într-o măsură la fel de mică. Invers, dacă vei practica 
intens recunoştinţa în fiecare zi, viaţa ta se va schimba dramatic, în 
maniere pe care la ora actuală nu ţi le poţi imagina. 


== 


O CARTE MAGICĂ 


„Atunci când ne exprimăm recunoştinţa, noi nu trebuie să uităm 
că cea mai înaltă formă de apreciere nu sunt cuvintele rostite, ci 
viața trăită la unison cu acestea.” 

JOHN F. KENNEDY (1917-1963) 

Al 35-lea preşedinte al Statelor Unite 


Citind această carte, vei găsi 28 de tehnici magice special 
concepute pentru a te ajuta să aplici puterea magică a 
recunoştinţei în domeniul stării tale de sănătate, în cel financiar, în 
cel profesional şi în cel al relaţiilor, transformându-le astfel încât să 
îţi îndeplineşti toate dorinţele, de la cele mai mărunte la cele mai 
mari vise. Vei învăţa de asemenea cum să practici recunoştinţa 
astfel încât să îţi dizolvi problemele şi să transformi orice situaţie 
negativă într-una pozitivă. 


Cunoaşterea pe care ţi-o oferă această carte îţi poate schimba 
viaţa şi probabil că te va fascina, dar dacă nu o vei pune în 
practică, ea îţi va aluneca printre degete, iar oportunităţile de a-ţi 
schimba cu uşurinţă viaţa nu se vor grăbi să apară. Dacă doreşti să 

te bucuri plenar de beneficiile acestei cărţi, va trebui să practici 
tehnicile descrise în ea timp de 28 de zile la rând, pentru a-ți 
impregna astfel celulele corpului şi mintea subconştientă cu 
puterea recunoştinţei. Abia atunci va putea ea să îţi schimbe 
pentru totdeauna viaţa. 


Practicarea tehnicilor descrise în această carte trebuie să 
continue aşadar timp de 28 de zile la rând. Acest lucru îţi va 
permite să transformi recunoştinţa într-o obişnuinţă şi într-un mod 
de viaţă. Practicarea ei printr-un efort concentrat de-a lungul mai 
multor zile consecutive îţi va garanta schimbarea rapidă - şi 
magică - a vieţii. 


Fiecare tehnică de magie descrisă în continuare se bazează pe o 
mare bogăţie de învățături secrete, care îţi pot dilata enorm 
cunoaşterea. Vei ajunge astfel să înţelegi din ce în ce mai limpede 
cum funcţionează viaţa şi cât de uşor este să te bucuri de viaţa la 
care visezi. 


Primele 12 tehnici aplică puterea magică a recunoştinţei asupra 
lucrurilor de care te bucuri în momentul prezent şi pe care le-ai 
primit în trecut, căci atât timp cât nu vei fi recunoscător pentru 
ceea ce ai, magia nu va putea opera, iar tu nu vei primi mai mult. 
Aceste 12 tehnici vor declanşa pe loc magia recunoştinţei. 


Următoarele zece tehnici vor aplica puterea magică a 
recunoştinţei asupra dorințelor, viselor şi aspirațiilor tale. Ele te vor 
ajuta să îţi transpui în practică aceste dorinţe, şi astfel să îţi 
transformi ca prin farmec circumstanţele vieţii! 


Ultimele şase tehnici te vor conduce pe un nivel nou, care îţi va 
permite să îţi saturezi fiecare celulă a corpului şi fiecare colţişor al 
minţii cu recunoştinţă. Vei învăţa astfel cum să te foloseşti de 
puterea magică a recunoştinţei pentru a ajuta alţi oameni, pentru 
a-ţi dizolva problemele şi pentru a schimba în bine orice situaţie 
negativă cu care te confrunţi. 


Nu va trebui să îţi modifici în niciun fel programul de zi cu zi 
pentru a-l adapta la noua ta practică, întrucât tehnicile au fost 
special concepute pentru a putea fi integrate în orice condiţii, 
indiferent dacă te afli la locul de muncă, acasă, dacă lucrezi sau 
dacă te bucuri de un weekend ori de o vacanţă. Recunoştinţa este 


EI, În = 


— Magia — 


extrem de portabilă, putând fi luată oriunde şi operându-şi magia în 
orice loc şi în orice circumstanţe! 


Dacă vei rata o zi de practică, vei pierde o parte din beneficiile 
deja acumulate. De aceea, pentru a te asigura că magia nu dispare 
din viaţa ta, cel mai bine este să reîncepi practica cu tehnica 
descrisă cu trei zile în urmă. Cu alte cuvinte, este bine să reiei 
ultimele trei zile de practică. 


Unele tehnici trebuie practicate dimineaţa, în timp ce altele 
trebuie practicate de-a lungul zilei. De aceea, cel mai bine este să 
citeşti tehnica recomandată pentru ziua în curs dimineaţa, imediat 
după trezirea din somn. Vor exista şi tehnici pe care va trebui să le 
citeşti seara, căci vor trebui practicate chiar la trezire, dar te voi 
avertiza de fiecare dată când urmează o astfel de tehnică. Oricum, 
dacă doreşti să te simţi pregătit, poţi citi în fiecare seară tehnica ce 
urmează pentru ziua următoare. In acest caz, nu uita totuşi să 
reciteşti tehnica dimineaţa, după ce te-ai trezit. 


Dacă nu doreşti să practici cele 28 de tehnici în ordinea 
recomandată în această carte, poţi să le practici şi altfel. Spre 
exemplu, poţi alege o tehnică magică ce se adresează unui 
domeniu important din viaţa ta pe care doreşti să îl schimbi în bine, 
şi o poţi practica timp de trei zile la rând, sau chiar o săptămână 
întreagă. 

La fel de bine poţi practica fiecare tehnică timp de o săptămână 
(sau două tehnici pe săptămână), singura diferenţă fiind că 
schimbările se vor produce mai lent în viaţa ta. 


După cele 28 de zile 

Dacă ai terminat ciclul de 28 de zile şi tehnicile magice 
corespondente, poţi opta pentru repetarea anumitor tehnici pentru 
a amplifica magia în domeniile în care ai anumite nevoi particulare, 
cum ar fi cel financiar sau cel al sănătăţii, pentru a primi slujba de 
vis, pentru a-ţi amplifica succesul la locul de muncă sau pentru a-ţi 
îmbunătăţi o relaţie. Alternativ, poţi deschide această carte la 
întâmplare şi poţi practica tehnica descrisă la pagina respectivă, pe 
care ai „atras-o” cu siguranţă dintr-un motiv bine determinat. Cel 
mai probabil, aceea este tehnica ideală pentru tine în ziua 
respectivă. 

Vei găsi de asemenea în carte o serie de recomandări pentru 
practicarea combinată a anumitor tehnici, fapt care va accelera 
manifestarea magiei în anumite domenii ale vieţii tale. 


Este posibil să exagerezi cu recunoştinţa? Nu, niciodată! Poate 
viaţa să devină prea magică? Imposibil! De aceea, practică la infinit 
aceste tehnici, astfel încât recunoştinţa să se integreze adânc în 
conştiinţa ta, devenind o a doua natură pentru tine. Practic, la 
sfârşitul celor 28 de zile creierul tău va fi resetat, iar recunoştinţa 
va deveni parte integrantă din mintea ta subconştientă, care ţi-o va 
evoca în mod automat în orice situaţie. Magia pe care vei ajunge să 
o experimentezi în viaţa de zi cu zi va fi o sursă constantă de 
inspiraţie pentru tine, şi fiecare zi din viaţa ta va deveni 
spectaculoasă, nici mai mult nici mai puţin! 


Tu la ce visezi? 

Scopul multora din tehnicile magice care urmează este de a te 
ajuta să îţi împlineşti visele. În acest scop, trebuie să îţi fie foarte 
clar ce anume îţi doreşti. 


Aşează-te în faţa calculatorului sau a unei foi de hârtie şi fă o 
listă cu tot ceea ce îţi doreşti în toate domeniile vieţii tale. 
Gândeşte-te cât mai detaliat la tot ceea ce doreşti să devii, să ai şi 
să faci în domeniul relaţiilor, al carierei, al sănătăţii, în cel financiar 
şi în orice alt domeniu al vieţii care ţi se pare important. Poţi 
descrie aceste dorinţe în oricât de multe detalii, dar focalizează-te 
exclusiv asupra scopului final, nu asupra „manierei” în care poate fi 
acesta îndeplinit. Lasă aceste maniere în sarcina magiei 
recunoştinţei, care va găsi cele mai adecvate modalităţi de 
îndeplinire a dorințelor tale. 


Spre exemplu, dacă îţi doreşti o slujbă mai bună (o slujbă de vis), 
gândeşte-te în detaliu cum ai dori să arate aceasta. Reflectează la 
lucrurile care ţi se par importante, cum ar fi tipul de activitate pe 
care doreşti să o desfăşori, felul în care doreşti să te simţi la locul 
de muncă, tipul de companie pentru care doreşti să lucrezi, tipul de 
oameni alături de care doreşti să lucrezi, numărul de ore pe care 
doreşti să le lucrezi, regiunea în care doreşti să fie situată 
compania şi salariul pe care doreşti să îl primeşti. Fii foarte atent la 

aceste detalii şi notează-le în scris. 


Dacă îţi doreşti bani pentru educaţia copiilor tăi, gândeşte-te în 
toate detaliile la tipul de educaţie pe care doreşti ca aceştia să o 
primească, la şcoala pe care doreşti ca ei să o urmeze, la costul 
taxelor şcolare, al cărţilor, hranei, hainelor şi transportului, astfel 
încât să ştii exact de câţi bani vei avea nevoie. 


Dacă îţi doreşti să călătoreşti, descrie în scris ţările pe care 
doreşti să le vizitezi, timpul pe care doreşti să îl petreci în călătorie, 
locaţiile pe care doreşti să le vizitezi şi lucrurile pe care doreşti să 
le faci, la ce tip de hotel doreşti să fii cazat şi cu ce mijloc de 
transport doreşti să călătoreşti. 


Dacă îţi doreşti un partener de cuplu ideal, notează cât mai 
detaliat caracteristicile pe care doreşti să le întruchipeze acesta. 
Dacă îţi doreşti îmbunătăţirea anumitor relaţii, descrie aceste 
relaţii, inclusiv cum doreşti să se transforme ele. 


Dacă îţi doreşti să te bucuri de o stare mai bună de sănătate sau 
de o condiţie fizică îmbunătăţită, descrie ce anume doreşti să se 
schimbe. Dacă îţi doreşti o casă de vis, notează în toate detaliile 
cum doreşti să arate aceasta, cameră cu cameră. Dacă îţi doreşti 
anumite obiecte materiale, cum ar fi o maşină, haine sau aparate 
casnice, notează-le şi pe acestea. 


Dacă îţi doreşti să realizezi ceva, de pildă să treci un examen, să 
îţi iei o diplomă, să obţii o victorie sportivă, sa ai succes ca 
muzician, ca medic, ca scriitor, ca actor, ca om de ştiinţă sau ca om 
de afaceri, notează în cât mai multe detalii aceste obiective. 


invitaţia mea este să îţi faci timp pentru o listă a viselor tale, pe 
care să o actualizezi în permanenţă de-a lungul vieţii. Notează pe 
ea toate dorinţele tale, mai mari sau mai mici, lucrurile pe care ţi le 
doreşti în momentul de faţă, dar şi cele care doreşti să se 
îndeplinească în luna sau în anul care urmează. Pe măsură ce te 
gândeşti la alte dorinţe, adaugă-le pe listă, iar pe măsură ce unele 
dintre acestea se îndeplinesc, şterge-le. O modalitate simplă de a 
te organiza mai bine constă în gruparea dorințelor tale pe categorii: 

- Sănătate şi corp 

- Carieră şi muncă 

- Bani 

- Relaţii 
- Dorinţe personale Lucruri materiale 


Notează apoi lucrurile pe care ţi le doreşti pentru fiecare 
categorie. 


Dacă ţi-ai clarificat ce anume îţi doreşti de la viaţă, puterea 
magică a recunoştinţei poate opera mult mai eficient în direcţia în 
care doreşti să îţi schimbi viaţa, ceea ce înseamnă că eşti pregătit 
pentru marea aventură pe care eşti pe punctul de a o începe! 

Ziua 1 E =. 5 
ENUMERA BINECUVANTARILE DIN 
VIAŢA TA 


„De îndată ce am început să enumăr binecuvântările din viaţa 
mea, aceasta s-a schimbat dramatic. ” 

WILLIE NELSON (n. 1933) 

Compozitor şi interpret 


Ai auzit probabil spunându-se că este bine să îţi enumeri 
binecuvântările din viaţa ta, şi ori de câte ori te gândeşti la lucrurile 
pentru care te simţi recunoscător, exact asta faci. Nu ştiu însă cât 
de mult ţi-ai dat seama de puterea magică pe care o are această 
practică, ce îţi poate schimba dramatic întreaga viaţă! 


Atunci când te simţi recunoscător pentru toate lucrurile bune din 
viaţa ta, oricât de minore ar fi acestea, numărul lor începe să 
crească imediat. Spre exemplu, dacă te simţi recunoscător pentru 
banii pe care îi ai, oricât de puţini ar fi aceştia, începi să primeşti 
alţi bani, ca prin farmec. Dacă te simţi recunoscător pentru o 

relaţie, chiar dacă aceasta nu este perfectă, ea se va îmbunătăţi 
peste noapte, în mod miraculos. Dacă te simţi recunoscător pentru 
slujba pe care o ai, chiar dacă aceasta nu este slujba la care visezi, 
lucrurile la locul de muncă vor începe să se schimbe, vei începe să 
te bucuri din ce în ce mai mult de slujba ta şi îţi vor apărea noi 
oportunităţi în plan profesional. 


Există şi un revers al acestei tehnici. Atunci când nu îţi enumeri 
binecuvântările, este foarte uşor să cazi în capcana evocării 
neintenţionate a lucrurilor negative din viaţa ta. Tu faci acest lucru 
ori de câte ori te gândeşti sau vorbeşti despre lucrurile pe care nu 
le ai, ori de câte ori critici sau dai vina pe altcineva, ori de câte ori 
te plângi de traficul aglomerat, de aşteptarea la o coadă, de o 
întârziere, de guvern, de faptul că nu ai destui bani sau de vreme. 
Din păcate, atunci când enumeri lucrurile negative din viaţa ta, 
acestea se amplifică, ba mai mult, cu fiecare evocare a unui aspect 
negativ, tu blochezi o binecuvântare care se îndrepta către tine. 
Personal, am practicat ambele metode de-a lungul vieţii mele, şi 
pot să te asigur că singura modalitate de a te bucura de abundență 
este enumerarea binecuvântărilor din viaţa ta. 


„Este de preferat să pierzi şirul binecuvântărilor pe care le 
enumeri decât să pierzi aceste binecuvântări prin enumerarea 
necazurilor din viața ta.” 

MALTBIE D. BABCOCK (1858-1901) 

Scriitor şi cleric 


De aceea, începe să Enumeri Binecuvântările din viaţa ta de 
îndată ce te trezeşti sau cât mai devreme în timpul dimineţii. Fă 
acest lucru în scris, notând aceste binecuvântări pe o foaie de 
hârtie, în calculator sau într-un jurnal al recunoştinţei. Incepe cu o 
listă de zece lucruri bune din viaţa ta care te fac să te simţi 
binecuvântat şi pentru care te simţi recunoscător. 


Când Einstein îşi exprima recunoştinţa, el se gândea întotdeauna 
la motivele pentru care se simţea recunoscător. Fă şi tu acest lucru. 
Ori de câte ori te gândeşti la motivele pentru care te simţi 
recunoscător pentru existenţa în viaţa ta a unei persoane, a unui 
obiect sau a unei situaţii, sentimentul recunoştinţei devine automat 
mai profund! De aceea, alături de fiecare articol de pe lista ta 
notează şi motivele pentru care te simţi recunoscător. 

lată câteva exemple care ilustrează ce doresc să spun: 


e Mă simt sincer binecuvântat să am ce? deoarece 
de ce? 
e Sunt fericit şi mă simt recunoscător pentru ce? 
deoarece de ce? 
e Mă simt sincer recunoscător pentru ce? 
deoarece de ce? 
e Mulţumesc din toată inima pentru ce? deoarece 
de ce? 


Dacă ai terminat lista celor zece binecuvântări, reciteşte-o, fie cu 
voce tare, fie în gând. După citirea fiecărei binecuvântări, repetă de 
trei ori cuvintele magice: multumesc, mulțumesc, mulțumesc, şi 
lasă-te pătruns de cât mai multă recunoştinţă pentru 
binecuvântarea respectivă. 


Pentru a-ţi amplifica şi mai mult recunoştinţa, o poţi adresa lui 
Dumnezeu, Universului, Spiritului, lubirii, Vieţii, Sinelui tău Superior 
sau oricărui alt concept sacru care te inspiră. Ori de câte ori este 
focalizată către cineva sau către ceva, puterea recunoştinţei se 
amplifică, dând astfel naştere unei magii încă şi mai puternice! Aşa 
se explică de ce populaţiile indigene şi cele din antichitate au ales 
ca simbol al recunoştinţei lor soarele. În acest fel, ele se foloseau 
de un simbol fizic pentru a reprezenta sursa universală a binelui 
suprem şi pentru a-şi amplifica astfel recunoştinţa prin focalizarea 
asupra simbolului ales. 


Practica enumerării binecuvântărilor din viaţa ta este atât de 
simplă şi de eficientă încât te invit să adaugi pe listă alte zece 
binecuvântări în fiecare din zilele care vor urma, până la încheierea 
ciclului de 27 de zile. Poate crezi că va fi dificil să găseşti de fiecare 
dată alte zece binecuvântări pentru care te simţi recunoscător, dar 
te asigur că cu cât te vei gândi mai mult, cu atât mai uşor îţi va fi 
să îţi dai seama cât de multe sunt motivele pentru a te simţi 
recunoscător. Analizează-ţi cu atenţie viaţa şi devino conştient de 
toate lucrurile bune din ea pe care le-ai primit şi continui să le 
primeşti zi de zi. Sunt atât de multe lucruri pentru care ar trebui să 
te simţi recunoscător! 

Spre exemplu, îţi poţi exprima recunoştinţa pentru casa în care 
locuieşti, pentru familia ta, pentru munca pe care o faci şi pentru 
animalele de casă; pentru lumina şi căldura soarelui, pentru apa pe 
care o bei, pentru alimentele pe care le consumi şi pentru aerul pe 
care îl respiri. Fără acestea nu ai putea exista. În mod similar, îţi 
poţi exprima recunoştinţa pentru copaci, animale, oceane, pasări, 
flori, plante, cerul albastru, ploaie, stele, lună şi pentru frumoasa 
planetă pe care trăim cu toţii. 


Îţi poţi exprima recunoştinţa pentru cele cinci simţuri fizice: 
pentru ochii care văd, pentru urechile care aud, pentru gura care 
poate gusta, pentru nasul care miroase şi pentru pielea care îţi 
permite să simţi prin atingere. lţi poţi exprima recunoştinţa pentru 
picioarele care îţi permit să mergi, pentru mâinile care îţi permit să 
faci atât de multe lucruri, pentru vocea care îţi permite să te 
exprimi şi să comunici cu ceilalţi. Poţi oferi mulţumiri pentru 
uimitorul sistem imunitar al corpului tău, care te fereşte de atât de 
multe boli, şi pentru toate organele care îţi susţin corpul astfel încât 
tu să poţi funcţiona în această lume. Te poţi minuna apoi, plin de 
recunoştinţă, de măreţia complexă a minţit tale, pe care niciun 
computer din lume nu o poate egala. 


lată o listă cu subiecte la care te poţi gândi pentru a-ţi aduce 
aminte de principalele domenii ale vieţii în care ai motive pentru a 
te simţi recunoscător. De bună seamă, poţi adăuga la ea orice 
subiect care ţi se pare important în momentul de faţă. 


Subiecte care îţi pot evoca Magia Recunoştinţei: 
e Sănătate şi corp 

e Muncă şi succes 

e Bani 

e Relatii 

e Pasiuni 

e fericire 

e /ubire 

e Viață 

e Natură: planeta Pământ, aer, apă; soare 
e Bunuri materiale şi servicii 

e Orice alt subiect, la alegerea ta 


Ori de câte ori practici tehnica Enumerării Binecuvântărilor, la 

sfârşitul ei ar trebui să te simţi mult mai bine. De aceea, starea ta 
de spirit exprimă întotdeauna intensitatea recunoştinţei pe care ai 
simţit-o. Cu cât te-ai simţit mai recunoscător, cu atât mai fericit eşti 
la ora actuală şi cu atât mai rapid se va schimba viaţa ta în bine. 
Desigur, vor fi zile în care îţi va fi mai uşor să te simţi fericit, şi 
altele în care vei atinge mai greu această stare de spirit, dar atât 
timp cât vei continua să practici zilnic  Enumerarea 
Binecuvântărilor, vei observa o diferenţă din ce în ce mai mare faţă 
de ziua precedentă, iar binecuvântările din viaţa ta se vor 
multiplica într-o manieră magică! 


Notă Magică 

Citeşte astăzi instrucţiunile referitoare la tehnica magică pe care 
va trebui să o aplici a doua zi, căci va trebui să faci ceva anume 
înainte de a o putea pune în practică. 

TEHNICA MAGICĂ NUMĂRUL 1 


Enumeră binecuvântările din viaţa ta 


E 1. De îndată ce îţi începi ziua, fă o listă cu zece binecuvântări 
din viaţa ta pentru care te simţi recunoscător. 


E 2. Notează în scris de cete simţi recunoscător pentru fiecare 
dintre ele. 


E 3. Reciteşte lista cu voce tare sau în sinea ta. După citirea 
fiecărei binecuvântări, spune multumesc, multumesc, mulțumesc şi 
conştientizează cât mai intens recunoştinţa pe care o simţi pentru 
binecuvântarea respectivă. 


E 4. Repetă primii trei paşi ai acestei tehnici în următoarele 27 
de zile, dimineaţa, de îndată ce te trezeşti. 


E 5. Citeşte astăzi tehnica magică pe care trebuie să o practici 
mâine. 


== 


Ziua 2 


PIATRA MAGICĂ 


„Gândeşte-te la binecuvântările de care te bucuri în momentul 
de față, căci orice om are numeroase motive să se simtă 
binecuvântat; nu te gândi la nenorocirile din trecut, deşi orice om a 
trecut prin astfel de evenimente neplăcute.” 

CHARLES DICKENS (1812-1870) Scriitor 


La începutul practicării acestor tehnici magice este nevoie de 
mai multe zile de practică la rând pentru ca recunoştinţa să devină 
o obişnuinţă. Orice lucru care îţi reaminteşte să te simţi 
recunoscător contribuie decisiv la transformarea în bine a vieţii 
tale, iar acesta este scopul oricărei tehnici de magie. 


Lee Brower a prezentat tehnica pietrei recunoştinţei în filmul şi în 
cartea Secretul. El a povestit în această direcţie istoria tatălui unui 
copil aflat pe patul de moarte care a folosit o piatră pentru a-şi 
exprima recunoştinţa pentru sănătatea fiului său, care s-a vindecat 
apoi în mod miraculos. De atunci, piatra recunoştinţei a fost folosită 
de foarte mulţi oameni din întreaga lume pentru a obţine mai mulţi 

bani, pentru a se vindeca sau pentru a se bucura de fericire. 


Începe prin a găsi o piatră potrivită. Alege o piatră relativ mică, 
astfel încât să îţi încapă cu uşurinţă în palmă şi să o poţi strânge în 
pumn. Piatra ar trebi să fie rotundă, fără muchii ascuţite care să te 
rănească şi să nu fie prea grea, astfel încât să te simţi cât mai bine 
atunci când o ţii în mână. Caută această piatră în grădină, pe malul 
unui râu, în natură, pe plajă sau într-un parc. Dacă nu ai acces la 
astfel de locuri, roagă un vecin, un prieten sau un membru de 
familie să găsească o piatră pentru tine. Poţi folosi la fel de bine o 
piatră prețioasă pe care o ai deja. 


Dacă ţi-ai găsit Piatra Magică, pune-o la căpătâiul patului, într-un 
loc în care să o poţi vedea cu uşurinţă atunci când te duci la 
culcare. Dacă este necesar, fă-i loc mutând alte obiecte, astfel încât 
piatra să se afle în câmpul tău vizual atunci când te afli în pat. Spre 
exemplu, dacă ai un ceas deşteptător, o poţi aşeza chiar lângă 
acesta. 


În seara zilei de astăzi, chiar înainte de culcare, ia Piatra Magică 
într-o mână şi strânge-o în pumn. 

Aminteşte-ţi de toate lucrurile bune care ţi s-au întâmplat de-a 
lungul zilei şi alege dintre ele ce/ mai bun lucru pentru care te simţi 
recunoscător.  Rosteşte apoi cuvântul magic mulțumesc, 
exprimându-ţi astfel recunoştinţa pentru acest lucru. În final, pune 
Piatra Magică la locul ei, lângă pat. Asta-i tot! 


i În următoarele 26 de zile, repetă în fiecare seară acest exercițiu. 
Inainte de culcare, gândeşte-te la tot ce ți s-a întâmplat peste zi şi 
alege ce/ mai bun lucru care ți s-a întâmplat pentru care te simţi 
recunoscător. Ţine Piatra Magică în mână şi exprimă-ţi recunoştinţa 
pentru acel eveniment, rostind cuvântul multumesc. 


Poate că tehnica ţi se pare simplistă, dar te asigur că ea va 
declanşa o suită de evenimente magice în viaţa ta. 


Pentru a putea alege ce/ mai bun lucru care ţi s-a întâmplat în 
ziua respectivă pentru care te simţi recunoscător, va trebui să 
evoci diferite lucruri bune care ţi s au întâmplat. Cu alte cuvinte, 
tehnica te ajută să evoci şi să evaluezi o sumedenie de lucruri bune 
din viaţa ta, astfel încât să îl poţi alege pe ce/ mai bun dintre ele. În 
plus, ea te va ajuta să adormi şi să te trezeşti zilnic într-o stare de 

recunoştinţă. 


Împreună cu Enumerarea Binecuvântărilor, Piatra Magică te va 
ajuta să îţi începi şi să îţi închei ziua într-o stare de recunoştinţă. 
Aceste două tehnici sunt atât de puternice încât îţi pot schimba 
dramatic viaţa în bine în numai câteva luni, chiar fără a le adăuga 
alte tehnici. Cartea de faţă îşi propune însă să îţi schimbe încă şi 
mai rapid viaţa în bine, scop în care îţi oferă nu doar o tehnică 
magică sau două, ci o sumedenie de astfel de tehnici. Aşa cum 
spuneam, recunoştinţa este o forţă magnetică ce atrage în viaţa ta 
noi motive de recunoştinţă. De aceea, concentrarea ei de-a lungul 
celor 28 de zile va intensifica la maxim puterea magnetică a 
recunoştinţei tale, astfel încât toate lucrurile pe care ţi le doreşti să 
fie atrase rapid în viaţa ta! 


Notă Magică 

Citeşte astăzi instrucţiunile referitoare la tehnica magică pe care 
va trebui să o aplici a doua zi, căci va trebui să aduni anumite 
fotografii pentru a o putea pune în practică. 

TEHNICA MAGICĂ NUMĂRUL 2 


Piatra Magică 


E 1. Repetă primii trei paşi ai Tehnicii Magice Numărul 1 - 
Enumerarea Binecuvântărilor din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc, cu o 
intensitate cât mai mare a trăirii. 


MI 2. Găseşte o Piatră Magică şi pune-o la căpătâiul patului tău. 


E 3. Seara, înainte de culcare, ia Piatra Magică în mână şi 
gândeşte-te la ce/ mai bun lucru care ţi s-a întâmplat astăzi. 


E 4. Rosteşte cuvântul magic multumesc, exprimându-ţi astfel 
recunoştinţa pentru acest lucru. 


A 


WM 5.Repetă tehnica Piatra Magică în fiecare seară în 
următoarele 26 de zile. 


E 6. Citeşte astăzi instrucţiunile referitoare la tehnica magică pe 
care va trebui să o aplici mâine. 

Ziua 3 


RELAŢIILE MAGICE 


Imaginează-ţi că eşti singurul om de pe Pământ. Cu siguranţă, în 
acest caz nu ţi-ai dori nimic. Ce rost ar avea să creezi o pictură 
dacă nimeni nu ar vedea-o? Ce rost ar avea să compui muzică dacă 
nimeni nu ar asculta-o? Ce rost ar avea să inventezi ceva dacă 
nimeni nu s-ar bucura de invenţia ta? Ce rost ar avea să te muţi 
altundeva, de vreme ce şi acolo vei fi la fel de singur? Practic, viaţa 
nu ţi-ar oferi nicio plăcere şi nicio bucurie. 


Bucuria şi semnificaţia în viaţă nu apar decât în urma contactelor 
şi relaţiilor cu alţi oameni. De aceea, aceste relaţii îţi afectează 
viaţa într-o măsură mai mare decât orice altceva. Dacă doreşti să ai 
parte de o viaţă frumoasă şi încărcată de semnificaţie, este absolut 
esenţial să înţelegi cum îţi afectează relaţiile tale viaţa în momentul 
de faţă şi de ce sunt ele cele mai puternice canale ale magiei 
recunoştinţei. 


La ora actuală, ştiinţa a început să confirme înţelepciunea 
marilor înţelepţi din trecut. Există tot mai multe studii care arată că 
oamenii care practică recunoştinţa se simt mai conectaţi cu 

prietenii şi cu membrii familiei lor şi se bucură de relaţii mai 
armonioase, ba chiar şi de simpatia colegilor şi a necunoscuţilor. 
Dar cele mai uimitoare statistici rezultate din aceste studii indică 
faptul că pentru ca o relaţie să poată înflori, pentru fiecare 
lamentare referitoare la persoana respectivă (rostită în gând sau cu 
voce tare) sunt necesare zece binecuvântări adresate ei! Cu alte 
cuvinte, un număr mai mic de zece binecuvântări pentru fiecare 
lucru rău spus sau gândit despre persoana în cauză va conduce la 
deteriorarea relaţiei, iar dacă aceasta reprezintă o căsnicie, poate 
conduce chiar la divorţ. 


Recunoştinţa conduce la înflorirea relaţiilor. De aceea, dacă îţi 
vei amplifica această atitudine faţă de fiecare relaţie a ta, te vei 
bucura de foarte multă fericire şi împlinire în cadrul acestora. În 
plus, recunoştinţa astfel exprimată nu îţi va transforma doar 
relaţiile, ci şi pe tine însuţi. Indiferent ce temperament ai la ora 
actuală, recunoştinţa te va face mai răbdător, mai înţelegător, mai 
plin de compasiune şi de bunătate, astfel încât la un moment dat 
nu te vei mai recunoaşte deloc. Micile stări de iritare şi lamentările 
de altădată legate de relaţia ta vor dispărea ca prin farmec, căci 
atunci când te simţi cu adevărat recunoscător unei alte persoane 
nu îţi mai doreşti să o schimbi în vreun fel. Nu te mai simţi tentat să 
o critici, să o învinovăţeşti de ceva sau să te plângi din cauza ei, 
căci vei fi prea ocupat fiindu-i recunoscător pentru toate calităţile 
ei. De fapt, nici măcar nu vei mai sesiza lucrurile de care te 
plângeai altădată! 


„Noi nu putem spune că trăim cu adevărat decât în acele 
momente în care inima noastră devine conştientă de comorile 
sale.” 

THORNTON WILDER (1897-1975) 

Scriitor şi dramaturg 


Cuvintele sunt extrem de puternice şi pot răni foarte grav. Mai 
dramatic este faptul că lamentările tale faţă de o altă persoană îţi 
fac rău ţie însuţi. Cel care vei avea de suferit în final vei fi tu. 
Datorită legii atracției, tu atragi în viaţa ta tot ceea ce afirmi sau 
gândeşti despre o altă persoană. De aceea ne-au învăţat marii 
gânditori ai lumii să fim recunoscători. Ei ştiau foarte bine că pentru 
a primi mai mult în viaţa ta, pentru ca aceasta să se 
îmbunătăţească în mod magic, tu trebuie sa le fii recunoscător 
celorlalţi pentru că sunt exact aşa cum sunt. Tu cum te-ai simţi 

dacă toţi oamenii din viaţa ta ţi-ar spune: „Te iubesc exact aşa cum 
eşti”? 


Aşadar, tehnica magică pe care o vei aplica astăzi constă în a le 
fi recunoscător oamenilor pentru că sunt exact aşa cum sunt! Chiar 
dacă te bucuri de relaţii bune cu toţi oamenii, acestea vor deveni 
încă şi mai armonioase dacă vei practica această tehnică. Cu 
fiecare nou motiv de recunoştinţă faţă de o altă persoană, magia 
recunoştinţei tale se va amplifica dramatic, iar relaţiile tale vor 
deveni mai strânse şi îţi vor oferi mai multă împlinire şi bucurie 
decât ai fi crezut vreodată. 


În acest scop, alege trei relaţii dintre cele mai strânse şi 
gândeşte-te la motivele pentru care te simţi recunoscător acestor 
persoane. De pildă, îţi poţi alege soţia sau soţul, fiul sau fiica, tatăl, 
mama, cel mai bun prieten, partenerul de afaceri, fratele sau sora, 
unul din bunici sau un unchi. Alege cele mai importante trei relaţii 
din viaţa ta şi asigură-te că ai o fotografie a acestor persoane. În 
fotografie, aceasta trebuie să fie singură sau împreună cu tine. 


Dacă ai selectat cele trei relaţii şi ai făcut rost de fotografii, poţi 
începe aplicarea magiei. Aşează-te într-o poziţie confortabilă şi 
gândeşte-te la toate lucrurile pentru care te simţi recunoscător 
pentru existenţa acestei persoane în viaţa ta. Ce iubeşti cel mai 
mult la ea? Care sunt cele mai importante calităţi ale sale? Spre 
exemplu, te poţi simţi recunoscător pentru răbdarea ei, pentru 
capacitatea ei de a te asculta, pentru talentele, puterea, 
discernământul, înţelepciunea, umorul, ochii, zâmbetul sau inima ei 
bună. La fel, te poţi simţi recunoscător pentru toate activităţile pe 
care le practicaţi împreună şi care îţi fac atâta plăcere sau îţi poţi 
aduce aminte de un moment crucial din viaţa ta în care persoana 
respectivă te-a ajutat, te-a îngrijit sau te-a sprijinit. 


După ce ai reflectat o vreme la toate motivele de recunoştinţă 
pe care le ai în legătură cu această persoană, aşază fotografia ei în 
faţa ta şi notează în scris cinci lucruri pentru care te simţi cel mai 
recunoscător. In tot acest timp priveşte fotografia persoanei şi 
începe fiecare frază cu cuvintele magice: „lti multumesc”. 
Adresează-te persoanei pe numele ei, iar apoi notează motivul 
pentru care te simţi recunoscător: 


e îţi mulţumesc, numele ___ pentru ce? 

Spre exemplu: „Îţi mulţumesc, John, pentru că mă faci 
întotdeauna să râd”, sau „iți mulţumesc, mamă, pentru că m-ai 
sprijinit atât de mult în timpul facultăţii”. 


Dacă ai terminat de întocmit cele trei liste, ia fotografiile 
persoanelor şi du-le cu tine oriunde ai merge astăzi. Aşează-le de 
fiecare dată în faţa ta şi uită-te cât mai des la ele. Ori de câte ori le 
arunci o privire nouă, mulţumeşte-le celor trei persoane rostind 
cuvântul magic multumesc şi numele lor: 


Îți mulțumesc, Hayley. 

Dacă ai de mers în foarte multe locuri, ia cu tine fotografiile în 
geantă sau într-un buzunar şi fă efortul de a le scoate de cel puţin 
trei ori de-a lungul zilei, repetând procedura de mai sus. 


Aceasta este cea mai bună manieră de a folosi puterea magică a 
recunoştinţei pentru a-ţi transforma relaţiile în Relaţii Magice. Deşi 
cartea de faţă nu îţi cere acest lucru, dacă doreşti poţi aplica zilnic 
această tehnică uimitoare, astfel încât relaţiile tale să devină mai 
înfloritoare ca oricând. În acest scop, nu trebuie să schimbi de 
fiecare dată persoanele cărora le adresezi recunoştinţa ta. Îi poţi 
oferi recunoştinţa ta aceleiaşi persoane ori de câte ori doreşti. De 
altfel, cu cât vei face mai des acest lucru, cu atât mai miraculoasă 
va fi transformarea relaţiei cu această persoană. 


— 40 — 


— Magia — 


TEHNICA MAGICĂ NUMĂRUL 3 
Relațiile magice 


E 1. Repetă primii trei paşi ai Tehnicii Magice Numărul 1 - 
Enumerarea Binecuvântărilor din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc, cu o 
intensitate cât mai mare a trăirii. 


WE 2. Alege trei din cele mai strânse relaţii ale tale şi fă rost de 
fotografiile celor trei persoane. 


WE 3. Aşază fotografia unei persoane în faţa ta şi notează în scris 
cinci motive pentru care te simţi cel mai recunoscător pentru 
existenţa ei în viaţa ta. Repetă procedura şi pentru celelalte două 
persoane. 


m 4. Începe fiecare frază cu cuvintele magice: „îţi mulțumesc”. 
Adresează-te persoanei pe numele ei, iar apoi notează motivul 
pentru care te simţi recunoscător. 


E 5. la fotografiile persoanelor şi du-le cu tine oriunde ai merge 
astăzi. Aşează-le de fiecare dată în faţa ta şi uită-te cât mai des la 
ele. Fă acest lucru de cel puţin trei ori de-a lungul zilei şi 
mulţumeşte-le celor trei persoane rostind cuvântul magic 
mulțumesc şi numele lor. „Iti mulțumesc, Hayley”. 


m 6. înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s a întâmplat în ziua respectivă. 

Ziua 4 a 5 
SANATATEA MAGICA 


„Sănătatea este cea mai mare comoară.” 
VIRGIL (70 î.Ch. - 19 î.Ch.) Poet roman 


Sănătatea este cel mai preţios lucru în viaţă, dar cei mai mulți 
dintre oameni nu fac nimic pentru a o cultiva, considerând-o de la 
sine înţeleasă. De fapt, singurele momente în care îşi aduc aminte 
de ea sunt cele în care o pierd. Abia atunci îşi dau ei seama că fără 
sănătate nu au nimic. 


Există un proverb italian care descrie perfect adevărul legat de 
sănătate: „Cine se bucură de o sănătate perfectă este un om 
bogat, chiar dacă nu realizează acest lucru.” Deşi noi nu ne gândim 
la acest adevăr decât rareori, cu toţii îi înţelegem valoarea atunci 
când ne îmbolnăvim de cea mai mică boală, cum ar fi o banală 
răceală. Atunci când suntem bolnavi, singurul lucru pe care ni-l mai 
dorim pe lume este să ne facem bine, şi nimic altceva nu mai 
contează pentru noi până când nu ne recâştigăm starea de 
sănătate optimă. 

Sănătatea este un dar pe care ni-l oferă în permanenţă viaţa, zi 
după zi. De aceea, pe lângă alte metode pe care le aplicăm pentru 
a ne păstra sănătatea, noi trebuie să fim recunoscători pentru 
starea noastră de sănătate actuală, dacă dorim să ne bucurăm de 
şi mai multă sănătate! 


Reţine: 

„Celui care simte o stare de recunoştinţă (pentru că este 
sănătos) i se va mai da şi el va trăi în abundență. Celui care nu 
simte o stare de recunoştinţă (pentru că este sănătos) i se va lua 
şi ceea ce are.” 


Foarte mulţi oameni optează pentru un mod sănătos de viaţă, 
dar continuă să se îmbolnăvească. De aceea, oferirea de mulţumiri 
pentru sănătatea primită (de care te bucuri deja) este absolut 
vitală. Dacă îţi vei exprima recunoştinţa pentru starea ta de 
sănătate actuală, tu nu numai că ţi-o vei putea menţine, dar vei 
declanşa o magie care îţi va permite să te bucuri de o sănătate încă 
şi mai bună. Mai mult, vei simţi această îmbunătăţire încă din 
primul moment. Micile dureri, aluniţele, cicatricele sau alte semne 
de pe corp vor dispărea ca prin farmec, iar energia, vitalitatea şi 
fericirea ta vor creşte direct proporţional. 


Aşa cum vei afla mai târziu în această carte, practicarea zilnică a 
recunoştinţei pentru starea de sănătate îţi va îmbunătăţi vederea, 
auzul şi celelalte simţuri, inclusiv toate funcţiile tale corporale. Şi 
totul se va întâmpla ca prin magie! 


„Recunoştinţa este simultan un vaccin, 
o antitoxină şi un antiseptic.” 

JOHN HENRY JOWETT (1864 - 1923) 
Scriitor şi predicator prezbiterian 


Gradul în care te simţi recunoscător pentru starea ta de sănătate 
coincide perfect cu gradul în care se va îmbunătăţi ca prin magie 
această sănătate, şi invers: gradul în care te simţi nerecunoscător 
pentru starea ta de sănătate coincide întocmai cu gradul în care 
starea ta de sănătate se va deteriora. Deteriorarea stării de 
sănătate se traduce prin reducerea nivelului de energie şi de 
vitalitate, slăbirea sistemului imunitar, pierderea clarităţii mentale 
şi reducerea eficienţei celorlalte funcţii corporale şi mentale. 

Invers, recunoştinţa pentru starea bună de sănătate permite 
primirea unei sănătăţi şi mai bune pentru care să te simţi 
recunoscător, şi în plus elimină stresul şi tensiunile din corpul şi din 
mintea ta. Există studii ştiinţifice care au arătat că stresul şi 
tensiunile sunt sursa foarte multor boli, dar şi că oamenii care 
practică recunoştinţa se vindecă mai rapid şi trăiesc mai mulţi ani! 


Starea ta actuală de sănătate reflectă întocmai cât de 
recunoscător te-ai simţit până acum pentru ea. In mod normal ar 
trebui să te simţi fabulos în fiecare zi. Dacă te simţi greoi, iar viaţa 
ţi se pare un efort continuu, sau dacă nu te simţi mai tânăr decât 
reflectă vârsta ta, înseamnă că ai o stare de sănătate deteriorată. 
Una din principalele cauze ale acestei pierderi a vitalităţii este lipsa 
de recunoştinţă. Din fericire, această stare de lucruri este pe 
punctul de a se schimba, căci de acum înainte vei folosi puterea 
magică a recunoştinţei pentru a-ţi îmbunătăţi starea de sănătate 
corporală şi psihică! 


Practica Sănătăţii Magice începe cu citirea paragrafelor care 
urmează, legate de nivelul tău actual de sănătate fizică. După ce 
citeşti fiecare rând scris cu caractere italice pentru o parte anume a 
corpului tău, închide ochii şi repetă fraza în sinea ta, simţindu-te 
cât de recunoscător poţi pentru respectiva parte corporală. Iti 
reamintesc în această direcţie că dacă te vei gândi de ce te simţi 
recunoscător pentru ea, starea ta de recunoştinţă se va intensifica 
în mod natural, şi cu cât mai intensă va fi această stare, cu atât 
mai rapid vei vedea apariţia unor rezultate uluitoare la nivelul 
corpului tău. 


Gândeşte-te la picioarele şi la tălpile tale; ele reprezintă 
principalul tău mijloc de transport de-a lungul întregii vieţi. 
Reflectează la toate lucrurile pe care le faci cu picioarele, de la 
păstrarea echilibrului şi până la ridicat, aşezat, exerciţii fizice, dans, 
urcarea treptelor, condusul maşinii, dar mai presus de orice, 
miracolul mersului. Picioarele şi tălpile îţi permit să mergi prin casă, 
să te duci la baie, să mergi până la bucătărie ca să bei un pahar cu 
apă sau să te deplasezi până la maşină. Ele te conduc prin 
magazine, de-a lungul străzilor, către aeroport sau de-a lungul 
plajei. Pe scurt, capacitatea de a merge îţi oferă libertatea de a te 
bucura de viaţă! De aceea, spune: „Multumesc pentru picioarele şi 
tălpile mele”, dar fă-o sincer şi cu ardoare. 

În continuare, gândeşte-te la braţele şi la mâinile talei, inclusiv la 
toate lucrurile pe care le apuci sau le faci cu ajutorul lor de-a lungul 
unei zile. Mâinile sunt principalele tale unelte de-a lungul vieţii şi le 
foloseşti nonstop în fiecare zi, aproape clipă de clipă. Ele îţi permit 
să scrii, să mănânci, să foloseşti un telefon sau un computer, să 
faci duş, să te îmbraci, să foloseşti toaleta, să ridici şi să ţii diferite 
lucruri, practic, să faci absolut tot ce faci. Fără ajutorul lor, ai 
depinde de alţi oameni care ar trebui să facă aceste lucruri în locul 
tău. De aceea, spune: „Mulţumesc pentru mâinile, palmele şi 
degetele mele!” 


Gândeşte-te acum la cele cinci simţuri şi cât de uimitoare sunt 
ele. Simţul mirosului îţi oferă o plăcere fără egal ori de câte ori 
mănânci sau bei ceva bun. Atunci când acest simţ este diminuat 
temporar, de pildă în timpul unei răceli, plăcerea mâncatului şi a 
băutului se reduce. De aceea, spune: „Mulţumesc pentru uimitorul 
meu simt al gustului!” 


Simţul mirosului îţi permite să experimentezi miresmele sublime 
ale florilor, ale unui parfum, ale aşternuturilor proaspăt spălate, ale 
gătitului, ale focului care arde în şemineu într-o noapte de iarnă, 
ale aerului într-o zi frumoasă de vară, ale ierbii proaspăt cosite sau 
ale pământului reavăn imediat după ploaie. De aceea, spune: 
„Mulţumesc pentru uimitorul meu simţ al mirosului!” 


Dacă nu ai avea un simţ tactil, nu ai putea face diferenţa dintre 
cald şi rece, dintre moale şi ascuţit sau dintre catifelat şi aspru. Nu 
ai putea simţi obiectele şi nu ai putea oferi sau primi dragoste la 
nivel fizic. Acest simţ îţi permite să le oferi celor dragi o îmbrăţişare 
plină de iubire sau să strângi mâna cuiva într-un gest sublim de 
prietenie. De aceea, spune: „Multumesc pentru uimitorul meu simt 
al atingerii!” 


Gândeşte-te acum la miracolul vederii, care îţi permite să vezi 
feţele celor dragi, să citeşti cărţi, ziare şi emailuri, să te uiţi la 
televizor, să contempli frumuseţea naturii şi, cel mai important 
lucru între toate, să îţi priveşti propria viaţă. Încearcă să te legi la 
ochi cu o eşarfă timp de o oră şi să faci ceea ce faci de obicei, şi vei 
ajunge să îţi apreciezi într-o mai mare măsură simţul văzului. De 
aceea, spune: „Mulţumesc pentru ochii mei, care îmi permit să văd 
totul!” 

În continuare, gândeşte-te la urechile tale, care îţi permit să îţi 
auzi propria voce, dar şi vocile celorlalţi oameni, astfel încât să poţi 
comunica cu ei. Dacă nu ai avea urechi şi dacă nu te-ai bucura de 
simţul auzului, tu nu ai putea folosi un telefon, nu ai putea asculta 
muzică, radioul, pe cineva drag vorbind sau orice alte sunete din 
lumea înconjurătoare. De aceea, spune: „Multumesc pentru 
uimitorul meu simt al auzului!” 


Folosirea oricăruia din cele cinci simţuri ar fi imposibilă fără 
ajutorul creierului, care procesează milioane de informaţii pe 
secundă provenite de la organele tale de simţ! De fapt, cel care îţi 
permite să experimentezi viaţa este creierul tău, ale cărui 
performanţe nu pot fi imitate de niciun computer din lume, oricât 
de complex ar fi. De aceea, spune: „Mulţumesc pentru creierul meu 
şi pentru uimitoarea mea minte!” 


Gândeşte-te acum la miile de miliarde de celule care lucrează 
fără încetare în corpul tău pentru a-ţi asigura sănătatea şi viaţa. 
Spune: „Vă mulțumesc, celulele mele!” Gândeşte-te apoi la 
organele care îţi susţin viaţa, filtrând, purificând şi regenerând totul 
în organismul tău. Reflectează la faptul că munca acestora este 
automată, neobligându-te să te gândeşti la ea. De aceea, spune: 
„Vă multumesc, organele mele, pentru că funcţionaţi atât de 
perfect!” 


Dar cel mai mare miracol dintre toate simţurile, sistemele, 
funcţiile şi organele tale corporale este cel al inimii. De activitatea 
acesteia depinde viaţa tuturor celorlalte organe, căci inima este 
cea care menţine fluxul vieţii la nivelul întregului corp. De aceea, 
spune: Mulţumesc pentru inima mea puternică şi sănătoasă!” 


În continuare, ia o foaie de hârtie şi scrie pe ea cu litere mari şi 
îngroşate: _ F E g 
DARUL SANATAŢII MA MENŢINE IN VIAŢA. 


Poartă la tine această foaie astăzi şi pune-o la vedere în oriunde 
te-ai duce, astfel încât să o poţi privi cât mai des. Dacă lucrezi la un 
birou, o poţi aşeza chiar în faţa ta. În cazul în care conduci, aşeaz-o 
într-un loc în care să îi poţi arunca oricând doreşti o privire. Dacă 
stai mai mult pe-acasă, aşeaz-o în faţa oglinzii din baie sau lângă 
telefon. Pe scurt, alege un loc în care să ai garanţia că o vei putea 

privi cât mai des. 


În cel puţin patru ocazii diferite, citeşte de-a lungul zilei de azi 
cuvintele scrise pe foaie, cât mai lent, şi lasă-te pătruns de 
recunoştinţă pentru sublimul dar al sănătăţii. 


Recunoştinţa pentru starea de sănătate este esenţială pentru 
menţinerea acesteia, dar reprezintă simultan şi o garanţie că ea se 
va îmbunătăţi în continuare, oferindu-ţi mai multă energie şi poftă 
de viaţă. Dacă recunoştinţa ar fi folosită în paralel cu tratamentele 
medicale convenţionale, am asista la o veritabilă revoluţie în 
medicină, iar ratele de recuperare şi miracolele vindecătoare nu ar 
înceta să ne uimească. 

TEHNICA MAGICĂ NUMĂRUL 4 


Sănătatea Magică 


E 1. Repetă primii trei paşi ai Tehnicii Magice numărul 1 - 
Enumerarea Binecuvântărilor din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


m 2. la o foaie de hârtie şi scrie pe ea cu litere mari şi îngroşate: 
DARUL SANATAŢII MA MENŢINE IN VIAŢA. 


E 3. Poartă la tine această foaie astăzi şi pune-o la vedere 
oriunde te-ai duce. 


E 4. În cel puţin patru ocazii diferite, citeşte de-a lungul zilei 
cuvintele scrise pe foaie, cât mai lent, şi lasă-te pătruns de 
recunoştinţă pentru sublimul dar al sănătăţii. 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul cel mai bun care ţi s-a întâmplat în ziua respectivă. 

Ziua 5 


BANII MAGICI 


„Recunoştința înseamnă bogăție. 
Lamentarea înseamnă sărăcie.” 
AFORISM AL ŞTIINŢEI CREŞTINE 


Dacă nu ai suficienţi bani, este bine să înţelegi că grijile, invidia, 
gelozia, dezamăgirea, descurajarea, îndoielile sau teama legată de 
bani nu te vor ajuta niciodată sa câştigi mai mult, căci toate aceste 
emoţii negative derivă din sentimentul lipsei de recunoştinţă pentru 
banii pe care îi ai. Lamentările, certurile şi frustrările legate de 
bani, criticarea preţului unui anumit produs sau ironizarea altor 
persoane din cauza banilor nu sunt gesturi de recunoştinţă, şi deci 
nu pot conduce la rezolvarea situaţiei tale financiare. Dimpotrivă, 
de cele mai multe ori ele conduc la înrăutățirea ei. 


Indiferent cum arată situaţia ta financiară curentă, gândul că nu 
ai suficienţi bani reprezintă un gest de nerecunoştinţă faţă de banii 
pe care îi ai. De aceea, uită de situaţia în care te afli şi exprimă-ţi 
sincer recunoştinţa faţă de banii pe care îi ai, pentru a le amplifica 

astfel numărul într-un mod miraculos! 


„Celui care simte o stare de recunoştinţă (pentru banii pe care 
îi are) i se va mai da şi el va trăi în abundență. 

Celui care nu simte o stare de recunoştinţă (pentru banii pe 
care îi are) i se va lua şi ceea ce are.” 


Ştiu că nu este deloc uşor să te simţi recunoscător atunci când ai 
foarte puţini bani, iar aceştia nu îţi ajung, dar înţelegerea faptului 
că nimic nu se va schimba atât timp cât nu vei deveni recunoscător 
pentru ei te poate inspira. 


Subiectul banilor este foarte delicat pentru majoritatea 
oamenilor, mai ales pentru cei care nu au suficienţi bani. De aceea, 
tehnica numită Banii Magici are două etape. Este foarte important 
să citeşti instrucţiunile întregii tehnici la începutul zilei, căci va 
trebui să le practici de dimineaţă şi până seara. 


Aşează-te într-o poziţie confortabilă şi aminteşte-ţi de zilele 
copilăriei, când nu aveai deloc sau aproape deloc bani. Aminteşte-ţi 
diferite ocazii în care altcineva a plătit pentru tine şi spune din 
toată inima mulțumesc. 


Ai avut întotdeauna hrană pe masă? 

Ai trăit într-o casă? 

Ai primit o educaţie de-a lungul mai multor ani? 

Cum ai călătorit până la şcoală în fiecare zi? Ai avut manuale 
şcolare, pachețele cu mâncare şi toate celelalte lucruri de care ai 
avut nevoie la şcoală? 

Ai plecat vreodată undeva în vacanţă în copilărie? 

Ce daruri ai primit cu ocazia zilelor tale de naştere când erai 
copil. Care ti-au plăcut cel mai mult? 

Ai avut o bicicletă, jucării sau un animal de casă? 

Ai avut în permanenţă haine de purtat, deşi creşteai foarte rapid 
şi trebuia să le schimbi mereu? 

Te-ai dus la filme, ai jucat sport, ai învățat să cânti la un 
instrument muzical sau ţi-ai satisfăcut vreun hobby? 

Ai fost vreodată la medic în copilărie? Ai luat medicamente 
atunci când erai bolnav? 

Ai fost la dentist? 

Ai avut la dispoziție diferite articole de uz zilnic, cum ar fi periuţă 
şi pastă de dinți, săpun şi şampon? 

Ai mers vreodată cu maşina? 
Te-ai uitat la televizor. ai dat telefoane, ai folosit lumina, 
electricitatea şi apa? 


Toate aceste lucruri au costat bani, iar tu ai beneficiat gratuit de 
ele! Dacă îţi vei aminti de copilăria şi de tinereţea ta, vei fi uimit să 
realizezi cât de multe lucruri ai primit, în condiţiile în care altcineva 
a trebuit să muncească din greu pentru ele. De aceea, exprimă-ţi 
recunoştinţa pentru toate aceste ocazii şi pentru banii primiţi 
atunci, căci dacă îţi vei exprima recunoştinţa pentru banii primiţi în 
trecut, numărul lor va creşte în mod magic în viitor! Însăşi legea 
universală garantează acest lucru. 


În a doua etapă a tehnicii pe care am intitulat-o Banii Magici, ia o 
bancnotă de un dolar şi lipeşte pe ea o foiţă de hârtie (sticker) pe 
care scrie: MULŢUMESC PENTRU TOŢI BANII PE CARE I-AM PRIMIT 
DE-A LUNGUL VIEŢII MELE. 

Poartă la tine de-a lungul întregii zile de azi bancnota de un 
dolar, în portofel sau într-un buzunar. Cel puţin o dată dimineaţa şi 
o dată în cursul după-amiezii (dar oricât de des doreşti), scoate 
bancnota magică şi ţine-o în mână. Citeşte cuvintele pe care le-ai 
scris pe foita de hârtie şi simte-te sincer recunoscător pentru 
nenumăraţii bani pe care i-ai primit de-a lungul vieţii tale. Cu cât 
vei fi mai sincer, cu atât mai rapidă şi mai miraculoasă va fi 
schimbarea în situaţia ta financiară. 


Este imposibil însă să cunoşti dinainte canalele prin care se va 
schimba această situaţie. Cel mai probabil, în viaţa ta vor apărea 
circumstanţe noi, care îţi vor permite să câştigi mai mulţi bani. La 
fel de bine este posibil să găseşti bani pe care îi aveai, dar de care 
ai uitat de mult, să primeşti în mod neaşteptat bani, să ţi se ofere o 
reducere sau un comision, ori să primeşti diferite obiecte materiale 
care te-ar fi costat bani dacă le-ai fi cumpărat tu însuţi. 


Chiar şi în zilele următoare, aşază bancnota magică într-un loc în 
care să o poţi vedea cât mai frecvent, pentru a-ţi reaminti să fii 
recunoscător pentru abundența financiară de care te-ai bucurat de- 
a lungul vremii. Nu uita niciodată că cu cât priveşti mai des 
bancnota magică, umplându-te de recunoştinţă pentru banii primiţi, 
cu atât mai puternică va fi magia pe care îi vei declanşa. 
Abundenţa recunoştinţei faţă de bani atrage după sine o abundență 
financiară! 

Ori de câte ori te trezeşti într-o situaţie în care te simţi tentat să 
te plângi de lipsa banilor, de preţurile prea mari etc., fie verbal, fie 
în sinea ta, aminteşte-ţi de întrebarea: „Merită să plătesc preţul 
pentru această lamentare?” Gândeşte-te că fiecare lamentare de 
acest fel încetineşte sau chiar blochează fluxul financiar care H 
îndreaptă către tine. 


Începând de azi, fă-ţi promisiunea ca ori de câte ori vei primi 
bani de acum înainte, indiferent dacă este vorba de salariu, de o 
reducere sau de o restituire de bani, ori de primirea unui cadou 
care costă bani, să fii cu adevărat recunoscător pentru ei. Toate 
aceste circumstanţe reprezintă oportunităţi ideale de a folosi 
puterea magică a recunoştinţei faţă de banii primiţi pentru a-i 
multiplica! 

TEHNICA MAGICĂ NUMĂRUL 5 


Banii Magici 


E 1. Repetă primii trei paşi ai Tehnicii Magice numărul 1 - 
Enumerarea Binecuvântărilor din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


MI 2. Aşează-te într-o poziţie confortabilă şi aminteşte-ţi de zilele 
copilăriei şi de toate ocaziile în care altcineva a plătit pentru tine. 


E 3. Ori de câte ori îţi aminteşti de o astfel de ocazie, spune din 
toată inima mulțumesc. 


E 4. la o bancnotă de un dolar sau o altă bancnotă de valoare 
mică şi lipeşte pe ea o foiţă de hârtie (sticker) pe care scrie: 
MULŢUMESC PENTRU TOŢI BANII PE CARE I-AM PRIMIT DE-A 
LUNGUL VIEŢII MELE. 


E 5. Poartă latine de-a lungul întregii zile de azi bancnota de un 
dolar, în portofel sau într-un buzunar. Cel puţin o dată dimineaţa şi 
o dată în cursul după-amiezii dar oricât de des doreşti, scoate 
bancnota magică şi ţine-o în mână. Citeşte cuvintele pe care le-ai 
scris pe foita de hârtie şi simte-te sincer recunoscător pentru 
nenumăraţii bani pe care i-ai primit de-a lungul vieţii tale. 


m 6. În zilele următoare, aşază bancnota magică într-un loc în 
care să o poţi vedea cât mai frecvent, pentru a-ţi reaminti să fii 
recunoscător pentru abundența financiară de care te-ai bucurat de- 
a lungul vremii. 


m 7. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 6 J 
MUNCA MAGICA 


„Dacă iei o activitate, o artă, o disciplină sau un talent şi o duci 
cât de departe poti, depăşind tot ce s-a făcut vreodată în domeniul 
respectiv, o vei forța să pătrundă în lumea magiei. ” 

TOM ROBBINS (n. 1936) Scriitor 


Cum este posibil ca un om născut într-o sărăcie absolută, care 
porneşte de la zero şi fără nicio educaţie, să ajungă preşedinte sau 
o celebritate, să îşi clădească un imperiu şi să devină unul dintre 
cei mai bogaţi oameni din lume? Cum este posibil ca doi oameni să 
pornească de pe o poziţie similară în aceeaşi carieră, iar unul să 
cunoască numai succese şi celălalt să se zbată în aceleaşi greutăţi 
de la început, indiferent cât de mult s-ar strădui? Veriga lipsă a 
succesului în cel de-al doilea caz este recunoştinţa, căci potrivit 
legii atracției nu te poţi bucura de succes fără a fi recunoscător 
pentru ceea ce ai deja. Cu alte cuvinte, fără recunoştinţă este 
imposibil să te bucuri de un succes permanent. 


Pentru a avea succes la locul de muncă şi în plan profesional, 

atrăgând în viaţa ta oportunităţi, promovări, bani, idei de geniu, 
inspiraţii şi aprecieri, este absolut esenţial să fii recunoscător 
pentru actuala ta slujbă sau muncă. Ca de obicei, cu cât vei fi mai 
recunoscător, cu atât mai multe motive de recunoştinţă vei avea! 
Aşa cum am mai spus şi cum probabil ai înţeles, dacă doreşti să 
amplifici ceva în viaţa ta, trebuie să începi prin a fi recunoscător 
pentru ceea ce ai deja. 


„Celui care simte o stare de recunoştinţă (pentru munca pe 
care o desfăşoară) i se va mai da şi el va trăi în abundență. 

Celui care nu simte o stare de recunoştinţă (pentru munca pe 
care o desfăşoară) i se va lua şi ceea ce are.” 


Atunci când te simţi recunoscător pentru ceea ce faci, tu 
investeşti în mod automat mai multă energie în activitatea ta şi 
primeşti în schimb mai mulţi bani şi mai mult succes. Invers, dacă 
nu te simţi recunoscător pentru munca ta, tu investeşti mai puţină 
energie în ea, iar recompensa ta va fi mai mică. De aceea, nute vei 
simţi niciodată fericit la locul de muncă, nu vei face decât strict 
ceea ce ţi se cere, iar activitatea ta va stagna şi în cele din urmă se 
va deteriora, ceea ce în ultimă instanţă poate însemna chiar 
concedierea ta. Reţine: celor lipsiţi de recunoştinţă li se va lua chiar 
şi ceea ce au. 


Recunoştinţa oferită muncii este direct proporţională cu 
recompensele şi satisfacţiile primite în schimb. Cu alte cuvinte, tu 
eşti cel care controlează ceea ce primeşti în schimbul muncii tale, 
prin recunoştinţa pe care i-o oferi! 


În mod similar, dacă eşti un om de afaceri, valoarea îl afacerii 
tale va creşte sau va scădea direct proporţional cu recunoştinţa ta 
faţă de ea. Cu cât te vei simţi mai recunoscător pentru afacerea ta, 
pentru clienţii şi angajaţii pe care îi ai, cu atât mai rapid va înflori 
afacerea ta. Invers, înlocuirea recunoştinţei cu grijile şi cu alte 
gânduri negative conduce automat la o spirală descendentă. 


Dacă eşti părinte, iar munca ta constă în îngrijirea copiilor şi în 
executarea treburilor casnice, caută motive de recunoştinţă pentru 
această perioadă din viaţa ta. De multe ori, aceasta reprezintă o 
oportunitate unică, iar dacă te vei simţi recunoscător pentru ea, vei 
atrage mai mult sprijin, mai multe momente frumoase şi mai multă 
fericire generată de această experienţă. 

Pe scurt, ar trebui să îţi iubeşti activitatea, indiferent în ce constă 
ea, şi să o practici întotdeauna cu entuziasm, fără să cobori 
niciodată ştacheta. Chiar dacă munca ta actuală nu este ceea ce ai 
visat că vei face în această viaţă, singura manieră de a ajunge să 
faci ceea ce visezi constă în a fi recunoscător pentru ceea ce ai 
deja. 


De aceea, sarcina pe care o ai de făcut astăzi este să îţi 
imaginezi că ai un şef invizibil care ţine evidenţa tuturor gândurilor 
şi sentimentelor tale legate de slujba pe care o ai sau de munca pe 
care o desfăşori. Imaginează-ţi că acest şef te urmează astăzi 
oriunde te-ai duce, cu un carneţel în mână. Ori de câte ori găseşti 
un motiv de recunoştinţă pentru ceea ce faci, el notează acest 
lucru în carneţelul său. Aşadar, misiunea ta este să descoperi cât 
mai multe lucruri pentru care să te simţi sincer recunoscător, astfel 
încât la sfârşitul zilei şeful tău să aibă o listă cât mai lungă a 
motivelor tale de recunoştinţă. Cu cât această listă va fi mai lungă, 
cu atât mai mare va fi magia pe care o va declanşa ea în ceea ce 
priveşte oportunităţile de afaceri, succesul tău în ceea ce faci, banii 
pe care îi primeşti în schimbul muncii tale, dar şi bucuria şi 
împlinirea pe care le simţi la locul de muncă. 


Gândeşie-te la toate lucrurile pentru care te-ai putea simţi 
recunoscător la locul de muncă. Incepe cu faptul că ai un loc de 
muncă! Gândeşte-te câţi oameni sunt şomeri, fiind dispuşi să dea 
orice pentru un loc de muncă. Aminteşte-ţi de facilităţile pe care le 
ai la dispoziţie, cum ar fi telefoanele, imprimantele, internetul şi 
calculatoarele. Gândeşte-te la oamenii cu care lucrezi şi la 
prieteniile pe care le-ai legat la locul de muncă. Exprimă-cţi 
recunoştinţa faţă de cei care îţi facilitează munca, cum ar fi 
recepţionistele, asistentele, oamenii de serviciu şi curierii. 
Aminteşte-ţi cât de bine te simţi în ziua de salariu. In sfârşit, 
gândeşte-te la toate lucrurile pe care îţi place să le faci la locul de 
muncă. 


De fiecare dată când descoperi un nou motiv de recunoştinţă, 
spune-ţi: 

„Mă simt recunoscător pentru ce? ” 

Cu cât şeful tău invizibil va constata că eşti mai recunoscător, cu 
atât mai rapid va declanşa el magia la locul tău de muncă şi cu atât 

mai mari vor fi beneficiile de care te vei bucura. Este posibil chiar 
să generezi atât de multă recunoştinţă încât aceste beneficii să fie 
instantanee. Norocul nu este niciodată accidental. El este 
întotdeauna consecinţa puterii magice a recunoştinţei! 


Dacă se nimereşte să practici Munca Magică într-un weekend în 


care nu lucrezi, practică în locul ei tehnica din ziua/zilele următoare 
şi revino la ea în prima zi în care trebuie să te prezinţi la lucru. 

TEHNICA MAGICĂ NUMĂRUL 6 


Munca Magică 


E 1. Repetă primii trei paşi ai Tehnicii Magice Numărul 1 - 
Enumerarea Binecuvântărilor din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc, cu o 
intensitate cât mai mare a trăirii. 


W 2. Sarcina pe care o ai de făcut astăzi este să îţi imaginezi că 
ai un şef invizibil care te urmează oriunde te-ai duce şi ţine 
evidenţa tuturor gândurilor şi sentimentelor tale legate de slujba pe 
care o ai sau de munca pe care o desfăşori. Aşadar, misiunea ta 
este să descoperi cât mai multe lucruri pentru care să te simţi 
sincer recunoscător. 


E 3. De fiecare dată când descoperi un nou motiv de 
recunoştinţă, spune-ţi: „Mă simt recunoscător pentru ce? 
”, şi simte cât mai intens acest lucru. 


E 4. Înainte de culcare, ia în mână Piatra Magică şi roşteşte 


cuvântul magic multumesc, exprimându-ţi astfel recunoştinţa 
pentru lucrul cel mai bun care ţi s-a întâmplat în ziua respectivă. 


Ziua 7 5 
IEŞIREA MAGICA DIN STAREA DE 
NEGATIVITATE 


„Un om recunoscător este recunoscător în toate circumstanțele.” 
BAHA'U'LLAH (1817-1892) 
Fondatorul persan al credinței Bahá'i 


Indiferent dacă ai probleme cu o relație care se destramă, cu 
diferite presiuni financiare, cu o boală gravă sau cu imposibilitatea 
de a-ți găsi o slujbă, situațiile negative apar întotdeauna ca urmare 
a unei lipse de recunoştinţă practicată pe termen lung. Atunci când 
nu te simţi recunoscător pentru ceva din viaţa ta, înseamnă 
automat că îl consideri de la sine înţeles. Aceasta este principala 
cauză a negativităţii, căci tu nu oferi mulţumiri pentru lucrurile pe 
care le consideri fireşti, deşi beneficiezi de ele. In acest fel, tu 
blochezi practic fluxul magiei în viaţa ta. Aşa cum atunci când îi 
mulţumeşti cuiva, tu generezi automat o reacţie pozitivă din partea 
acestuia, atunci când refuzi să mulţumeşti pentru anumite lucruri 
din viaţa ta, aceasta se deteriorează automat. 

Spre exemplu, te simţi recunoscător pentru sănătatea ta atunci 
când nu eşti bolnav, sau nu eşti conştient de aceasta decât atunci 
când o pierzi, când corpul tău se îmbolnăveşte şi când ai dureri? Te 
simţi zilnic recunoscător pentru slujba ta, sau doar atunci când auzi 
că se fac reduceri de personal? Te simţi recunoscător în fiecare 
moment pentru salariul tău, sau ţi se pare că acesta este „normal”? 
Te simţi recunoscător în permanenţă pentru prezenţa celor dragi în 
viaţa ta, sau te gândeşti la ei doar atunci când apar probleme 
relaţionale? Te simţi recunoscător pentru că maşina ta merge bine, 
sau îţi aminteşti de ea doar atunci când se strică? 


Te simţi recunoscător în fiecare zi pentru că eşti în viaţă, sau 
consideri viaţa ceva de la sine înţeles? 


Orice luare în derizoriu conduce la lamentări, la gânduri şi 
cuvinte negative. Din păcate, atunci când te plângi de ceva, tu 
atragi din ce în ce mai multe motive de lamentare în viaţa ta! 


Spre exemplu, dacă te plângi de vreme, de trafic, de şeful tău, 
de partenerul de viaţă, de familie, de un prieten, de un străin, de 
aşteptarea la coadă, de facturi, de economie, de costul unui articol, 
de serviciul unei companii - înseamnă că nu te simţi recunoscător. 
Cu fiecare astfel de lamentare, tu împingi mai departe de tine viaţa 
la care visezi. 


Cred că ai înţeles până acum că orice lamentare, orice gânduri 
sau cuvinte negative şi orice impresie că este normal să te bucuri 
de ceva fără a te simţi recunoscător pentru el, împiedică împlinirea 
viselor şi dorințelor tale. De aceea, ori de câte ori ceva nu merge 
bine în viaţa ta, înseamnă că nu ţi-ai exprimat îndeajuns de mult 
recunoştinţa (în mod intenţionat sau inconştient). 


Este imposibil să simţi ceva negativ atunci când eşti 
recunoscător. Este imposibil să critici sau să învinovăţeşti pe cineva 
atunci când te simţi recunoscător. Este imposibil să fii trist sau să ai 
o altă emoție negativă atunci când te simţi recunoscător. Vestea 
bună este că dacă te confrunţi cu o situaţie negativă în momentul 
actual, este foarte uşor să o transformi prin exprimarea 
recunoştinţei. Orice situaţie negativă poate dispărea ca prin farmec 
dacă ştii ce atitudine să adopţi! 

Mai întâi de toate, trebuie să începi prin a căuta motive de 
recunoştinţă în actuala ta situaţie negativă, oricât de dificil ţi s-ar 
părea. Indiferent cât de proastă ar fi situaţia, este întotdeauna 
posibil să descoperi motive de recunoştinţă în ea, mai ales dacă 
porneşti de la premisa că această stare de spirit va transforma în 
mod magic circumstanţele cu care te confrunţi. Walt Disney, care 
ştia multe despre magia vieţii, ne-a învăţat cum să facem acest 
lucru în filmul său, Pollyanna. 


Filmul Pollyanna (1960) a prezentat „Jocul Fericirii”, care a avut 
un efect foarte profund asupra mea când eram copil. Am jucat 
acest joc în toţi anii copilăriei şi adolescenţei mele. Jocul constă în a 
căuta cât mai multe motive de fericire în viaţa ta, mai ales în cazul 
în care te confrunţi cu o situaţie negativă. Căutarea motivelor de 
fericire (sau de recunoştinţă) într-o situaţie negativă conduce 
automat la găsirea de soluţii! 


Walt Disney a ilustrat perfect puterea recunoştinţei în filmul 
Pollyanna. 


Acelaşi lucru l-a făcut Buddha, cu mii de ani înainte, atunci când 
a spus: 

„Să fim recunoscători astăzi, căci chiar dacă nu am învăţat foarte 
multe lucruri, am învățat cu siguranță ceva, iar dacă nu am învăţat 
nimic, cel puțin nu ne-am îmbolnăvit, iar dacă totuşi ne-am 
îmbolnăvit, cel putin nu am murit. De aceea, să fim recunoscători.” 

GAUTAMA BUDDHA (aproximativ 563 î.Ch. - 483 î.Ch.) 

Fondatorul budismului 


Lasă-te inspirat de cuvintele lui Buddha şi alege o problemă sau 
o situaţie negativă din viaţa ta pe care doreşti să o rezolvi. Caută 
apoi zece motive de recunoştinţă legate de ea. Ştiu că poate părea 
dificil, dar urmează exemplul din cuvintele lui Buddha. Notează în 
scris cele zece motive de recunoştinţă, fie în calculator, fie în 
jurnalul recunoştinţei. 


Să spunem că eşti şomer şi nu reuşeşti să îţi găseşti un loc de 
muncă, deşi ai încercat orice. Pentru a schimba prin magie această 
situaţie, trebuie să te focalizezi asupra motivelor de recunoştinţă 
pe care le ai. lată câteva exemple în această direcţie: 


1. Mă simt profund recunoscător pentru că am avut bani ca să 
=o 

îmi întrețin familia în această perioadă. 


2. Mă simt recunoscător pentru că am avut timpul necesar 
pentru a-mi pune viaţa în ordine. 


3. Mă simt recunoscător pentru că am lucrat foarte mulți ani, 
astfel încât acum am experiența necesară pentru a-mi găsi mai 
uşor o slujbă nouă. 


4. Mă simt recunoscător pentru că aceasta este prima dată când 
am rămas şomer. 


5. Mă simt recunoscător pentru că există destule oportunități pe 
piața forței de muncă şi pentru că în fiecare zi apar altele noi. 


6. Mă simt recunoscător pentru tot ce am învățat completând 
cereri pentru un loc de muncă şi mergând la interviuri. 


7. Mă simt recunoscător pentru că sunt sănătos şi pot munci. 


8. Mă simt recunoscător pentru încurajările şi sprijinul familiei 
mele. 


9. Mă simt recunoscător pentru că m-am putut odihni mai mult în 
această perioadă. Chiar aveam nevoie de această odihnă. 


10. Mă simt recunoscător pentru că am înţeles cât de mult 
înseamnă pentru mine să am o slujbă. Inainte acest lucru mi se 
părea de la sine înțeles. 


Această recunoştinţă va atrage în viaţa ta oportunităţi noi, care 
vor schimba ca prin farmec situaţia ta curentă. Puterea 
recunoştinţei este infinit mai mare decât orice situaţie negativă, iar 
numărul posibilităţilor prin care aceasta se poate schimba este 
practic nelimitat. Tot ce trebuie să faci în acest scop este să aplici 
recunoştinţa şi să declanşezi astfel procesul magic! 


Să luăm un alt exemplu. Să spunem că un fiu are probleme în 
relaţia cu tatăl său. Orice ar face, acestuia din urmă i se pare că fiul 
său nu este suficient de bun. 


1. Mă simt recunoscător pentru că marea majoritate a relațiilor 

din viața mea sunt armonioase. 


2. Îi sunt recunoscător tatălui pentru că a muncit din greu pentru 
ca eu să primesc o educaţie bună, de care el nu a avut parte. 


3. Îi sunt recunoscător tatălui pentru că a întreţinut familia 
noastră. La acea vreme nu aveam habar cât de greu este să întreții 
o familie şi ce efort presupune acest lucru. 


4. Îi sunt recunoscător tatălui pentru că mă ducea să joc baschet 
în fiecare sâmbătă, când eram copil. 


5. Îi sunt recunoscător tatălui pentru că nu se mai poartă atât de 
dur cu mine cum o făcea în trecut. 


6. Îi sunt recunoscător tatălui pentru că ţine atât de mult la 
mine. Sunt conştient că nu mi-ar cere să fac atâtea lucruri dacă nu 
i-ar păsa de mine. 


7. Mă simt recunoscător pentru relația cu tatăl meu, căci ea m-a 
învățat valoarea compasiunii, care îmi permite să îmi cresc altfel 
copiii, dând dovadă de mai multă înțelegere. 


8. li sunt recunoscător tatălui pentru că m-a învățat cât de 
importantă este încurajarea pentru a creşte copii fericiţi şi 
încrezători în ei înşişi. 


9. Mă simt recunoscător pentru toate ocaziile de a râde 
împreună cu tata. Alți oameni nu au această ocazie, căci şi-au 
pierdut tatăl sau sunt orfani. 


10 Sunt sincer recunoscător pentru că am un tată. Deşi au 
existat destule momente dificile în relația mea cu el, au existat şi 
destule momente frumoase, şi cu siguranță vor mai exista şi altele. 


Prin adoptarea acestei atitudini de recunoştinţă faţă de tatăl său, 
fiul va schimba în bine relaţia cu acesta. El şi-a schimbat gândurile 
şi sentimentele faţă de tatăl său, atrăgând astfel circumstanţe 
diferite în relaţia cu acesta. La nivel energetic şi cuantic, relaţia 
dintre cei doi s-a schimbat deja. Atât timp cât fiul îşi menţine 
această stare de recunoştinţă, legea atracției schimbă automat în 
bine circumstanţele exterioare, iar relaţia dintre cei doi se 

îmbunătăţeşte ca prin farmec. 


Reţine: cea mai sigură metodă de a afla dacă recunoştinţa ta şi-a 
declanşat magia este starea ta de spirit. Atunci când este sinceră, 
recunoştinţa conduce inevitabil la o stare de spirit mai pozitivă. Cu 
alte cuvinte, ea te face să te simţi mult mai bine. Aşadar, prima 
dovadă a faptului că magia recunoştinţei funcţionează este 
ridicarea apăsării pe care o simţeai înainte. Atunci când te simţi 
mai bine într-o anumită privinţă, tu simţi că problema se va 
rezolva, iar soluţiile nu întârzie să apară. De aceea, cea mai bună 
manieră de a-ţi rezolva o situaţie dificilă, indiferent în ce constă 
aceasta, constă în a focaliza asupra ei o recunoştinţă concentrată, 
până când ajungi să te simţi mai bine în privinţa ei. Abia atunci se 
declanşează magia recunoştinţei în lumea exterioară. 


Atunci când întocmeşti lista celor zece motive de recunoştinţă, 
începe întotdeauna cu următoarele expresii: 

Mă simt atât de recunoscător pentru 

Sau: Mă simt sincer recunoscător pentru 


Continuă apoi cu motivul pentru care te simţi recunoscător. Dacă 
ţi se pare mai simplu, poţi aplica la fel de bine metoda lui Walt 
Disney: 

Sunt atât de bucuros (fericit) că 


Dacă ai terminat de întocmit lista motivelor de recunoştinţă, 
încheie leşirea Magică din Starea de Negativitate scriind cuvintele: 

Mulţumesc, mulțumesc, multumesc pentru această soluție 
perfectă. 


Cel puţin astăzi, încearcă să nu faci nicio afirmaţie negativă de-a 
lungul întregii zile. Ştiu că nu este uşor, dar cel puţin încearcă acest 
lucru. La urma urmelor, este vorba de o singură zi. Cei mai mulţi 
dintre oameni nu au idee cât de impregnată este mintea lor cu 
gânduri negative. Ei bine, dacă vei încerca să excluzi din mintea ta 
astfel de gânduri pe durata unei singure zile, te vei lămuri rapid. 
Adu-ţi aminte că negativitatea şi lamentările atrag şi mai multe 
motive de lamentare. De aceea, opreşte-te înainte de emiterea 
unui gând sau a unor cuvinte negative şi întreabă-te dacă îţi doreşti 
cu adevărat să suporţi consecinţele acestora. Chiar dacă te trezeşti 
că ai gândit sau ai spus ceva negativ, poţi încheia întotdeauna cu 
următoarea afirmaţie magică: 

Da, dar trebuie să recunosc că mă simt sincer recunoscător 
pentru 


Continuă-ţi apoi fraza cu un motiv oarecare pentru care te simţi 
recunoscător. Fă din această frază magică o mantra şi aplic-o în 
toate situaţiile. 


De acum înainte, ori de câte ori te confrunţi cu o problemă sau 
cu o situaţie negativă, mai ales cu cele minore, fă-ţi un obicei din a- 
ţi exprima recunoştinţa înainte ca situaţia să escaladeze şi să îţi 
tulbure cu adevărat echilibrul interior. Aplică întotdeauna puterea 
magiei! 

TEHNICA MAGICĂ NUMĂRUL 7 


Ieşirea magică din starea de negativitate 


E 1. Repetă primii trei paşi ai Tehnicii Magice Numărul 1 - 
Enumeră  Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc, cu o 
intensitate cât mai mare a trăirii. 


E 2. Alege o problemă sau o situaţie din viaţa ta pe care doreşti 
să o rezolvi. 


m 3. întocmeşte în scris o listă cu zece motive de recunoştinţă 
legate de situaţia respectivă. 


E 4. La sfârşit, încheie acest exerciţiu scriind cuvintele: 
„Multumesc, multumesc, multumesc pentru această soluție 
perfectă” 


E 5. Cel puţin astăzi, încearcă să nu faci nicio afirmaţie negativă 
de-a lungul întregii zile. Chiar dacă te trezeşti că ai gândit sau ai 
spus ceva negativ, poţi încheia întotdeauna cu următoarea 
afirmaţie magică „Da, dar trebuie să recunosc că mă simt sincer 
recunoscător pentru 


m 6. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 


Ziua 8 


INGREDIENTUL MAGIC 


„O inimă plină de recunoştinţă 
se bucură de un festin continuu.” 
W. J. CAMERON (1879-1953) 
Jurnalist şi om de afaceri 


Oferirea de mulțumiri pentru hrană înainte de a mânca 
reprezintă o tradiție ce a fost urmată mii de ani, datând din 
perioada Egiptului antic. Datorită ritmului extrem de rapid al 
secolului XXI, oamenii au tendința de a uita de această tradiție. 
Acest lucru este extrem de regretabil, căci exprimarea 
recunoştinţei pentru fiecare masă reprezintă o oportunitate 
excelentă pentru amplificarea recunoştinţei din viaţa ta, şi implicit 
a magiei acesteia, care poate creşte astfel în mod exponențial! 


Aminteşte-ţi de un moment din viaţa ta în care ţi-a fost foarte 
foame, dar nu ţi-ai putut satisface pe moment această senzaţie. Cu 
siguranţă, nu ai mai putut gândi şi funcţiona normal, corpul tău s-a 
simţit slăbit şi poate chiar a început să tremure, mintea ta a 

devenit confuză, iar emoţiile tale au luat-o razna. lar astfel de 
efecte apar atunci când trec doar câteva ore fără să mănânci! Noi 
avem nevoie de hrană pentru a putea trăi, pentru a gândi şi pentru 
a ne simţi bine. De aceea, avem toate motivele să ne simţim 
recunoscători pentru fiecare masă. 


Pentru a-ţi amplifica această stare de recunoştinţă, gândeşte-te 
puţin la toţi oamenii care au contribuit la masa ta actuală. 
Cultivatorii au semănat şi şi-au îngrijit culturile pentru ca tu să te 
poţi bucura de legumele şi fructele de pe masa ta. Ei au trebuit să 
le protejeze luni la rând, iar în final să recolteze roadele muncii lor. 
Mii de oameni au participat la acest proces, ambalând, 
transportând şi distribuind produsele. De pildă, şoferii au condus zi 
şi noapte pe distanţe enorme pentru ca tu să te poţi bucura de ele. 
Toţi aceşti oameni au lucrat într-o armonie perfectă pentru ca 
fructele şi legumele să îţi fie livrate proaspete şi să îţi stea la 
dispoziţie de-a lungul întregului an. 


Gândeşte-te acum la crescătorii de animale, la pescari, la 
cultivatorii de cafea şi de ceai, şi la toate companiile care 
prelucrează şi ambalează alimentele pe care le consumi. Producţia 
mondială de hrană este un proces de o complexitate incredibilă, 
dar perfect orchestrat, care se petrece zi de zi şi la care participă 
un număr uluitor de oameni care produc şi distribuie alimentele şi 
băuturile către magazine, restaurante, supermarketuri, cafenele, 
aeroporturi, şcoli, spitale şi către fiecare casă de pe planetă. 


Pe scurt, mâncarea este un dar al naturii! Dacă aceasta nu ne-ar 
furniza solul, substanţele nutritive şi apa necesare, noi nu am avea 
nimic de mâncare. De pildă, fără apă nu ar putea exista plante, 
animale sau viaţă pe Pământ. Noi folosim apa pentru a ne găti 
mâncarea, pentru a ne cultiva plantele, pentru a ne stropi grădinile, 
pentru a ne spăla, pentru a susţine fiecare vehicul aflat în mişcare, 
dar şi spitalele, industria, transportul şi construcţiile, pentru a 
produce haine, materiale plastice, din sticlă şi din metal, precum şi 
toate produsele şi aparatele imaginabile, medicamentele care 
salvează vieţi, pentru a ne construi casele şi orice alte clădiri sau 
structuri. În plus, apa menţine în viaţă însuşi corpul nostru. Pe 
scurt, ea reprezintă unul din miracolele pe care ni le furnizează 
natura! 


„Dacă există magie pe această planetă, 

aceasta este conținută în apă.” 
LOREN EISELEY (1907-1977) 
Antropolog şi autoare de cărţi pe tema ştiinţelor naturale 


Unde am ajunge fără hrană şi fără apă? Un lucru este sigur: nu 
ne-am afla aici, nici noi, nici familiile şi prietenii noştri. Această zi 
nu ar exista pentru noi; nici viitorul. Din fericire, noi ne aflăm pe 
această planetă frumoasă şi ne trăim viaţa cu toate încercările şi 
bucuria ei, căci beneficiem de darul sublim al naturii: hrana şi apa! 
De aceea, rostirea cuvântului magic mulțumesc înainte de a mânca 
şi de a bea reprezintă un gest de recunoaştere şi de recunoştinţă 
pentru acest miracol al hranei şi al apei. 


Partea cea mai incredibilă este că atunci când îţi exprimi 
recunoştinţa faţă de hrană şi apă, tu nu produci un impact exclusiv 
asupra vieţii tale, ci şi asupra mecanismului de aprovizionare al 
întregii lumi. Dacă un număr suficient de mare de oameni şi-ar 
exprima recunoştinţa pentru mâncare şi pentru apă, ei i-ar ajuta în 
acest fel pe toţi cei care suferă de foame şi care nu îşi pot satisface 
nevoile cele mai elementare. In conformitate cu legea atracției şi 
cu cea a acţiunii şi reacției de care a vorbit Newton, acţiunea 
recunoştinţei exprimate în masă ar produce automat o reacţie la fel 
de masivă, care ar schimba circumstanţele exterioare şi ar diminua 
sărăcia pe această planetă. 


În plus, exprimarea recunoştinţei pentru hrană şi apă întreţine 
magia din viaţa ta, având efecte pozitive asupra tuturor domeniilor 
acesteia şi ajutându-te să îţi îndeplineşti toate visele. 


Oamenii din trecut credeau că prin binecuvântarea cu 
recunoştinţă a hranei şi a apei acestea deveneau mai pure. Dacă 
ţinem cont de teoriile şi de descoperirile moderne ale fizicii 
cuantice, care spun că observatorul influenţează realitatea 
observată, este foarte posibil ca strămoşii noştri să fi avut dreptate. 
Potrivit efectului observatorului, evidenţiat de fizica cuantică, este 
foarte posibil ca prin focalizarea recunoştinţei asupra hranei şi 
asupra apei, structura moleculară şi energetică a acestora să se 
schimbe, iar ele să devină mai pure, având un efect similar asupra 
bunăstării tale fizice. 


Una din modalităţile prin care poţi experimenta instantaneu 
magia recunoştinţei focalizate asupra hranei şi apei constă în a 

savura cu adevărat gustul acestora. Acest gest echivalează cu o 
apreciere la adresa lor, şi implicit cu exprimarea unei stări de 
recunoştinţă. Incearcă acest lucru. Cu prima ocazie în care mănânci 
sau bei ceva, concentrează-te asupra gustului alimentelor din gură. 
Vei constata imediat că acesta devine mai savuros, în timp ce dacă 
nu te concentrezi asupra lui, orice gust îşi pierde savoarea. Cea 
care amplifică această savoare este energia aprecierii şi a 
recunoştinţei! 


De aceea, înainte de a consuma ceva astăzi, indiferent dacă este 
vorba de o masă propriu-zisă, de un fruct, de o gustare sau deo 
băutură (inclusiv apa), uită-te la produsul din faţa ta şi spune cu 
voce tare sau în sinea ta cuvântul magic mulţumesc! În continuare, 
încearcă să savurezi cu adevărat alimentul sau băutura. În acest 
fel, nu numai că te vei desfăta mai tare, dar îţi vei putea inclusiv 
prelungi starea de recunoştinţă. 


Personal, atunci când rostesc cuvântul magic, îmi face plăcere să 
îmi flutur puţin degetele deasupra produsului pe care urmează să îl 
consum, imaginându-mi că împrăştii praf magic deasupra lui, 
pentru a-l purifica instantaneu. Această tehnică simplă şi aparent 
copilăroasă m-a ajutat să înţeleg mai bine că recunoştinţa 
reprezintă adevăratul ingredient magic, motiv pentru care doresc 
să o presar asupra tuturor alimentelor pe care le consum! Dacă ţi 
se pare mai eficient, îţi poţi imagina că ai o „solniţă” plină cu praf 
magic pe care o scuturi deasupra alimentelor şi băuturilor pe care 
urmează să le consumi. 


Chiar dacă ţi se întâmplă să uiţi uneori să spui cuvântul magic 
mulțumesc înainte de a mânca sau de a bea ceva, de îndată ce îţi 
aduci aminte, închide ochii, întoarce-te mental la momentul 
începerii mesei şi rosteşte cuvântul. Dacă ţi se întâmplă să uiţi de 
mai multe ori acest lucru în decursul zilei de astăzi, repetă tehnica 
a doua zi. Gândeşte-te că nu îţi poţi permite să pierzi nicio zi pentru 
amplificarea recunoştinţei tale, căci înseşi visele tale depind de 
acest lucru! 


Exprimarea recunoştinţei pentru lucrurile cele mai simple din 
viaţă, cum ar fi hrana şi băutura, reprezintă una dintre cele mai 
profunde expresii ale acesteia şi conduce automat la declanşarea 
fluxului magiei în viaţa ta. 

TEHNICA MAGICĂ NUMĂRUL 8 


Ingredientul Magic 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


MI 2. Astăzi, înainte de a mânca sau de a bea ceva, priveşte 
alimentul sau băutura din faţa ta şi rosteşte cu voce tare sau în 
sinea ta cuvântul magic multumesc! Dacă doreşti, poţi presăra 
peste ele praf magic, într-un gest simbolic. 


m 3. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 


== 


Ziua 9 
MAGNETUL CARE ATRAGE BANII 


„Viața nu devine cu adevărat bogată decât pentru omul plin de 
recunoştinţă.” 

DIETRICH BONHOEFFER (1906-1945) 

Pastor luteran 


Recunoştinţa înseamnă bogăţie, iar lamentarea înseamnă 
sărăcie. Aceasta ar trebui să fie regula de aur a întregit tale vieţi, 
indiferent dacă este vorba de sănătate, slujbă, relaţii sau bani. Cu 
cât eşti mai recunoscător pentru banii pe care îi ai, chiar dacă 
aceştia sunt foarte puţini, cu atât mai multă bogăţie vei primi. 
Invers, cu cât te plângi mai mult în legătură cu banii, cu atât mai 
sărac vei deveni. 


Tehnica magică de astăzi îşi propune să înlocuiască unul din 
principalele motive pentru care oamenii se plâng din cauza banilor 
cu un gest de recunoştinţă, dublând astfel puterea de a schimba 
circumstanţele financiare. Prin aplicarea ei, tu vei înlocui practic o 
lamentare, care te face mai sărac, cu un gest de recunoştinţă, care 


— Magia — 
te îmbogăţeşte ca prin farmec. 


Marea majoritate a oamenilor se plâng din cauza lipsei banilor, 
de cele mai multe ori fără să-şi dea seama. Ca şi cum exprimarea 
verbală a acestei lamentări nu ar fi de ajuns, ei se gândesc de 
foarte multe ori la lipsa banilor, fără să fie conştienţi de gândurile 
lor. Orice gânduri de lamentare, de invidie, de îngrijorare sau care 
exprimă alte emoţii negative legate de bani atrag literalmente mai 
multă sărăcie în viaţa celor care le emit. lar cele mai multe plângeri 
se referă la banii care trebuie plătiţi. 


Când nu ai suficienţi bani, plata facturilor poate fi un coşmar. 
Acestea par să vină întotdeauna într-un ritm mai accelerat decât 
banii, dar cine se plânge de plata facturilor se plânge practic de 
lipsa banilor, iar această lamentare continuă nu face decât să îi 
adâncească şi mai tare în sărăcie. 


Este foarte greu să te simţi recunoscător pentru facturile tale 
atunci când nu ai suficienţi bani să le plăteşti, dar exact asta 
trebuie să faci dacă doreşti să primeşti mai mulţi bani. Pentru a 
duce o viaţă bogată, trebuie să te simţi recunoscător pentru tot ce 
are legătură cu banii, iar lamentările legate de plata facturilor nu 
au nimic de-a face cu recunoştinţa. Inversarea procesului înseamnă 
să emiţi starea de recunoştinţă pentru produsele şi serviciile 
primite de la cei care le-au facturat. Procesul este uluitor de simplu 
şi este perfect logic, iar efectele sale asupra fluxului financiar din 
viaţa ta vor fi monumentale. De fapt, dacă vei proceda astfel, vei 
deveni un veritabil magnet care atrage banii! 


Pentru a-ţi cultiva recunoştinţa faţă de o factură, gândeşte-te la 
beneficiile de care ai avut parte în urma consumării produsului sau 
serviciului facturat. Spre exemplu, dacă trebuie să plăteşti chiria 
sau o rată ipotecară, fii recunoscător pentru faptul că ai o casă şi 
locuieşti în ea. |n loc să te gândeşti negativ la bănci şi la 
mecanismul dobânzilor, gândeşte-te ce ar însemna dacă ar trebui 
să economiseşti toţi banii pentru a-ţi putea cumpăra o casă. Cum 
te-ai descurca dacă nu ar exista bănci care să împrumute bani? 
Marea majoritate a oamenilor ar trăi pe stradă. De aceea, fii 
recunoscător băncilor (sau proprietarului, în cazul în care plăteşti 
chirie), căci datorită lor îţi permiţi să locuieşti într-o casă sau într-un 
apartament. 

Dacă trebuie să plăteşti factura pentru gaz sau pentru 
electricitate, gândeşte-te la faptul că ai beneficiat de căldură, sau 
de scăderea temperaturii în timpul verii, datorită aparatului de aer 
condiţionat, la duşurile fierbinţi pe care le-ai făcut şi la toate 
aparatele pe care le-ai putut folosi datorită acestui serviciu. Dacă 
trebuie să plăteşti factura de telefon sau de internet, imaginează-ţi 
cât de dificilă ar fi viaţa ta dacă ar trebui să călătoreşti pe distanţe 
foarte lungi pentru a vorbi faţă în faţă cu persoanele în cauză. 
Aminteşte-ţi de câte ori ţi-ai sunat prietenii şi familia, de câte ori ai 
făcut schimb de emailuri şi de câte ori ai avut un acces instantaneu 
la informaţii datorită serviciilor de internet furnizate de compania 
care a emis factura. Toate aceste servicii excelente îţi stau la 
dispoziţie. De aceea, fii recunoscător pentru ele, inclusiv 
companiilor care ţi-au furnizat aceste servicii înainte de a-ţi impune 
plata lor. 


De când am descoperit puterea fenomenală a recunoştinţei, eu 
obişnuiesc să scriu pe toate facturile pe care le plătesc: 
„Mulţumesc - Plătită”. Am început să practic această metodă încă 
din perioada în care nu aveam deloc bani. Iniţial, când nu aveam 
încă banii necesari pentru a plăti o factură, scriam pe ea: 
„Mulţumesc pentru bani”. Când făceam în sfârşit rost de banii 
necesari pentru a o plăti, scriam mai jos: „Multumesc - Plătită”. 


Aceasta este tehnica pe care ţi-o propun pentru ziua de azi: ia 
toate facturile curente neplătite şi aplică puterea magică a 
recunoştinţei scriind pe ele: „Multumesc pentru bani”. Umple-te de 
recunoştinţă pentru banii necesari pentru plata facturilor, indiferent 
dacă îi ai sau nu. Dacă obişnuieşti să îţi plăteşti facturile online, de 
fiecare dată când primeşti o factură online retrimite-ţi-o (cu funcţia 
Forward) ţie însuţi şi scrie la rubrica „Subiect”, cu litere majuscule 
şi îngroşate: „MULŢUMESC PENTRU BANI”. 


În continuare, caută zece facturi mai vechi, pe care le-ai plătit, şi 
scrie pe ele cuvintele magice: „Multumesc - Plătită”. In tot acest 
timp, urmăreşte să simţi o stare de recunoştinţă cât mai profundă 
pentru faptul că ai avut bani să plăteşti aceste facturi. Cu cât 
recunoştinţa pe care o vei simţi va fi mai intensă, cu atât mai mulţi 
bani vei începe să atragi în mod magnetic către tine! 


Începând din această zi, fă-ţi un obicei din a reflecta întotdeauna 
la serviciul pe care urmează să îl plăteşti atunci când îţi vine o 

factură, la marile beneficii pe care ţi le-a oferit el, şi din a scrie pe 
ea cuvintele magice: „Multumesc - Plătită”. Chiar dacă nu ai încă 
banii necesari pentru a o plăti, aplică totuşi puterea magică a 
recunoştinţei şi scrie pe factură: „Mulţumesc pentru bani”, 
bucurându-te anticipat pentru banii pe care îi vei avea la un 
moment dat şi cu care vei putea plăti această factură! 


Cultivarea sentimentului profund de recunoştinţă pentru banii pe 
care trebuie să îi plăteşti îţi va garanta primirea altor bani. 
Recunoştinţa este ca un magnet ataşat de bani; de aceea, ori de 
câte ori trebuie să plăteşti ceva, banii se întorc de fiecare dată la 
tine, uneori în sumă egală, alteori de zece sau chiar de o sută de ori 
mai mulţi. Abundenţa pe care o vei primi depinde de cantitatea de 
recunoştinţă pe care o vei investi, nu de suma plătită! Spre 
exemplu, este posibil să oferi atât de multă recunoştinţă atunci 
când plăteşti o factură de 50 de dolari încât să primeşti înapoi sute 
de dolari! 

TEHNICA MAGICĂ NUMĂRUL 9 


Magnetul care atrage banii 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. la toate facturile curente neplătite şi aplică puterea magică 
a recunoştinţei scriind pe ele: „Multumesc pentru bani”. Umple-te 
de recunoştinţă pentru banii necesari pentru plata facturilor, 
indiferent dacă îi ai sau nu. 


m 3. În continuare, caută zece facturi mai vechi, pe care le-ai 
plătit, şi scrie pe ele cuvintele magice: „Multumesc - Plătită”. In tot 
acest timp, urmăreşte să simţi o stare de recunoştinţă cât mai 
profundă pentru faptul că ai avut bani să plăteşti aceste facturi. 


m 4. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul cel mai bun care ţi s-a întâmplat în ziua respectivă. 


Ziua 10 
PRAF MAGIC ASUPRA TUTUROR 


„Nicio datorie nu este mai urgentă decât 
returnarea mulțumirilor. ” 

SFÂNTUL AMBROZIE (340-397 e.n.) 
Teolog şi episcop catolic 


învăţăturile spirituale din vechime afirmă că tot ceea ce îi oferim 
din toată inima unei alte persoane se întoarce însutit la noi. De 
aceea, exprimarea recunoştinţei pentru orice obiect sau serviciu 
primit de la o altă persoană (prin rostirea cuvântului magic 
mulțumesc) reprezintă nu doar un gest de politeţe, ci o urgenţă 
vitală pentru a-ţi îmbunătăţi ţie viaţa! 


Recunoştinţa este o energie foarte puternică, iar ea se îndreaptă 
întotdeauna în direcţia în care o focalizăm. Dacă te gândeşti la 
recunoştinţă ca la un praf magic, ori de câte ori îţi exprimi 
recunoştinţa faţă de o persoană pentru ceva ce ai primit de la ea, 
tu presari practic praf magic asupra ei! Puternica energie pozitivă a 
prafului magic îi influenţează pe toţi cei asupra cărora îl presari! 

În fiecare zi, noi avem contacte cu foarte mulţi oameni, fie la 
telefon, fie prin email sau faţă în faţă, la serviciu, în magazine, 
restaurante, lifturi, autobuze sau trenuri, iar mulţi dintre aceştia 
merită să se bucure de recunoştinţa noastră, pentru că noi primim 
ceva de la ei. 


De pildă, gândeşte-te la oamenii pe care îi întâlneşti într-o zi 
oarecare şi care îţi oferă un serviciu, cum ar fi vânzătorii dintr-un 
magazin sau chelnerii dintr-un restaurant, şoferii de autobuz sau de 
taxi, personalul de serviciu sau colegii tăi de muncă. Toţi oamenii 
care lucrează în servicii se oferă pe ei înşişi, iar tu beneficiezi de 
serviciile lor. Dacă nu le spui mulţumesc pentru serviciile oferite, 
înseamnă că eşti nerecunoscător faţă de ei, iar acest lucru 
blochează fluxul abundenței în viaţa ta. 


Gândeşte-te la toţi oamenii pe care nu îi cunoşti, dar care 
lucrează la întreţinerea sistemului de transport public, astfel încât 
tu să călătoreşti în siguranţă, sau la cei care lucrează în alte 
domenii utilitare, precum electricitatea, gazele, apa şi drumurile. 


Gândeşte-te la cei care mătură străzile, la personalul de serviciu 
din toaletele publice, din trenuri, autobuze, avioane, spitale, 
restaurante, supermarketuri şi clădiri de birouri. Chiar dacă nu le 
poţi spune mulțumesc tuturor în persoană, tu poţi presăra asupra 
lor praf magic spunându-le multumesc ori de câte ori treci pe lângă 
unul din ei. La fel, îţi poţi aminti de ei şi le poţi adresa în sinea tao 
mulţumire din inimă ori de câte ori te aşezi la biroul tău curat, ori 
de câte ori mergi pe o stradă curată şi ori de câte ori intri într-o 
clădire curată. 


Atunci când intri într-un restaurant sau într-o cafenea, presară 
praf magic asupra tuturor celor care lucrează în ea şi spune-le de 
fiecare dată multumesc celor care te servesc. Indiferent dacă îţi 
curăţă masa, dacă îţi oferă meniul, dacă îţi iau comanda, dacă îţi 
umplu un pahar cu apă, dacă îţi aduc comanda, dacă îţi aduc nota 
sau restul, aminteşte-ţi să le spui multumesc de fiecare dată. Dacă 
te afli într-un magazin, spune multumesc tuturor persoanelor care 
te servesc sau care îţi ambalează produsele cumpărate. 


În cazul în care călătoreşti cu avionul, presară praf magic şi 
spune-le mulțumesc celor care te verifică la intrare, celor care 

lucrează la departamentul de securitate, celor care îţi verifică 
biletul de avion şi personalului care te întâmpină la urcarea în 
acesta. În timpul zborului, spune multumesc personalului ori de 
câte ori îţi oferă chiar şi cel mai mic serviciu: când îţi aduc 
mâncarea sau o băutură, când îţi curăţă masa etc. Personalul de 
zbor, inclusiv căpitanul aeronavei, îţi mulţumesc de fiecare dată 
pentru că zbori cu compania lor. De aceea, fă şi tu acelaşi lucru, şi 
nu uita să le mulţumeşti tuturor atunci când părăseşti avionul. În 
plus, rosteşte un multumesc sincer ori de câte ori te ridici în aer şi 
aterizezi, căci zborul reprezintă un miracol în sine! 


Fii recunoscător tuturor celor care te asistă la locul de muncă, 
funcţionarilor, secretarelor, personalului de la cantină, celor care 
lucrează în servicii şi colegilor tăi de muncă. Presară de fiecare 
dată praf magic asupra lor spunându-le multumesc! Toţi aceşti 
oameni îţi asigură un serviciu sau altul şi merită să se bucure în 
schimbul lui de recunoştinţa ta. 


Vânzătorii din magazine şi chelnerii din restaurante lucrează din 
greu pentru a-şi servi clienţii. In rândul acestora din urmă se 
numără tot felul de oameni, inclusiv unii prost dispuşi, care nu se 
simt deloc recunoscători. De acea, munca lor nu este deloc uşoară. 
Cu prima ocazie în care eşti servit de o astfel de persoană, 
aminteşte-ţi că ea este fiul iubit (sau fiica iubită) a unor părinţi, un 
frate sau o soră îndrăgit(ă), tatăl sau mama unor copii, un partener 
de viaţă sau un prieten prețuit. De aceea, ea merită să se bucure 
de bunătatea şi de răbdarea ta. 


Când şi când, este posibil să ai de-a face cu o persoană care nu 
se comportă suficient de politicos cu tine sau care nu-ţi acordă 
atenţia de care te simţi îndreptăţit. In astfel de situaţii pare greu să 
te simţi recunoscător, dar adevărata recunoştinţă nu depinde 
niciodată de comportamentul celeilalte persoane. De aceea, 
optează pentru a te simţi recunoscător indiferent de acest 
comportament! În acest fel, vei opta practic pentru o viaţă magică! 
La urma urmelor, aminteşte-ţi că nu cunoşti dificultăţile cu care se 
confruntă în momentul de faţă persoana respectivă. Este posibil ca 
ea să nu se simtă bine, să fi pierdut recent pe cineva drag, să i se fi 
destrămat căsnicia sau să se afle într-un moment de cotitură în 
viaţă şi să se simtă disperată. Cine ştie? Poate că recunoştinţa 
exprimată de tine şi bunătatea ta reprezintă cel mai bun lucru care 
i s-a întâmplat persoanei în ziua respectivă... 

„Fii bun, căci toți cei cu care ai de-a face 

duc o bătălie dificilă.” 

PHILO DIN ALEXANDRIA (aproximativ 20 î.Ch. - 50 e.n.) 
Filozof 


Dacă îi mulţumeşti cuiva la telefon pentru un serviciu oarecare, 
nu te limita să îi arunci în treacăt cuvântul multumesc; spune-i 
inclusiv de ce îi eşti recunoscător. Spre exemplu, spune-i: „lţi 
mulţumesc pentru ajutor”, „iți mulţumesc pentru că ai lăsat 
deoparte ceea ce făceai ca să mă ajuţi pe mine”, „iți mulţumesc 
pentru timpul pe care mi l-ai acordat”, „lţi mulţumesc pentru că m- 
ai ajutat să rezolv această situaţie; îţi sunt profund recunoscător”. 
Vei fi uimit ce reacţie trezeşte în ceilalţi oameni acest gest simplu, 
căci ei simt imediat dacă le eşti cu adevărat recunoscător. 


Dacă îi mulțumeşti faţă în faţă cuiva, uită-te în ochii lui. În caz 
contrar, el nu îţi va simţi direct recunoştinţa şi nu va beneficia de 
praful magic al acesteia. În acest fel, vei risipi inutil o ocazie de a-l 
face fericit şi de a-ţi schimba viaţa, căci îi vei mulţumi practic 
aerului, sau solului, dacă te uiţi în jos, sau celui cu care vorbeşti la 
telefon, dacă faci acest lucru în timp ce îi mulţumeşti cuiva din faţa 
ta, iar gestul tău de recunoştinţă nu va fi sincer. 


Acum doi ani mă aflam într-un magazin şi cumpăram un cadou 
pentru sora mea. Vânzătoarea a ascultat ce doresc şi a început să 
caute cadoul perfect, ca şi cum ar fi fost vorba de sora ei’ Când mi- 
a dat cadoul, care era într-adevăr perfect şi frumos ambalat, s-a 
întâmplat să primesc un telefon pe mobil. Când am terminat de 
vorbit, mă aflam deja pe drumul de ieşire din magazin, când am 
simţit un sentiment subit de neîmplinire. M-am întors imediat la 
vânzătoare şi nu numai că i-am mulţumit, dar i-am explicat inclusiv 
toate motivele pentru care îi eram recunoscătoare şi cât de mult 
am apreciat tot ce a făcut pentru mine. Practic, am presărat asupra 
ei tot praful magic pe care îl aveam la mine! Ochii ei s-au umplut 
de lacrimi şi vânzătoarea mi-a oferit cel mai mare zâmbet pe care l- 
am văzut vreodată. 


Orice acţiune generează o reacţie egală. Dacă eşti cât se poate 
de sincer atunci când spui mulțumesc persoana căreia îi 
mulţumeşti va simţi acest lucru. Nu numai că o vei face astfel mai 
fericită, dar te vei simţi tu însuți mult mai împlinit. In acea zi am 

plecat din magazin simțind o stare de fericire absolut inefabilă. 


Personal, nu presar praful magic al recunoştinţei doar asupra 
celor care mă servesc într-un fel sau altul, ci în tot felul de alte 
situaţii. Spre exemplu, atunci când îmi iau rămas bun de la fiica 
mea când aceasta pleacă spre casa ei cu maşina, mă simt profund 
recunoscătoare la gândul că va ajunge acasă în siguranţă. De 
aceea, îmi imaginez de fiecare dată că presar praf magic asupra ei 
şi a maşinii sale. Uneori, presar praf magic asupra calculatorului 
meu înainte de a începe să lucrez la un proiect nou, sau pur şi 
simplu în faţa mea atunci când intru într-un magazin în căutarea 
unui articol anume care mă interesează. Fiica mea presară praf 
magic ori de câte ori conduce, iar dacă vede un şofer care i se pare 
agitat şi care accelerează prea tare, presară asupra lui praf magic 
pentru a-l face să se simtă mai bine şi pentru a-l ajuta să conducă 
mai atent. 


Aşadar, tehnica de astăzi îţi cere să presari praf magic asupra 
tuturor oamenilor care lucrează în servicii şi să profiţi de orice 
ocazie pentru a-i mulţumi cuiva. Mulţumeşte astăzi unui număr de 
cel puţin zece persoane pentru serviciile de care ai beneficiat. Chiar 
dacă nu poţi face acest lucru în persoană, mulţumeşte-le în sinea ta 
celor de serviciile cărora ai beneficiat. Fii sigur că praful tău magic 
va ajunge la ei. Spre exemplu, spune-ţi în sinea ta: 

„Le sunt sincer recunoscător măturătorilor care lucrează la 
primele ore ale dimineţii pentru a curăța străzile. Până acum nu m- 
am gândit niciodată cât de recunoscător ar trebui să mă simt 
pentru acest serviciu, deşi beneficiez de el în fiecare zi. 
Mulţumesc.” 


Numără-i pe cei cărora le adresezi mulţumirile tale, astfel încât 
să ştii când ai făcut acest lucru pentru cel puţin zece oameni, 
presărând praf magic asupra lor. Dacă îţi vei imagina că presari 
praf magic asupra acestor oameni atunci când le mulţumeşti, îţi vei 
crea astfel o imagine a lucrurilor care se întâmplă în lumea 
invizibilă atunci când aplici puterea magică a recunoştinţei. Acest 
lucru te va ajuta să crezi în magia recunoştinţei, care operează nu 
doar asupra ta, ci şi asupra celor asupra cărora o reverşi. Nu uita că 
ori de câte ori presari praf magic asupra unei persoane, acesta se 
întoarce automat la tine. 


Dacă se întâmplă să stai astăzi acasă, aminteşte-ţi de zece ocazii 

în care alţi oameni te-au ajutat sau ţi-au oferit vreun serviciu. Poate 
fi vorba de un telefon care ţi-a fost de folos, de un agent care a 
încercat să îţi rezolve o problemă, de un serviciu pe care ţi l-a făcut 
poştaşul, gunoierii sau compania de reciclare, ori vânzătorii dintr- 
un magazin local. Notează aceste ocazii pe o foaie de hârtie sau în 
calculator şi presară praf magic asupra acestor persoane 
spunându-le multumesc. 


Notă magică 

Citeşte astăzi instrucţiunile referitoare la tehnica magică pe care 
va trebui să o aplici mâine, în ziua a 11-a, căci aceasta trebuie 
aplicată imediat după ce te trezeşti din somn. 

TEHNICA MAGICĂ NUMĂRUL 10 


Praf magic asupra tuturor 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Astăzi, presară praf magic asupra unui număr de zece 
persoane pentru serviciile de care ai beneficiat. Mulţumeşte-le 
direct sau în sinea ta celor de serviciile cărora ai beneficiat, 
umplându-te de recunoştinţă. 


m 3. Înainte de culcare, ia în mână Piatra Magică şi rosteşte 
cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 


E 4. Citeşte astăzi instrucţiunile referitoare la tehnica magică pe 


care va trebui să o aplici mâine în ziua a 11-a, căci aceasta trebuie 
aplicată imediat după ce te trezeşti din somn. 

Ziua 11 . . 
O DIMINEAȚĂ MAGICĂ 


„Ori de câte ori te trezeşti dimineața, gândeşte-te la privilegiul 
de a fi în viaţă, de a putea gândi, iubi şi de a te putea bucura.” 

MARCUS AURELIUS (121-180) 

Împărat roman 


Modalitatea cea mai simplă şi mai uşoară de a te asigura că vei 
avea parte de o zi plină de magie constă în a-ţi umple dimineaţa cu 
vibrația recunoştinţei. Prin încorporarea acestei vibrații în rutina ta 
de dimineaţă, te vei putea bucura de beneficiile sale magice de-a 
lungul întregii zile. 


Fiecare dimineaţă oferă nenumărate oportunităţi pentru a oferi 
mulţumiri, lucru pe care îl poţi face uşor, fără a avea nevoie de 
timp suplimentar, în timp ce îţi vezi de treburi. Există şi un bonus 
suplimentar: rutinele zilnice sunt momentele în care îţi poţi face cel 
mai mare rău emițând gânduri negative fără să îţi dai seama. Din 
fericire, atunci când te gândeşti la motive de recunoştinţă, 
gândurile negative nu mai au acces la mintea ta. De aceea, dacă 


== 

vei practica această tehnică, îţi vei putea începe ziua într-o stare 
mult mai bună de spirit, de fericire şi de încredere în sine, care va 
declanşa automat magia în viaţa ta! 


De aceea, rosteşte astăzi cuvântul magic mulțumesc imediat 
după ce te trezeşti, înainte de a te da jos din pat şi de a face orice 
altceva. Mulţumeşte pentru faptul că eşti în viaţă şi pentru că ţi-a 
fost oferită o nouă zi pe care o poţi savura. Viaţa este un dar de la 
Dumnezeu, deci fiecare zi a sa reprezintă un cadou. Dacă te 
gândeşti puţin, este de-a dreptul absurd să te trezeşti dimineaţa 
fără a oferi mulţumiri pentru acest cadou! Dacă ţi se pare că o 
nouă zi din viaţa ta nu înseamnă mare lucru, încearcă să sari peste 
una! De aceea, indiferent cât de adormit eşti şi dacă în faţă te 
aşteaptă o nouă zi de muncă sau una de odihnă în timpul 
weekendului, începe-ţi ziua rostind cuvântul magic multumesc, 
adresându-l noii zile din viaţa ta care începe. 


Spune mulțumesc pentru somnul odihnitor de care ai avut parte. 
Ai avut norocul să dormi într-un pat cu aşternuturi şi perne? Dacă, 
da, spune mulțumesc când te dai jos din el. Ai o baie? Spune 
mulțumesc. Ai robinete pe care le învârţi şi care îţi permit să te 
bucuri de apă curată, caldă sau rece, în fiecare dimineaţă? Spune 
mulțumesc. Gândeşte-te la toţi oamenii care au săpat şanţuri şi au 
instalat conducte în întreaga ţară pentru ca tu să te poţi bucura de 
apă întorcând un simplu robinet. Spune-le multumesc! Când îţi pui 
pastă de dinţi pe periuţă, spune mulțumesc. Fără ele nu ţi-ai putea 
începe ziua într-o manieră atât de plăcută. Spune-le multumesc 
prosoapelor, săpunului, oglinzii şi tuturor celorlalte articole din baie, 
care te ajută să te simţi proaspăt, să te trezeşti şi să te pregăteşti 
pentru ziua care începe. 


În timp ce te îmbraci, gândeşte-te cât de norocos eşti că ai haine 
pe care le poţi purta. Spune-le multumesc! Gândeşte-te câţi 
oameni s-au implicat în confecţionarea şi transportul acestor haine. 
Mulţi dintre ei lucrează în alte ţări. Spune-le tuturor multumesc! Ai 
pantofi? Norocosule! Imaginează-ţi cum ar fi viaţa ta fără ei. Spune 
„Mulţumesc pentru pantofii mei!” 


„Întotdeauna m-a încântat perspectiva unei zile care începe. 
Aceasta reprezintă un nou început, o nouă şansă, şi poate chiar o 
realitate magică ce mă aşteaptă” 

J.B. PRIESTLEY (1894-1984) 


— Rhonda Byrne — 
Scriitor şi dramaturg 


Transformă-ţi în mod magic întreaga zi aplicând o recunoştinţă 
concentrată de-a lungul întregii rutine de dimineaţă. De când 
deschizi ochii şi până când te încalţi şi te pregăteşti de plecare, 
repetă cuvântul magic multumesc pentru tot ceea ce faci sau 
atingi. Indiferent în ce constă rutina ta de dimineaţă, aplică această 
tehnică magică tuturor acţiunilor tale. Dacă primul lucru pe care îl 
faci dimineaţa este consumarea micului dejun, spune cuvântul 
magic mulțumesc tuturor alimentelor, ceaiului, cafelei, sucului de 
fructe, vaselor şi tacâmurilor pe care le foloseşti. In acest fel îţi vei 
începe dimineaţa într-o manieră dintre cele mai plăcute şi te vei 
impregna cu o energie pozitivă care te va ţine întreaga zi. Exprimă- 
ţi recunoştinţa pentru toate aparatele din bucătărie pe care le 
foloseşti: frigider, aragaz, cuptor, prăjitor de pâine, filtru de cafea 
sau ceainic. 


În fiecare dimineaţă, eu spun mulțumesc în timp ce picioarele 
mele ating solul atunci când mă dau jos din pat, pentru a-mi începe 
astfel ziua în starea magică de recunoştinţă. Când mă îndrept către 
baie, continui să spun mulțumesc la fiecare pas pe care îl fac, iar 
apoi ori de câte ori ating sau folosesc un articol sau altul din baie. 
Când mă îmbrac şi mă pregătesc să îmi încep ziua, mă simt deja 
atât de fericită încât îmi vine să sar într-un picior! Acest lucru îmi 
confirmă de fiecare dată că recunoştinţa mea a dat deja rezultate şi 
că voi avea parte de o zi magică. De-a lungul zilei, mă simt efectiv 
însoţită de o putere magică ce mă protejează şi mă călăuzeşte, iar 
lucrurile bune nu contenesc să mi se întâmple. Mă simt astfel din ce 
în ce mai recunoscătoare, fapt care accelerează şi mai mult magia, 
atrăgând noi lucruri bune în viaţa mea. Nu ţi s-a întâmplat niciodată 
să trăieşti o zi în care totul părea să îţi iasă în întâmpinare, 
legându-se în mod armonios? Ei bine, exact aşa se petrec lucrurile 
atunci când practici tehnica Dimineţii Magice, doar că procesul este 
mult amplificat! 

TEHNICA MAGICĂ NUMĂRUL 11 


O dimineaţă magică 


E 1. De îndată ce te-ai trezit, spune cuvântul magic multumesc 
înainte de a face orice altceva. 


m 2. De când deschizi ochii şi până când eşti gata de plecare, 
continuă să repeţi la infinit cuvântul magic multumesc pentru tot 
ceea ce faci şi pentru toate obiectele pe care le atingi şi le foloseşti. 


E 3. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 4. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 


— Rhonda Byrne — 


Ziua 12 5 
OAMENI MAGICI CARE AU FACUT 
DIFERENȚA 


„Când şi când, lumina noastră se stinge, dar este reaprinsă de o 
scânteie oferită de altcineva. De aceea, noi ar trebui să ne gândim 
cu o recunoştinţă profundă la cei care ne-au ajutat de-a lungul 
timpului să ne reaprindem flacăra interioară” 

ALBERT SCHWEITZER (1875-1965) 


Laureat al premiului Nobel, misionar medical şi filozof 


Orice om a primit de-a lungul vieţii ajutor, sprijin sau călăuzire 
din partea altor oameni, în momentele în care avea cea mai mare 
nevoie de acestea. Uneori, o altă persoană ne schimbă întregul 
curs al vieţii prin încurajările şi sfaturile sale, sau pur şi simplu 
pentru că se află la locul potrivit, la momentul oportun. Viaţa 
continuă apoi, iar noi uităm de aceste momente în care altcineva 
ne-a influenţat sau ne-a schimbat viaţa. Uneori nici măcar nu 
realizăm impactul pe care l-a avut o persoană asupra noastră decât 
după trecerea foarte multor ani, atunci când ne privim retrospectiv 

viaţa şi realizăm că ea ne-a ajutat în mod decisiv să ne schimbăm 
viaţa în bine. 


Poate fi vorba de un profesor sau de un antrenor, de un ochi sau 
de o mătuşă, de un frate, de un bunic sau de un alt membru de 
familie, de un medic, de o asistentă medicală sau de un prieten 
foarte bun. Poate că cineva ne-a prezentat cândva persoana care a 
devenit între timp partenerul nostru de viaţă, sau un subiect care a 
devenit una din marile noastre pasiuni actuale. Poate că a fost un 
simplu necunoscut, o persoană care a trecut fulgerător prin viaţa 
noastră, făcând un gest de bunătate care ne-a impresionat profund. 


Spre exemplu, bunica mea mi-a transmis iubirea faţă de cărţi, 
faţă de gătit şi faţă de viaţa la ţară. Impărtăşindu-mi iubirea ei faţă 
de aceste lucruri, ea mi-a transmis-o şi mi-a schimbat practic viaţa. 
Gătitul a devenit o pasiune personală ce nu m-a părăsit în ultimii 20 
de ani, iar iubirea faţă de cărţi m-a determinat să devin eu însămi 
scriitoare. In sfârşit, pasiunea pentru viaţa la ţară mi-a influenţat 
decisiv viaţa, căci întotdeauna am preferat să locuiesc într-un 
peisaj rural, nu într-un mare oraş. 


Bunica a fost de asemenea cea care m-a învăţat de mică să spun 
cât mai des mulțumesc. La acea vreme eram convinsă că mă 
învaţă doar bunele maniere, dar peste ani am realizat că acesta a 
fost cel mai frumos dar pe care mi l-a oferit vreodată cineva. Deşi 
la ora actuală este decedată, continui să îi fiu profund 
recunoscătoare bunicii mele pentru influenţa decisivă pe care a 
avut-o asupra vieţii mele. /ti mulțumesc, bunico! 


Tehnica pe care ţi-o propun astăzi este următoarea: gândeşte-te 
la toţi oamenii magici care au avut un impact profund asupra vieţii 
tale. Găseşte un loc în care să nu poţi fi deranjat şi aşează-te într-o 
poziţie confortabilă, apoi gândeşte-te la aceşti oameni extraordinari 
care au jucat un rol atât de important în viaţa ta. Alege trei dintre 
ei, apoi lucrează individual cu fiecare dintre aceştia. Adresează-te 
lor cu voce tare, ca şi cum ar fi de faţă, şi spune-le de ce le eşti 
recunoscător şi cât de mult ţi-au schimbat cursul vieţii. 


Practică această tehnică într-o singură şedinţă, căci în acest fel 
sentimentul recunoştinţei tale va deveni infinit mai profund. Dacă 
împarţi procedura în mai multe şedinţe, nu vei simţi acelaşi nivel al 
stării de recunoştinţă, şi implicit rezultatele magice nu vor fi la fel 

de puternice. 


lată, de pildă, ce ai putea spune: 

Sarah, doresc să îți mulțumesc pentru acel moment în care m-ai 
încurajat să îmi urmez inima. În acea zi mă simţeam confuz şi 
rătăcit, iar cuvintele tale m-au impresionat, scoțându-mă din starea 
de disperare. Datorită lor, am găsit curajul de a-mi urma visul şi m- 
am mutat în Franța ca să învăţ arta culinară franceză. La ora 
actuală îmi trăiesc visul şi sunt cât se poate de fericit. Şi totul se 
datorează cuvintelor pe care mi le-ai spus în acea zi. Iti mulțumesc, 
Sarah! 


Este foarte important să explici motivele pentru care te simţi 
recunoscător. Acestea nu pot fi niciodată prea detaliate. 
Dimpotrivă, cu cât le vei nuanţa mai mult, cu atât mai recunoscător 
te vei simţi şi cu atât mai uimitoare vor fi rezultatele finale pe care 
le vei obţine. Magia va exploda literalmente în viaţa ta în urma 
acestei practici, care conduce la una dintre cele mai profunde stări 
de recunoştinţă pe care le-ai putea simţi vreodată. 


Dacă nu poţi vorbi cu voce tare, poţi practica tehnica în scris, ca 
şi cum le-ai adresa celor trei persoane câte o scrisoare. 


Când vei termina exerciţiul, ar trebui să simţi o diferenţă uriaşă 
în starea ta sufletească. Prima şi cea mai importantă dovadă a 
recunoştinţei este faptul că te face fericit! A doua dovadă a puterii 
sale uriaşe este atragerea unor situaţii sublime în viaţa ta. Ca şi 
cum toate acestea nu ar fi de ajuns, starea de fericire pe care o 
simţi în mod spontan ca urmare a recunoştinţei trăite atrage la 
rândul ei noi lucruri minunate în viaţa ta, fapt care te va face încă şi 
mai fericit. Magia recunoştinţei se împleteşte astfel în mod 
armonios cu magia vieţii! 


— Magia — 


TEHNICA MAGICĂ NUMĂRUL 12 


Oameni magici care au făcut diferenţa 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


MI 2. Găseşte un loc în care să nu poţi fi deranjat şi fă o listă cu 
trei persoane care au jucat un rol decisiv în viaţa ta. 


m 3. Lucrează individual cu fiecare dintre aceştia. 
Adresează-te lor cu voce tare, ca şi cum ar fi de faţă, şi spune-le 
de ce le eşti recunoscător şi cât de mult i-au schimbat cursul vieţii. 


m 4. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 


ii 

Ziua 13 5 _ 
TRANSFORMA-ŢI TOATE DORINŢELE IN 
REALITATE 


„Adevăratul covor fermecat este imaginația.” 
NORMAN VINCENT PEALE (1898-1993) Scriitor 


Dacă ai practicat cu perseverenţă toate tehnicile magice 
recomandate până acum, înseamnă că ţi-ai clădit un fundament 
excelent pentru practicarea recunoştinţei faţă de toate darurile pe 
care le-ai primit şi pe care continui să le primeşti de-a lungul vieţii 
tale. Astăzi vom începe o procedură nouă, care îţi va permite să te 
foloseşti de puterea magică a recunoştinţei inclusiv pentru 
împlinirea viselor şi dorințelor tale! 


De-a lungul secolelor, nenumărate culturi native şi-au creat 
ceremonii complexe de oferire a mulţumirilor pentru ceea ce îşi 
doresc înainte de împlinirea acestor dorinţe, cu scopul de a investi 
cât mai multă energie în această stare de recunoştinţă. Spre 
exemplu, egiptenii obişnuiau să celebreze revărsarea fluviului Nil 


sii 

încă din cele mai vechi timpuri, asigurându-se astfel că aceasta va 
continua să le fertilizeze pământurile. Indienii americani şi 
aborigenii australieni execută şi astăzi dansuri ale ploii, în timp ce 
diferite triburi africane realizează ceremonii de mulţumire adresate 
vânatului înainte de a pleca la vânătoare. In plus, rugăciunile din 
toate culturile şi religiile oferă mulţumiri înainte de primirea 
lucrurilor dorite. 


Legea atracției afirmă că toate vibraţiile similare se atrag, ceea 
ce înseamnă că pentru a atrage ceea ce îţi doreşti trebuie să 
formezi în mintea ta o imagine a lucrului dorit, cât mai 
asemănătoare cu acesta. Pentru a te asigura şi mai mult că vei 
atrage acest lucru în viaţa ta, va trebui apoi să simţi că acesta îţi 
aparţine deja, astfel încât starea ta emoţională să fie şi ea simi/ară 
celei pe care o vei avea atunci când te vei bucura efectiv de acest 
lucru. Cea mai uşoară modalitate de a face acest lucru constă în a- 
ţi exprima recunoştinţa pentru lucrul dorit, înainte chiar de a-l 
primi. Dacă nu te-ai gândit până acum că te poţi folosi de 
recunoştinţă pentru a primi tot ceea ce îţi doreşti, a sosit timpul să 
descoperi această nouă aplicaţie a puterii magice a acesteia. 
Aceasta este promisiunea din Sfânta Scriptură pe care am citat-o 
de mai multe ori în această carte: 


„Celui care simte o stare de recunoştinţă (în momentul de faţă) 
i se va mai da (în viitor) şi el va trăi în abundență.” 


Într-adevăr, nu este suficient să îţi exprimi recunoştinţa după 
împlinirea unei dorinţe. Dacă doreşti să atragi această realizare, tu 
trebuie să îţi oferi recunoştinţa chiar înainte de îndeplinirea 
dorinţei. Foarte mulţi oameni se simt într-adevăr recunoscători 
după ce primesc ceva bun de la viaţă, dar dacă doreşti să îţi 
îndeplineşti toate dorinţele şi să îţi umpli literalmente viaţa cu 
lucruri bune, în toate domeniile, va trebui să îţi cultivi recunoştinţa 
înainte şi după obţinerea lor. 


Prin cultivarea unei stări de recunoştinţă sinceră pentru 
împlinirea unei dorinţe înainte de obţinerea propriu-zisă a realizării 
respective, tu îţi formezi automat o imagine mentală a dorinţei 
îndeplinite, inclusiv a stării pe care o vei simţi în momentul 
împlinirii ei (cea de recunoştinţă). In acest fel, procesul de 
vizualizare este complet. Dacă vei continua să susţii această 
imagine şi trăirea asociată cu ea, dorinţa îţi va fi îndeplinită în mod 

magic, într-o manieră adeseori neaşteptată. Nu este sarcina ta să 
te gândeşti la felul în care îţi va fi îndeplinită dorinţa, la fel cum nu 
este sarcina ta să te gândeşti cum te va menţine gravitația la sol 
atunci când pleci la plimbare. Tu ai încredere că legea gravitaţiei te 
va menţine la sol, şi chiar aşa se petrec lucrurile. În mod similar, 
atunci când practici recunoştinţa pentru îndeplinirea unei dorinţe, 
tu trebuie să ai încredere că aceasta îţi va fi îndeplinită în mod 
magic de legea atracției, care este o lege a Universului. 


Ce îți doreşti cel mai mult în momentul de faţă? 

La începutul acestei cărţi ţi-am cerut să îţi clarifici ce anume îţi 
doreşti în toate domeniile vieţii tale. (Dacă nu ai făcut acest lucru la 
momentul respectiv, a sosit timpul să îl faci). Reciteşte listele 
create atunci şi alege zece dorinţe principale pentru această 
tehnică magică. Le poţi alege din domenii diferite, cum ar fi banii, 
sănătatea, căminul şi relaţiile. La fel de bine, poţi alege zece 
dorinţe din acelaşi domeniu de viaţă, pentru a te focaliza astfel 
asupra acestuia şi mai tare. De pildă, poţi alege munca sau 
succesul. Fii foarte clar şi specific atunci când precizezi ce anume 
îţi doreşti, căci numai astfel poate genera schimbări magice 
această practică. Imaginează-ţi că îi dai Universului o comandă 
magică de a-ţi îndeplini cele zece dorinţe principale. De altfel, la 
nivel energetic chiar asta faci, prin aplicarea legii atracției. 


Aşează-te la calculator sau în faţa jurnalului tău şi creează o listă 
separată cu cele zece dorinţe principale, exprimându-te ca și cum 
acestea ti-ar fi fost deja îndeplinite: 

Mulţumesc, mulțumesc, mulțumesc pentru 


Completează spaţiul liber cu dorinţa ta, formulată ca şi cum ti-ar 
fi fost deja îndeplinită. Spre exemplu: 


Mulţumesc, mulțumesc, mulțumesc pentru notele mari obținute 
la examenele finale, care mi-au permis să intru la facultatea dorită! 


Mulţumesc, mulțumesc, mulțumesc pentru vestea minunată că 
vom avea un copil! 


Mulţumesc, mulțumesc, mulțumesc pentru această casă de vis, 
care corespunde până la ultimele detalii dorințelor noastre! 


=å = 

Mulţumesc, mulțumesc, mulțumesc pentru telefonul incredibil pe 
care l-am primit de la tata, care ne-a ajutat enorm pe amândoi să 
ne îmbunătăţim relația! 


Mulţumesc, mulțumesc, mulțumesc pentru rezultatele medicale 
pozitive, care arată clar că nu mai am cancer şi că sunt perfect 
sănătos! 


Mulţumesc, mulțumesc, mulțumesc pentru suma neaşteptată de 
bani pe care am primit-o şi care îmi permite să plec în excursie în 
Europa, aşa cum îmi doream! 


Mulţumesc, mulțumesc, mulțumesc pentru dublarea vânzărilor 
companiei mele în această lună! 


Mulţumesc, mulțumesc, mulțumesc pentru ideile geniale care 
ne-au permis să atragem în portofoliul nostru cel mai mare client al 
companiei noastre de până acum! 


Mulţumesc, mulțumesc, mulțumesc pentru atragerea 
partenerului perfect de viață! 


Mulţumesc, mulțumesc, mulțumesc pentru că acesta a apărut de 
la sine în viața mea, fără niciun efort deosebit din partea mea! 


Repetarea de trei ori a cuvântului magic multumesc pe fiecare 
rând are justificarea ei. Ea te împiedică să te joci pur şi simplu cu 
cuvintele şi amplifică focalizarea ta asupra stării de recunoştinţă. 
De altfel, repetarea de trei ori a acestui cuvânt reprezintă o formulă 
magică în sine, căci numărul trei corespunde oricărei creaţii noi din 
Univers. Spre exemplu, este nevoie de un bărbat şi de o femeie 
pentru a crea un copil. Împreună, cei trei alcătuiesc o nouă creaţie, 
o familie. Această regulă a lui trei se aplică oricărui proces creator 
nou, inclusiv îndeplinirii dorințelor tale. De aceea, atunci când 
repeţi de trei ori la rând cuvântul multumesc, tu aplici automat 
numărul magic al creaţiei, iar ceea ce rezultă este o formulă 
magică secretă! 


Al doilea pas al tehnicii magice intitulate Transformă-ţi toate 
dorinţele în realitate se referă la saturarea dorințelor tale cu şi mai 
multă recunoştinţă. Acest pas poate fi practicat oricând în decursul 

zilei de astăzi, fie în momentul conceperii listei cu cele zece 
dorinţe, fie intermitent de-a lungul zilei. 


Pentru a-ţi satura dorinţele cu puterea magică a recunoştinţei, 
începe cu prima şi răspunde mental la următoarele întrebări, 
folosindu-ţi imaginaţia, ca şi cum dorinţa ţi-ar fi fost deja 
îndeplinită: 


1. Ce emoţii ai simţit atunci când dorinţa ţi-a fost îndeplinită? 


2. Care a fost prima persoană căreia i-ai spus că dorinţa ţi-a fost 
îndeplinită şi cum te-ai exprimat? 


3. Care este primul lucru pe care l-ai făcut, când ai aflat că 
dorinţa ţi-a fost îndeplinită? Detaliază-ţi cât mai mult reacţia. 


În final, reciteşte lista dorințelor şi apasă mai mult pe cuvintele 
magice mulțumesc, astfel încât să simţi mai intens ca oricând 
starea de recunoştinţă. 


Continuă astfel până la terminarea întregii liste, repetând aceiaşi 
paşi. Ar trebui să petreci cel puţin un minut pentru fiecare dorinţă 
în parte. 


Dacă doreşti să te foloseşti de un nou instrument, pe cât de 
amuzant, pe atât de eficient, îţi poţi crea un Panou Magic al 
Dorinţelor, lipind pe el imagini asociate cu dorinţele tale. Taie astfel 
de ilustraţii din diferite reviste şi lipeşte-le pe panou. Aşază panoul 
într-un loc în care să îl poţi vedea cât mai des. Nu uita să lipeşti pe 
panou şi cuvintele magice: „MULŢUMESC, MULŢUMESC, 
MULŢUMESC!”, cu caractere majuscule şi îngroşate. Dacă doreşti, 
poţi folosi frigiderul ca Panou Magic, ataşând ilustrațiile de el cu 
magneţi. Dacă ai copii, îi poţi implica în acest proiect, căci copiii se 
distrează întotdeauna atunci când practică acest „joc”! Imaginează- 
ţi că Panoul tău Magic chiar este fermecat şi că orice imagine lipită 
pe el declanşează automat legea atracției. Exprimarea repetată şi 
continuă a recunoştinţei îl va magnetiza din ce în ce mai tare, 
generând miracolele dorite în viaţa ta. 


— 96 — 


— Magia — 


TEHNICA MAGICĂ NUMĂRUL 13 


Transformă-ţi toate dorinţele în realitate 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


WE 2. Aşează-te la calculator sau în faţa jurnalului tău şi creează o 
listă cu zece dorinţe principale. Scrie de trei ori multumesc înaintea 
fiecăreia, ca şi cum acestea ti-ar fi fost deja îndeplinite. Spre 
exemplu: Multumesc, mulțumesc, mulțumesc pentru dorința 
ta : 


m 3. Răspunde mental la următoarele întrebări, folosindu-ţi 
imaginaţia, ca şi cum dorinţa ţi-ar fi fost deja îndeplinită: 

1. Ce emoţii ai simţit atunci când dorinţa ţi-a fost îndeplinită? 

2. Care a fost prima persoană căreia i-ai spus că dorinţa ţi-a fost 
îndeplinită şi cum te-ai exprimat? 

3. Care este primul lucru pe care l-ai făcut, când ai aflat că 
dorinţa ţi-a fost îndeplinită? Detaliază-ţi cât mai mult reacţia. 


m 4. În final, reciteşte lista dorințelor şi apasă mai mult pe 
cuvintele magice multumesc, astfel încât să simţi mai intens ca 
oricând starea de recunoştinţă. 


N 5. Dacă doreşti, îţi poţi crea un Panou Magic al Dorinţelor, 
lipind pe el imagini asociate cu dorinţele tale. Taie astfel de 
ilustraţii din diferite reviste şi lipeşte-le pe panou. Aşază panoul 
într-un loc în care să îl poţi vedea cât mai des. Nu uita să lipeşti pe 
panou şi cuvintele magice: „MULŢUMESC, MULŢUMESC, 
MULŢUMESC!”, cu caractere mari şi îngroşate. 


m 6. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 


RE Aa 

Ziua 14. . 
TRĂIEŞTE O ZI MAGICĂ 


Intentiile comprimate în cuvinte le conferă acestora o putere 
magică.” 

DEEPAK CHOPRA (n. 1946) 

Medic şi scriitor 


Dacă doreşti să te bucuri de o zi cu adevărat magică, începe prin 
a fi recunoscător pentru ziua în curs chiar înainte de derularea ei! 
In acest scop, evocă mental planurile pe care le ai pentru ziua în 
curs şi spune cuvântul magic multumesc pentru realizarea lor 
armonioasă, aşa cum ţi-ai dorit, chiar dacă acestea nu s-au derulat 
încă! Procesul este extrem de simplu şi nu durează mai mult de 
câteva minute, dar diferenţa pe care o poate produce este 
incredibilă. Exprimarea anticipată a recunoştinţei pentru ziua în 
curs declanşează automat legea atracției şi poate genera într- 
adevăr o zi magică. Atunci când oferi mulţumiri pentru buna 
derulare a experienţelor de peste zi, tu primeşti practic înapoi ceea 
ce îţi doreşti! 

Dacă nu crezi că ai puterea de a influenţa într-o manieră atât de 
dramatică circumstanţele zilei, aminteşte-ţi de o zi în care te-ai 
trezit morocănos şi într-o stare de proastă dispoziţie. Nimic nu ţi-a 
mers bine în acea zi, iar la sfârşitul ei te-ai minunat cât de prost ţi-a 
mers, ca şi cum toate acele evenimente nefericite s-ar fi produs 
accidental. În realitate, singurul motiv pentru care ai avut o zi 
proastă a fost starea ta de dimineaţă, care a atras tot şirul 
întâmplărilor ce au urmat. 


De altfel, nici chiar trezirea într-o stare de proastă dispoziţie nu 
este întâmplătoare. Ea arată că te-ai culcat gândindu-te la ceva 
negativ, fără să-ţi dai seama (de cele mai multe ori). Acesta este 
motivul pentru care ţi-am recomandat încă de la începutul acestei 
cărţi să practici seara, înainte de culcare, tehnica Pietrei Magice, 
pentru a te asigura că te culci într-o stare pozitivă de recunoştinţă. 
Combinarea acestei tehnici cu cea a Enumerării Binecuvântărilor îţi 
garantează o stare de spirit pozitivă la culcare şi la trezire, astfel 
încât să te simţi bine înainte de a începe ziua. 


Pentru a avea o Zi Magică, este foarte important să te simţi bine. 
Singura tehnică pe care o cunosc care garantează schimbarea 
aproape instantanee a stării de spirit dintr-una negativă într-una 
pozitivă este practicarea recunoştinţei. 

De aceea, indiferent ce planuri ai pentru ziua de astăzi, dacă îţi 
propui să călătoreşti, să ai o întâlnire de afaceri, să lucrezi la un 
proiect, să iei prânzul, să faci exerciţii fizice, să treci pe la 
curăţătorie, să faci sport, să te duci la teatru, să te întâlneşti cu un 
prietenii, să practici yoga, să îţi faci curăţenie în casă, să te duci la 
şcoală sau să faci cumpărături, transformă-ţi ziua într-una magică 
prin repetarea cuvântului magic multumesc pentru buna derulare a 
fiecăruia din aceste planuri - înainte de derularea lor! Dacă îţi place 
să îţi faci liste detaliate cu lucrurile pe care le ai de făcut de-a 
lungul zilei, reciteşte lista făcută cu o seară înainte şi exprimă-ţi 
recunoştinţa pentru buna derulare a tuturor lucrurilor pe care le ai 
de făcut. Indiferent dacă practici exerciţiul mental sau în scris, ceea 
ce contează este să trăieşti sentimentul că planul sau activitatea 
respectivă s-a desfăşurat cum nu se poate mai bine. 


Practicarea anticipată a recunoştinţei în scopul trăirii unei Zile 
Magice poate rezolva diferite probleme şi dificultăţi neaşteptate 
chiar înainte de producerea lor. Cu cât vei practica mai des această 
tehnică magică, cu atât mai bune vor deveni zilele tale, şi totul va 

tinde să intre în armonie în viaţa ta, de la cele mai mărunte lucruri 
la cele mai importante. Zilele proaste vor deveni din ce în ce mai 
rare în viaţa ta, iar tu vei uita de frustrări şi de bătăile de cap, îţi vei 
face mai puţine griji, vei investi mai puţine eforturi, vei fi mai puţin 
stresat şi te vei bucura infinit mai mult. 


Când am început să aplic prima dată recunoştinţa pentru a avea 
parte de o Zi Magică, am optat pentru a-mi oferi în primul rând 
mulţumirile pentru acele lucruri pe care ştiam că trebuia să le fac, 
dar care nu mă încântau prea tare. Unul dintre aceste lucruri era 
mersul la supermarket. De aceea, mi-am început acea zi spunând 
cuvintele magice: „Mulţumesc pentru cumpărăturile uşoare şi 
plăcute de azi.” Nu-mi puteam imagina cum puteau fi 
cumpărăturile uşoare şi plăcute, dar am încercat să mă simt cât de 
recunoscătoare puteam. 


lată cum s-au derulat în continuare cumpărăturile din acea zi: de 
la bun început, am găsit un loc de parcare chiar lângă uşa de la 
intrarea în supermarket. Imediat după aceea, m-am întâlnit cu două 
prietene. Pe una nu o văzusem de foarte mult timp, aşa că după 
terminarea cumpărăturilor am luat prânzul împreună. Cealaltă 
prietenă mi-a spus că a văzut un aspirator fabulos şi foarte ieftin, 
ceva ce îmi doream demult. Absolut toate articolele pe care trebuia 
să le cumpăr erau la reducere, aşa că mi-am terminat 
cumpărăturile în timp record. Când mă îndreptam către casă, exact 
în faţa mea s-a deschis o casă nouă, iar casieriţa mi-a făcut semn 
să vin la ea. În timp ce îmi scana produsele, m-a întrebat din senin: 
„Nu aveţi nevoie şi de baterii?” Intr-adevăr, era singurul articol pe 
care uitasem să îl cumpăr! Pe scurt, vizita mea la supermarket nu a 
fost doar uşoară şi plăcută, a fost de-a dreptul magică! 


Este suficient să practici recunoştinţa câteva minute dimineaţa 
pentru a te bucura şi tu de o Zi Magică, oferind mulţumiri pentru 
ceea ce te aşteaptă de-a lungul zilei. Chiar şi fără ajutorul celorlalte 
tehnici recomandate în această carte, cea de faţă îţi va schimba 
decisiv cursul vieţii, umplându-ţi de lumină fiecare zi. 


În acest scop, imediat după trezire, fie în timp ce mai leneveşti 
puţin în pat, fie în timp ce faci duş sau te îmbraci, fă o trecere în 
revistă a planurilor tale de peste zi şi mulţumeşte din inimă pentru 
derularea lor impecabilă. Tehnica trebuie practicată însă dimineaţa 
(nu mai târziu în decursul zilei) şi într-o singură şedinţă. Evocă 

mental toate activităţile pe care îţi propui să le realizezi de-a lungul 
zilei, până la momentul orei de culcare. Repetă cuvântul magic 
mulțumesc pentru fiecare activitate, imaginându-ţi că îl rosteşti 
seara, şi simte o stare de recunoştinţă profundă pentru că totul ţi-a 
mers atât de bine. 


Nu ezita să foloseşti cât mai multe superlative pentru a-ți 
amplifica starea de recunoştinţă. Spre exemplu, spunecţi: 
„Mulţumesc pentru şedinţa de la serviciu, care s-a derulat incredibil 
de bine”, „Multumesc pentru maniera extraordinară în care s-au 
rezolvat lucrurile în urma acestui telefon”, „Multumesc pentru că 
am avut parte de una din cele mai bune zile din viaţa mea”, 
„Multumesc pentru victoria fabuloasă pe care am obținut-o în 
timpul meciului”, „Multumesc pentru că am reuşit să îmi fac fără 
niciun efort curăţenie în întreaga casă, ba chiar distrându-mă de 
minune”, „Mulţumesc pentru seara minunată petrecută alături de 
prietenii mei”, „Mulţumesc pentru călătoria făcută, care m-a relaxat 
teribil”, „Mulţumesc pentru energia uimitoare pe care mi-a 
transmis-o şedinţa de exerciții fizice”, „Mulţumesc pentru 
reuniunea de familie, care a fost mai armonioasă decât oricând 
până acum”. 


Această tehnică magică este mai eficientă dacă rosteşti cuvântul 
magic mulțumesc cu voce tare pentru fiecare experienţă, dar dacă 
circumstanţele nu îţi permit acest lucru, poţi face acest lucru şi în 
gând. 


Dacă ai terminat de practicat tehnica pentru toate sarcinile pe 
care ţi le-ai propus pentru ziua respectivă, încheie exerciţiul 
spunând: „Şi mulțumesc pentru veştile foarte bune pe care le-am 
primit astăzi!” Personal, fac acest lucru în fiecare dimineaţă, iar de 
când am început să aplic această tehnică, am primit mai multe 
veşti bune decât în întreaga mea viaţă de până atunci. Nu trece 
săptămână (de multe ori chiar ziua) fără să primesc cel puţin o 
veste bună! Ori de câte ori primesc efectiv o astfel de veste, mă 
simt cu deosebire recunoscătoare şi mă umplu de entuziasm, căci 
sunt conştientă că am atras-o singură în viaţa mea prin puterea 
magică a recunoştinţei. Această stare pozitivă de spirit amplifică şi 
mai mult puterea magică, iar astfel veştile bune continuă să apară 
în viaţa mea. De aceea, îţi recomand călduros această tehnică, 
dacă doreşti să te bucuri la rândul tău de veştile bune pe care ţi le 
poate oferi viaţa. 

TEHNICA MAGICĂ NUMĂRUL 14 


Trăieşte o zi magică 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Imediat după trezire, fă o trecere în revistă a planurilor tale 
de peste zi şi mulţumeşte din inimă pentru derularea lor 
impecabilă. Evocă mental toate activităţile pe care îţi propui să le 
realizezi de-a lungul zilei, până la momentul orei de culcare. Repetă 
cuvântul magic multumesc pentru fiecare activitate, imaginându-ţi 
că îl rosteşti seara, şi simte o stare de recunoştinţă profundă pentru 
că totul ţi-a mers atât de bine. 


E 3. Dacă ai terminat de practicat tehnica pentru toate sarcinile 
pe care ţi le-ai propus pentru ziua respectivă, încheie exerciţiul 
spunând: „Şi mulțumesc pentru veştile foarte bune pe care le-am 
primit astăzi!” 


m 4. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul cel mai bun care ţi s-a întâmplat în ziua respectivă. 

Ziua 15 ă i, 
VINDECA-ŢI RELAŢIILE INTR-O 
MANIERA MAGICA 


Dacă ai o relaţie dificilă sau pe punctul de a se destrăma, dacă 
cineva te-a rănit sau dacă ai resentimente împotriva cuiva pe care 
îl învinovăţeşti dintr-un motiv oarecare, poţi schimba această 
situaţie prin practicarea recunoştinţei. Recunoştinţa îmbunătăţeşte 
în mod magic orice relaţie dificilă, indiferent dacă este vorba de soţ 
sau de soţie, de un frate sau de o soră, de un fiu sau de o fiică, de 
un partener de afaceri, de un şef, de un client, de un coleg, de 
socri, părinţi, prieteni sau vecini. 


Aproape inevitabil, atunci când ne aflăm într-o relaţie dificilă sau 
într-o situaţie care ne irită, noi nu îi suntem recunoscători celeilalte 
persoane. Dimpotrivă, o învinovăţim pentru toate problemele pe 
care le are relaţia noastră cu ea, iar învinovăţirea exclude din start 
recunoştinţa. Din păcate, această atitudine nu poate conduce 
niciodată la îmbunătăţirea relaţiei, şi nici a vieţii în ansamblul ei. De 
fapt, cu cât învinovăţim mai mult pe altcineva, cu atât mai dificilă 

devine relaţia noastră cu acea persoană şi cu atât mai mult se 
înrăutăţeşte viaţa noastră la modul general. Indiferent dacă este 
vorba de o relaţie curentă sau de una din trecut, atât timp cât 
avem sentimente negative faţă de o altă persoană, noi putem 
elimina aceste sentimente prin practicarea recunoştinţei. De ce 
merită să facem acest lucru? 


„Cramponarea de starea de mânie este ca şi cum ai ţine în mână 
un cărbune aprins cu intenţia de a-l arunca în altcineva; tu eşti cel 
care se arde.” 

GAUTAMA BUDDHA (aproximativ 563 î.Ch. - 483 î.Ch.) 

Fondatorul budismului 


Metaforic vorbind, sentimentele negative faţă de altcineva îţi ard 
propria viaţă, transformând-o în cenuşă. Din fericire, recunoştinţa 
poate elimina aceste sentimente! 


Spre exemplu, dacă ai un fost partener de viaţă cu care nu te 
înţelegi, dar de care eşti legat prin intermediul copiilor, priveşte-le 
acestora feţele şi gândeşte-te că ei nu ar fi venit pe lume dacă nu 
ar fi existat fostul tău partener de viaţă. Vieţile copiilor tăi 
reprezintă unul din cele mai preţioase daruri pe care le-ai primit. 
Priveşte-i şi mulţumeşte-i în sinea ta fostului tău partener în fiecare 
zi a vieţii tale! În acest fel, nu numai că vei reinstaura pacea şi 
armonia în relaţia ta cu el, dar prin exemplul tău personal le vei 
preda copiilor tăi cea mai importantă lecţie a vieţii: cea a 
recunoştinţei. 


În mod similar, dacă suferi din cauza destrămării unei relaţii sau 
din cauza încheierii ei prin decesul partenerului, te poţi folosi de 
puterea magică a recunoştinţei pentru a-ţi transforma durerea. Intr- 
adevăr, recunoştinţa transformă în mod magic durerea în vindecare 
şi fericire, mai rapid decât orice alt factor. Povestea părinţilor mei 
ilustrează perfect acest lucru. 


Practic, aceştia s-au îndrăgostit unul de celălalt la prima vedere. 
Din clipa în care s-au întâlnit, ei s-au simţit profund recunoscători 
pentru că le-a fost dat să se cunoască unul pe celălalt şi au avut 
una dintre cele mai frumoase căsnicii pe care le-am văzut 
vreodată. 


În aceste condiţii, nu este de mirare că atunci când tata a murit, 
— 104 — 


— Magia — 


mama a suferit enorm. După luni întregi de suferinţă, ea a început 
să aplice puterea magică a recunoştinţei, încercând să-şi aducă 
aminte numai de lucrurile pentru care se simţea profund 
recunoscătoare. A început prin a-şi aminti de toate momentele de 
fericire pe care le-a trăit de-a lungul deceniilor alături de tatăl meu. 
De îndată ce s-a simţit în stare, a făcut un nou pas decisiv şi a 
început să caute motive de recunoştinţă inclusiv în viitorul ei. Şi 
cum cine caută găseşte, mama şi-a dat seama că şi-a dorit 
întotdeauna să facă anumite lucruri pe care nu le-a putut face atât 
timp cât tata a fost în viaţă. De îndată ce a făcut acest pas curajos, 
practicând recunoştinţa inclusiv pentru lucrurile bune care aveau 
să i se întâmple în viitor, oportunităţile de a-şi împlini visele nu au 
întârziat să apară, iar viaţa ei s-a umplut din nou de fericire. Altfel 
spus, puterea magică a recunoştinţei i-a oferit mamei o viaţă nouă. 


Aşadar, lecţia magică de astăzi constă în a căuta un cărbune 
aprins care îţi macină viaţa şi în a-l transforma literalmente în aur 
curat prin intermediul recunoştinţei! Cu alte cuvinte, alege o relaţie 
dificilă, problematică sau destrămată, pe care doreşti să o vindeci. 
Nu contează dacă persoana respectivă se mai află în viaţa ta sau a 
dispărut din aceasta. 


Fă în scris o listă cu zece lucruri pentru care te simţi 
recunoscător persoanei în cauză. Aminteşte-ţi de întregul tău istoric 
cu ea şi enumără zece calităţi deosebite ale sale sau zece lucruri 
bune de care ai avut personal parte în urma relaţiei cu ea. In acest 
scop, cel mai bine este să îţi aduci aminte de perioada de dinaintea 
deteriorării sau destrămării relaţiei. Dacă relaţia cu persoana 
respectivă nu a fost niciodată armonioasă, fă un efort şi încearcă să 
descoperi zece aspecte pozitive ale sale. Gândeşte-te că nu există 
om fără calităţi. 


Această tehnică magică nu îşi propune să stabilească cine a avut 
dreptate şi cine a greşit. Indiferent ce ţi-a făcut sau ce ţi-a spus 
persoana în cauză, tu îţi poţi vindeca relaţia cu ea, scop în care 
aceasta nici măcar nu trebuie să fie prezentă. 


Chiar şi cea mai dificilă relaţie conţine un anumit filon de aur, iar 
dacă doreşti să îţi îmbogăţeşti viaţa, va trebui să găseşti acest aur. 
De îndată ce descoperi un grăunte de aur, notează-l în scris. 
Adresează-te persoanei pe numele ei şi exprimă-ţi recunoştinţa faţă 
de ea: 

Numele persoanei___ , îţi sunt recunoscător pentru 
pentru ce 


Exemplu: 


1. Paul, îți sunt recunoscătoare pentru timpul petrecut împreună. 
Deşi căsnicia noastră s-a încheiat, am învăţat foarte multe lucruri 
de la tine. De aceea, la ora actuală mă simt mult mai înțeleaptă şi 
mă folosesc de această cunoaştere în cadrul noilor mele relații. 


2. Paul, îti sunt recunoscătoare pentru tot ce ai făcut pentru ca 
mariajul nostru să funcţioneze. La urma urmelor, am fost căsătoriţi 
timp de zece ani, ceea ce înseamnă că ai încercat. 


3. Paul, îti sunt recunoscătoare pentru copiii noştri. Nu aş putea 
avea parte de bucuria pe care aceştia mi-o oferă zilnic dacă nu ai fi 
existat tu. 


4. Paul, îti sunt recunoscătoare pentru faptul că ai muncit din 
greu ca să întreţii această familie, în timp ce eu stăteam acasă 
pentru a avea grijă de copii, ţi-ai asumat o mare responsabilitate, 
căci am depins cu toții de tine. Pentru toate acestea, îţi mulțumesc. 


5. Paul, iți sunt recunoscătoare pentru toate momentele 
prețioase pe care le-am petrecut împreună cu copiii noştri în timp 
ce aceştia creşteau. l-am văzut cum au învățat să meargă şi să 
vorbească, în timp ce tu nu ai avut această şansă. 


6. Paul, îți sunt recunoscătoare pentru sprijinul pe care mi l-ai 
acordat în perioada dificilă în care am pierdut pe cineva drag. 


7. Paul, îți sunt recunoscătoare pentru momentele în care am 
fost bolnavă, iar tu ai făcut tot ce ţi-a stat în puteri pentru a avea 
grijă de mine şi de copii. 


8. Paul, îti sunt recunoscătoare pentru clipele minunate pe care 
le-am petrecut împreună cu tine, şi au fost destule. 


9. Paul, îti sunt recunoscătoare pentru că ai acceptat să îți asumi 
în continuare responsabilităţile părinteşti față de copiii noştri. 

10. Paul, îți sunt recunoscătoare pentru susținerea ta financiară 
şi pentru că iţi faci timp să te ocupi de copii. Ştiu că aceştia 
înseamnă la fel de mult pentru tine cum înseamnă pentru mine. 


Dacă ai terminat de întocmit lista celor zece motive de 
recunoştinţă, ar trebui să te simţi deja mult mai bine în legătură cu 
persoana respectivă. Apogeul este dispariţia oricăror resentimente 
faţă de ea, pe care trebuie să o urmăreşti cu orice preţ, căci ele îţi 
fac rău ţie, nu celuilalt. De aceea, dacă simţi nevoia, poţi repeta 
acest exerciţiu şi în zilele următoare, până când ajungi să nu mai 
simţi niciun resentiment faţă de cealaltă persoană. 


Dacă te foloseşti de puterea magică a recunoştinţei pentru a-ţi 
îmbunătăţi o relaţie curentă, vei vedea cum aceasta se transformă 
în mod miraculos chiar sub ochii tăi. Este suficientă o singură 
persoană pentru a transforma o relaţie prin intermediul 
recunoştinţei, dar cele mai mari beneficii le obţine întotdeauna ea. 


Dacă aplici această tehnică pentru o relaţie din trecut cu o 
persoană cu care nu mai eşti în contact, nu numai că te vei umple 
de pace şi de fericire, dar vei vedea cu ochii cum relaţiile tale 
actuale (cu alte persoane) se îmbunătăţesc în mod magic. 


Pe viitor, în cazul în care constaţi că o relaţie începe să se 
deterioreze, aminteşte-ţi să aplici pe loc această tehnică magică. În 
acest fel, vei neutraliza problemele înainte să fie prea târziu şi vei 
asista la amplificarea magiei în relaţia şi în viaţa ta. 

TEHNICA MAGICĂ NUMĂRUL 15 


Vindecă-ţi relaţiile într-o manieră magică 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Alege o relaţie dificilă, problematică sau destrămată, pe 
care doreşti să o vindeci. 


m 3.Fă în scris o listă cu zece lucruri pentru care te simţi 
recunoscător persoanei în cauză. Adresează-te persoanei pe 
numele ei şi exprimă-ţi recunoştinţa faţă de ea: , Numele 
persoanei__, îți sunt recunoscător pentru pentru ce? 


E 4. Înainte de culcare, ia în mână Piatra Magică şi rosteşte 
cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 16 p 
MAGIE ŞI MIRACOLE VINDECATOARE 


„Miracolele nu încalcă legile naturii, ci doar ceea ce credem noi 
despre aceste legi.” 

SFÂNTUL AUGUSTIN (354-430) 

Teolog şi episcop catolic 


În mod normal, noi ar trebui să ne simţim tot timpul sănătoşi şi 
plini de energie şi de fericire, căci acesta este dreptul nostru prin 
naştere. Din păcate, marea majoritate a oamenilor nu se simt astfel 
aproape niciodată. Ei se confruntă cu diferite boli şi probleme 
corporale, cu depresii şi cu alte stări psihice - care reflectă o stare 
de sănătate deteriorată. 


Recunoştinţa este una dintre cele mai rapide modalităţi pe care 
le cunosc prin care putem experimenta din nou o stare de sănătate 
perfectă, deopotrivă la nivel fizic şi psihic. Toate miracolele 
vindecătoare de care auzim se petrec printr-o restaurare 
instantanee a stării de sănătate într-un corp bolnav. Dacă nu crezi 
că recunoştinţa poate da naştere la miracole vindecătoare, citeşte 

câteva din miile de relatări postate pe site-ul „Secretul”: 
www.thesecret.tv/stories. 


Puterea magică a recunoştinţei îmbunătăţeşte fluxul natural al 
vitalităţii, având efecte terapeutice profunde asupra corpului şi a 
minţit. Cu alte cuvinte, ea ajută corpul să se vindece mai rapid, aşa 
cum atestă numeroase studii. De bună seamă, ea merge mână în 
mână cu celelalte metode de îngrijire corporală, cu cele nutriţionale 
şi cu tratamentele medicale. 


Atunci când corpul nu se simte bine, este firesc să nutreşti 
sentimente negative faţă de acesta, cum ar fi îngrijorarea, 
frustrarea sau teama. Din păcate, aceste sentimente nu te vor 
ajuta niciodată să îţi restabileşti starea de sănătate optimă. 
Dimpotrivă, ele au un efect contrar, deteriorând-o şi mai tare. Dacă 
doreşti să îţi îmbunătăţeşti starea de sănătate, trebuie să 
înlocuieşti aceste sentimente negative cu altele, pozitive, iar 
recunoştinţa este cea mai uşoară modalitate de a face acest lucru. 


În mod similar, foarte mulţi oameni nutresc sentimente negative 
şi emit gânduri critice la adresa înfăţişării lor fizice. În mod 
regretabil, şi acestea au un efect dăunător asupra stării de 
sănătate. Atunci când nu-ţi place ceva la corpul tău, tu nu te simţi 
recunoscător acestuia. Gândeşte-te puţin: legea atracției face ca 
orice lamentări legate de corp (fie datorită unei boli, fie datorită 
înfăţişării acestuia) să atragă noi motive de lamentare. De aceea, 
dacă te plângi prea des în legătură cu corpul tău, tu rişti să te 
îmbolnăveşti. 


„Celui care nu simte o stare de recunoştinţă (pentru corpul său 
şi pentru starea de sănătate a acestuia) i se va lua şi ceea ce are.” 

„Celui care simte o stare de recunoştinţă (pentru corpul său şi 
pentru starea de sănătate a acestuia) i se va mai da şi el va trăi în 
abundență (în cazul de față, o abundență a stării de sănătate). ” 


Chiar dacă eşti bolnav şi ai dureri, propune-ţi să aplici paşii care 
urmează, astfel încât să primeşti din nou darul sănătăţii. Ştiu că nu 
este uşor să te simţi recunoscător atunci când te simţi rău şi te 
doare, dar chiar şi cel mai mic strop de recunoştinţă amplifică în 
mod magic fluxul de vitalitate. 


Tehnica magică de astăzi, intitulată Magie şi miracole 

vindecătoare, îşi propune să îţi îmbunătăţească dramatic starea de 
sănătate, dar şi cea de fericire. Ea include trei paşi, absolut 
necesari pentru accelerarea rezultatelor obţinute. 


Pasul 1: Sănătatea primită (trecut) 

Aminteşte-ţi de starea de sănătate excelentă de care te-ai 
bucurat în copilărie, în adolescenţă şi în întreaga ta viaţă de adult. 
Gândeşte-te la toate momentele în care te-ai simţit plin de energie 
şi în care ai fost fericit în mod natural. Selectează trei astfel de 
momente, în care te-ai simţit la apogeu, şi rosteşte cuvântul magic 
mulțumesc, umplându-te de o recunoştinţă sinceră pentru aceste 
momente. Dacă îţi vei aminti de cele mai frumoase clipe din viaţa 
ta, vei identifica cu uşurinţă astfel de momente. 


Pasul 2: Sănătatea pe care o primeşti în continuare 
(prezent) 

Gândeşte-te la starea de sănătate de care te bucuri în momentul 
de faţă şi fii recunoscător fiecărui organ, fiecărui sistem fiziologic şi 
fiecărui simţ fizic care funcţionează bine la ora actuală. De pildă, 
gândeşte-te la braţele tale, la picioare, la mâini, la ochi, urechi, 
ficat, rinichi, creier şi inimă. Alege cinci funcţii corporale care se 
află într-o stare de sănătate perfectă şi repetă pentru fiecare 
cuvântul magic mulţumesc. 


Pasul 3: Sănătatea pe care doreşti să o primeşti 
(viitor) 

Alege acum un aspect corporal pe care doreşti să îl 
îmbunătăţeşti astăzi prin practicarea acestei tehnici magice, apoi 
aplică asupra lui puterea magică a recunoştinţei, dar într-o manieră 
cu totul particulară: gândeşte-te la starea ideală a aspectului pe 
care doreşti să îl îmbunătăţeşti. Atunci când oferi mulţumiri pentru 
starea ideală a unui aspect, legea atracției se pune în mişcare şi îţi 
oferă la rândul ei această stare ideală. 


Adeseori, atunci când se îmbolnăvesc sau când sunt 
diagnosticaţi cu o anumită boală, oamenii nu numai că vorbesc 
foarte mult despre ea, dar chiar fac cercetarea şi acumulează 
informaţii legate de cele mai teribile simptome şi rezultate la care 
se pot aştepta. În acest fel, ei îşi focalizează întreaga atenţie 
asupra bolii. Legea atracției afirmă însă că nu vom putea face 
niciodată o problemă să dispară atât timp cât ne focalizăm atenţia 

asupra ei; dimpotrivă, nu putem decât să o înrăutăţim şi mai tare. 
Ceea ce ar trebui să facem noi este exact opusul: să ne localizăm 
atenţia asupra stării idea/e a zonei corporale care suferă, oferindu-i 
acesteia gândurile şi sentimentele noastre pozitive. Exprimarea 
recunoştinţei pentru starea ideală a unei părţi corporale 
concentrează /a modul ideal gândurile şi sentimentele pozitive 
asupra acesteia! 


În acest scop, vizualizează timp de un minut o scenă în care 
corpul tău se află în starea ideală pe care ţi-o doreşti. Simte 
întreaga bucurie pe care ţi-o oferă această stare şi exprimă-ţi 
recunoştinţa pentru ea, ca şi cum ar fi deja reală. 


Astfel, dacă doreşti să îţi restabileşti în mod magic starea de 
sănătate a rinichilor, cultivă o stare de recunoştinţă pentru rinichii 
sănătoşi care filtrează toate deşeurile din corpul tău. Dacă doreşti 
să îţi restabileşti în mod magic starea de sănătate la nivelul 
sistemului circulator, fii recunoscător pentru sângele curat şi pur 
care transportă oxigenul şi substanţele nutritive către diferitele 
părţi ale corpului tău. Dacă doreşti să îţi restabileşti în mod magic 
starea de sănătate a inimii, oferă mulţumiri pentru o inimă 
puternică şi sănătoasă care menţine bunăstarea tuturor celorlalte 
organe din corpul tău. 


Dacă doreşti să îţi restabileşti în mod magic starea de sănătate a 
vederii tale, oferă mulţumiri pentru vederea excelentă de care te 
bucuri. Dacă doreşti să îţi îmbunătăţeşti auzul, mulţumeşte pentru 
auzul tău excelent. Dacă doreşti să te bucuri de mai multă 
flexibilitate, mulţumeşte pentru corpul tău suplu şi agil. Dacă 
doreşti să îţi modifici greutatea corporală, gândeşte-te care ar 
trebui să fie greutatea pe care o consideri ideală, imaginează-ţi că 
ai atins deja această greutate şi oferă mulţumiri pentru acest lucru. 


Orice aspect fiziologic sau psihic doreşti să îmbunătăţeşti, începe 
prin a te imagina în starea ideală pe care doreşti să o atingi, după 
care umple-te de recunoştinţă pentru că te bucuri de ea, ca şi cum 
ar fi deja reală. 


„Adevăraţii vindecători ai oricărei boli sunt forțele naturale din 
interiorul nostru” 

HIPOCRAT (aproximativ 460 - 370 î.Ch.) 

Părintele medicinii occidentale 


== 

Aplică zilnic tehnica intitulată Magie şi miracole vindecătoare, şi 
chiar de mai multe ori pe zi dacă doreşti să îţi accelerezi 
restabilirea magică a stării de sănătate sau îmbunătăţirea oricărui 
aspect fiziologic şi corporal. Nu uita că este fundamental să 
înlocuieşti orice gând sau sentiment negativ legat de starea ta 
corporală actuală. În acest scop, începe prin a te vizualiza în starea 
ideală pe care ţi-o doreşti şi umple-te de recunoştinţă pentru 
această stare, ca şi cum te-ai bucura deja de ea. 


Cea mai eficientă modalitate de a te bucura de o stare de 


sănătate perfectă, cu excepţia metodelor de igienă şi îngrijire 
fizică, este cultivarea unei stări continue de recunoştinţă pentru ea. 

TEHNICA MAGICĂ NUMĂRUL I6 


Magie şi miracole vindecătoare 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Aminteşte-ţi de trei momente din viaţa ta în care te-ai 
simţit la apogeu şi mulţumeşte sincer pentru acestea. 


E 3. Gândeşte-te la cinci funcţii corporale care operează optim 
la ora actuală şi exprimă-ţi recunoştinţa pentru fiecare dintre ele. 


E 4. În continuare, alege un aspect corporal pe care doreşti să îl 
îmbunătăţeşti şi gândeşte-te la starea lui /dea/ă. Exprimă-ţi 
recunoştinţa pentru această stare ideală. 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 


= d 


Ziua 17 


CECUL MAGIC 


„În universul magic nu există coincidenţe sau accidente. Nimic 
nu se poate petrece dacă cineva nu işi doreşte acest lucru.” 

WILLIAM S. BURROUGHS (1914-1997) 

Scriitor şi poet 


Atunci când ne focalizăm puterea magică a recunoştinţei asupra 
unei situaţii sau condiţii negative, noi creăm o situaţie novă, care o 
elimină pe cea veche. Spre exemplu, dacă ne simţim mai degrabă 
sincer recunoscători pentru banii pe care îi avem decât îngrijoraţi 
din cauza lipsei lor, noi creăm o situaţie nouă, care înlocuieşte lipsa 
banilor cu primirea miraculoasă a mai multor bani. 


Orice emoție negativă legată de bani reduce fluxul financiar din 
viaţa noastră şi îndepărtează banii de noi. Astfel, dacă ne simţim 
invidioşi, dezamăgiţi, îngrijoraţi sau speriaţi din cauza lipsei banilor, 
noi nu putem primi mai mulţi bani. Legea atracției afirmă că 
vibraţiile similare se atrag. De aceea, dacă te simţi dezamăgit că 
nu ai destui bani, Universul îţi va oferi noi situaţii care vor continua 
să te dezamăgească (din aceeaşi cauză). Dacă îţi faci griji legate de 

bani, el îţi va oferi noi motive de îngrijorare. Dacă eşti speriat de 
situaţia ta financiară actuală, ceea ce va urma în viaţa ta te va 
speria şi mai tare. 


Oricât de dificil ar părea la prima vedere, este foarte important 
să îţi ignori situaţia curentă legată de lipsa banilor, iar cea mai 
sigură manieră de a face acest lucru este cultivarea stării de 
recunoştinţă. Este imposibil să te simţi recunoscător pentru banii 
pe care îi ai şi să nutreşti în acelaşi timp gânduri negative legate de 
aceştia. Este imposibil să te simţi recunoscător pentru banii pe care 
îi ai şi să fii în acelaşi timp dezamăgit, îngrijorat sau speriat din 
cauza lipsei lor. Prin cultivarea recunoştinţei faţă de bani, tu nu 
numai că opreşti fluxul gândurilor şi sentimentelor negative care 
îndepărtează banii de tine, dar chiar începi să atragi aceşti bani în 
viaţa ta! 


Ai învăţat deja o tehnică de cultivare a recunoştinţei faţă de banii 
primiţi în trecut şi în prezent. De aceea, înainte de a folosi puterea 
magică a recunoştinţei pentru banii suplimentari pe care ţi-i doreşti 
în viitor, este bine să înţelegi diferitele modalităţi prin care banii şi 
bogăţia pot intra în viaţa ta, căci dacă nu vei fi recunoscător de 
fiecare dată când vei primi noi bani sau alte semne de bogăţie, tu 
vei bloca automat fluxul abundenței din viaţa ta. 


Banii pot apărea prin primirea unui cec neaşteptat, printr-o 
creştere de salariu, printr-un câştig la loterie, printr-o returnare de 
fonduri rambursabile sau printr-un dar neaşteptat sub formă de 
bani de la cineva. Ei pot veni însă şi prin alte canale, cum ar fi 
cineva care îţi face cinste cu o masă (sau cu o simplă cafea), o 
ofertă promoţională la un produs pe care ţi-l doreşti sau primirea în 
dar a unui produs care îţi era necesar şi pe care altfel ar fi trebuit 
să îl cumperi. Ori de câte ori ţi se întâmplă astfel de lucruri, în final 
te trezeşti cu mai mulţi bani! De aceea, ori de câte ori treci printr-o 
asemenea situație,  pune-ţi întrebarea: înseamnă această 
conjunctură că dispun de mai mulţi bani? Dacă răspunsul este 
afirmativ, trebuie să te simţi extrem de recunoscător pentru banii 
primiţi cu această ocazie! 


Dacă îi spui unui prieten că trebuie să cumperi un articol, iar 
acesta îţi împrumută banii necesari sau îţi oferă articolul respectiv, 
pe care el îl are, dar nu îl foloseşte; dacă îţi propui să faci o 
călătorie şi ţi se oferă o reducere specială; dacă banca de credit cu 

care colaborezi îşi reduce rata dobânzii; sau dacă o companie îţi 
oferă un pachet de servicii mai bun - fluxul financiar din viaţa ta se 
îmbunătăţeşte în mod magic prin economiile pe care le faci. Acum 
înţelegi cât de nelimitate sunt posibilităţile prin care poţi primi 
bani? 


Cu siguranţă ai trăit astfel de situaţii în trecut, iar cel care le-a 
atras ai fost chiar tu, indiferent dacă ai realizat sau nu acest lucru 
la vremea respectivă. Dacă îţi vei face din recunoştinţă un mod de 
viaţă, vei atrage în permanenţă astfel de situaţii magice! Mulţi 
oameni numesc acest lucru noroc, dar el nu are nimic de-a face cu 
norocul, ci cu Legea Universală. 


Orice circumstanţe care conduc la primirea mai multor bani sau 
a unor produse şi servicii care costă bani sunt consecinţa 
recunoştinţei tale. Conştientizarea acestui lucru îţi permite să simţi 
o mare bucurie, iar prin combinarea acesteia cu fericirea produsă 
de recunoştinţa ta rezultă o forţă magnetică uriaşă, ce conduce la 
atragerea unei abundenţe şi mai mari. 


Când am ajuns în Statele Unite acum câţiva ani, am venit cu 
două valize. Obişnuiam să lucrez în apartamentul meu complet 
lipsit de mobilier ţinându-mi laptopul în poală. Nu aveam maşină, 
aşa că mergeam pe jos oriunde mă duceam. Cu toate acestea, mă 
simţeam profund recunoscătoare pentru că mă aflam în Statele 
Unite, pentru munca pe care o făceam şi pentru apartamentul meu 
gol, în care nu aveam decât patru farfurii, patru cuțite, patru 
furculiţe şi patru linguri. Mă simţeam recunoscătoare pentru că 
puteam merge pe jos în atâtea locuri, dar şi pentru staţia de taxi 
care se afla chiar vizavi de blocul meu. Atunci s-a întâmplat ceva 
incredibil: o cunoştinţă s-a decis să îmi dăruiască o maşină cu şofer 
pentru câteva luni. De-abia dacă aveam cele necesare 
supravieţuirii, şi peste noapte m-am trezit cu o maşină cu şofer la 
dispoziţia mea! Datorită recunoştinţei mele, am atras mai multe 
motive de recunoştinţă. Aceasta este magia recunoştinţei. 


Aşadar, tehnica magică de astăzi se referă la banii pe care 
doreşti să îi primeşti în viaţa ta. Ea a generat deja rezultate 
uluitoare în viaţa foarte multor oameni. La sfârşitul acestui capitol 
vei găsi un Cec Magic în alb de la Banca Universală a Recunoștinței, 
pe care va trebui să îl completezi. Notează pe el suma de bani pe 
care doreşti să o primeşti, numele tău şi data de azi. De preferinţă, 

notează pe cec suma exactă de bani necesară pentru ceva ce îţi 
doreşti cu adevărat, căci este mult mai uşor să te umpli de 
recunoştinţă atunci când ştii precis pe ce anume îţi vei cheltui 
banii. Banii nu reprezintă niciodată scopul final, ci doar un mijloc 
pentru obţinerea unui rezultat. De aceea, dacă îţi doreşti o sumă de 
bani fără să te gândeşti la destinaţia lor, este mai dificil să simţi cu 
adevărat starea de recunoştinţă. Este infinit mai uşor să te umpli 
de recunoştinţă atunci când îţi imaginezi lucrurile pe care ţi le 
doreşti cu adevărat şi pe care le vei obţine cu ajutorul banilor, 
decât dacă te gândeşti doar la bani. 


Fă o copie xerox sau scanează Cecul Magic prezentat în carte. 
Poţi descărca de asemenea o sumedenie de Cecuri Magice în alb de 


pe site-ul www.thesecret.tv/magiccheck. 


Pentru a-ţi cultiva încrederea, poţi începe prin a trece o sumă 
mai mică pe primul tău Cec Magic, iar după primirea ei poţi 
continua trecând sume din ce în ce mai mari pe noile cecuri. Marele 
beneficiu constă în faptul că te vei convinge astfel că tu ai fost cel 
care a atras aceşti bani prin magia recunoştinţei tale, iar bucuria pe 
care o vei simţi, împletită cu recunoştinţa, va atrage sume din ce în 
ce mai mari de bani în viaţa ta. 


Dacă ai completat Cecul Magic, ţine-l în mână şi gândeşte-te la 
lucrul pe care doreşti să îl cumperi sau să îl faci cu aceşti bani 
atunci când îi vei primi. Vizualizează cât mai detaliat felul în care 
vei cheltui banii pentru a obţine lucrul pe care ţi-l doreşti şi 
investeşte în această imagine cât mai multă energie şi entuziasm, 
umplându-te astfel de recunoştinţă. 


Astfel, dacă îţi doreşti banii pentru o nouă pereche de pantofi, 
pentru un calculator sau pentru un pat nou, imaginează-ţi că 
achiziţionezi aceste articole dintr-un magazin de profil. Dacă 
obişnuieşti să îţi faci cumpărăturile online, imaginează-ţi că 
primeşti acasă pachetul dorit şi umple-te de bucurie şi de 
recunoştinţă. Dacă doreşti să călătoreşti într-o altă ţară, 
imaginează-ţi că îţi cumperi biletul de avion. Dacă doreşti să 
foloseşti aceşti bani pentru educaţia copilului tău, imaginează-ţi că 
deschizi un cont bancar pe numele acestuia. Important este să 
vizualizezi cât mai detaliat scena folosirii banilor pentru obţinerea 
lucrului pe care ţi-l doreşti şi să te umpli de fericire şi de 
recunoştinţă, ca şi cum l-ai fi obţinut deja! 

Dacă ai terminat, ia Cecul Magic cu tine oriunde mergi astăzi sau 
pune-l într-un loc în care să îl poţi vedea cât mai frecvent. la-l din 
nou în mână de cel puţin două ori şi imaginează-ţi din nou că 
foloseşti banii pentru scopul dorit, umplându-te de entuziasm şi de 
recunoştinţă, ca şi cum situaţia ar fi reală. Dacă doreşti, poţi repeta 
acest exerciţiu de imaginaţie de mai multe ori de-a lungul zilei. La 
fel ca în cazul celorlalte tehnici magice, frecvenţa practicii contează 
în atragerea mai rapidă a rezultatelor finale. 


La sfârşitul zilei, plasează Cecul Magic într-un loc în care să îl poţi 
vedea în fiecare zi, de pildă pe oglinda din baie, pe frigider, sub 
Piatra Magică, pe parbrizul maşinii, în portofel sau lângă monitorul 
calculatorului. 

Ori de câte ori se întâmplă să îi arunci o privire, imaginează-ţi că 
ai primit deja banii doriţi şi umple-te de recunoştinţă pentru că îţi 
poţi permite lucrul pe care ţi-l doreşti. 


Când primeşti efectiv banii sau lucrul pe care îţi doreai să îl 
achiziţionezi cu ajutorul lor, completează un nou cec cu o altă sumă 
de bani, pentru un alt lucru pe care ţi-l doreşti cu adevărat. 
Continuă astfel practicarea tehnicii intitulate Cecul Magic oricât de 
mult timp doreşti. 

TEHNICA MAGICĂ NUMĂRUL 17 


Cecul Magic 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Completează Cecul Magic cu suma de bani pe care doreşti 
să o primeşti, împreună cu numele tău şi data zilei de astăzi. 


E 3. [ine Cecul Magic în mână şi gândeşte-te la lucrul pe care 
doreşti să îl cumperi sau să îl faci cu aceşti bani atunci când îi vei 
primi. Simte cât de multă fericire şi recunoştinţă poţi pentru că ai 
primit aceşti bani. 


E 4. la Cecul Magic cu tine oriunde mergi astăzi sau pune-l într- 
un loc în care să îl poţi vedea cât mai frecvent. la-l din nou în mână 
de cel puţin două ori şi imaginează-ţi din nou că foloseşti banii 
pentru scopul dorit, umplându-te de entuziasm şi de recunoştinţă, 
ca şi cum situaţia ar fi reală. 


W 5. La sfârşitul zilei, plasează Cecul Magic într-un loc în care să 
îl poţi vedea în fiecare zi. Când primeşti efectiv banii sau lucrul pe 
care îţi doreai să îl achiziţionezi cu ajutorul lor, completează un nou 
cec cu o altă sumă de bani şi repetă paşii 2-4. 


m 6. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Fă o copie xerox sau scanează cecul următor, apoi completează 
pe el data zilei de azi, numele tău şi suma de bani pe care doreşti 
să o primeşti, în valuta dorită de tine. 


CTCUIL 


MAGIA 

Ziua 18 p 
LISTA MAGICA A LUCRURILOR DE 
FACUT 


„Lumea este plină de lucruri magice care ne ajută să evoluăm” 
EDEN PHILIPOTTS (1862 - 1960) 
Romancier şi poet 


Dacă te gândeşti puţin, recunoştinţa este cel mai bun prieten al 
tău. Ea te susţine întotdeauna, este oricând gata să te ajute şi nu te 
lasă niciodată la greu. Dimpotrivă, cu cât te bazezi mai mult pe ea, 
cu atât mai multe face pentru tine, şi cu cât face mai multe pentru 
tine, cu atât mai mult îţi îmbogăţeşte viaţa. Tehnica magică de 
astăzi te învaţă cum să te bazezi încă şi mai mult pe recunoştinţă, 
astfel încât aceasta să atragă şi mai multă magie în viaţa ta. 


În fiecare zi apar noi probleme (de regulă minore) care necesită 
rezolvare. Uneori ne simţim copleşiţi de ele, mai ales dacă nu ştim 
cum să le rezolvăm. Alteori nu avem timpul necesar pentru a ne 
ocupa de toate problemele, fapt care ne încurcă, întrucât ziua nu 

are decât 24 de ore. În anumite situaţii ne simţim obosiţi din cauza 
muncii pe care o prestăm şi ne dorim mai mult timp liber, dar nu 
ştim cum am putea beneficia de acesta. Mamele care trebuie să se 
ocupe în permanenţă de creşterea copiilor se simt uneori epuizate, 
dar nu au la cine să apeleze. In alte situaţii, ne confruntăm cu o 
problemă care trebuie rezolvată, dar nu ştim la cine să apelăm. La 
fel, putem pierde ceva şi nu mai reuşim să găsim obiectul 
respectiv, oricât de mult am căuta, sau dimpotrivă, ne dorim să 
găsim ceva ce nu am avut, cum ar fi un animal de casă perfect, o 
bonă pentru copii, o coafeză ideală, un medic sau un dentist în care 
să avem încredere. Alternativ, ne putem trezi într-o situaţie 
neplăcută din cauză că cineva ne-a cerut să facem ceva şi nu ştim 
ce să-i răspundem, sau intrăm într-o dispută cu cineva şi în loc ca 
situaţia să se aplaneze, ea pare să se înrăutăţească pe zi ce trece. 


Tehnica Listei Magice a lucrurilor pe care le ai de făcut te ajută 
să îţi rezolvi micile probleme de zi cu zi în cazul în care nu ştii cum 
să procedezi sau în care doreşti ca lucrurile să se rezolve de la sine. 
Rezultatele pe care le vei obţine prin aplicarea ei te vor uimi! 


Prin combinarea puterii magice a recunoştinţei cu legea atracției, 
aceasta din urmă rearanjează circumstanţele, persoanele şi 
evenimentele astfel încât situaţia în care te afli să evolueze în 
favoarea ta! Nici nu-ţi vei da seama cum s-au petrecut lucrurile şi 
cum s-au rezolvat problemele, căci nu aceasta este sarcina ta. 
Sarcina ta este să te simţi cât mai recunoscător cu putinţă pentru 
rezolvarea problemelor tale, ca şi cum aceasta ar avea deja loc, 
lăsând apoi magia să îşi facă treaba! 


Aşadar, ceea ce ai de făcut astăzi este să concepi o listă scrisă 
cu toate lucrurile importante din viaţa ta care ai dori să se rezolve 
de la sine, pe care să o intitulezi Lista Magică a Lucrurilor de Făcut. 
Poţi nota pe aceasta toate lucrurile pe care ai dori să le faci, dar nu 
ai timpul necesar, precum şi toate problemele cu care te confrunţi, 
de la cele mai mărunte la cele cu adevărat importante. Gândeşte-te 
la toate domeniile în care doreşti ca anumite lucruri să se rezolve 
de la sine în viaţa ta. 


Dacă ai terminat de conceput lista, alege trei articole asupra 
cărora urmează să te concentrezi astăzi. Imaginează-ţi apoi că 
fiecare situaţie (pe rând) s-a rezolvat ca prin magie. Imaginează-ţi 
că circumstanţele, persoanele şi evenimentele au fost astfel 

rearanjate încât situaţia respectivă să se rezolve în favoarea ta, 
lucru care s-a întâmplat deja! Mulţumeşte cu o recunoştinţă 
profundă pentru rezolvarea problemelor tale. Fă acest lucru timp de 
cel puţin un minut pentru fiecare problemă în parte, convins că 
aceasta s-a rezolvat. Poţi continua apoi cu o altă ocazie rezolvarea 
celorlalte probleme de pe lista ta, deşi simplul fapt că le-ai trecut 
pe ea generează o anumită magie. 


Aminteşte-ţi că legea atracției afirmă că „vibraţiile similare se 
atrag întotdeauna”, ceea ce înseamnă că dacă te simţi 
recunoscător pentru rezolvarea unei probleme ca şi cum aceasta s- 
ar fi petrecut deja, tu vei atrage în viaţa ta toate conjuncturile 
necesare pentru a-ţi rezolva problema. Invers, focalizarea asupra 
unei probleme nu face decât să genereze noi probleme. De aceea, 
devino un magnet pentru soluţii, nu pentru probleme. Umple-te de 
recunoştinţă pentru găsirea soluţiilor necesare şi în acest fel le vei 
atrage în viaţa ta. 


Pentru a-ţi demonstra cât de puternică este această tehnică 
magică, doresc să-ţi relatez o poveste reală legată de fiica mea, 
care a aplicat această metodă pentru a-şi găsi portofelul pe care l-a 
pierdut. 


După ce a ieşit în oraş într-o seară, fiica mea a descoperit a doua 
zi că nu mai avea portofelul. Nu avea nicio idee unde şi-l pierduse 
sau dacă nu cumva îi fusese furat. Ea a sunat la restaurantul unde 
luase cina, la compania de taxi la care apelase pentru a se întoarce 
acasă şi la poliţie, a căutat pe străzi şi a bătut la uşile vecinilor, dar 
nimeni nu ştia nimic despre portofelul ei. 

Pe lângă faptul că avea în portofel diferite obiecte preţioase, 
inclusiv toate cărţile ei de credit, carnetul de şofer şi bani, marea 
preocupare a fiicei mele era că în acesta nu exista nicio informaţie 
de contact, căci abia se întorsese de peste ocean. De aceea, nu 
avea un număr de telefon inclus în cartea de telefoane, iar numele 
ei de familie era extrem de comun, aşa că speranţele de a fi 
apelată de cel care i-a găsit portofelul păreau extrem de reduse. 

Deşi obstacolele păreau de netrecut, ea a închis ochii şi şi-a 
imaginat că are portofelul în buzunar. S-a vizualizat pe ea însăşi 
scoţându-şi portofelul şi ţinându-l în mână, deschizându-l şi 
verificându-i conţinutul, şi s-a umplut de recunoştinţă pentru că 
totul era la locul lui. 

În restul zilei, ori de câte ori şi-a adus aminte de portofelul 

pierdut, fiica mea a continuat să îşi imagineze că îl ţinea în mână, 
simțindu-se profund recunoscătoare pentru că acesta s-a întors la 
ea. 

Seara, ea a primit un telefon de la un fermier care locuia la 
câteva sute de mile depărtare, care i-a spus că i-a găsit portofelul. 
Partea cea mai spectaculoasă este că el a găsit portofelul la 
primele ore ale dimineţii, chiar pe strada pe care locuia fiica mea, şi 
a căutat imediat în el eventualele date de contact. A dat apoi mai 
multe telefoane încercând să îl găsească pe proprietar, dar nu a 
reuşit, aşa că a plecat acasă, la ferma sa. 

Povestea continua să îl sâcâie însă, aşa că s-a decis să mai facă 
o ultimă încercare. A mai căutat o dată prin portofel şi a găsit 
numele de botez al unui bărbat pe o hârtiuţă. El a adăugat la 
acesta numele de familie al fiicei mele şi a sunat la Informaţii. | s-a 
răspuns că există o singură persoană care are cele două nume și i 
s-a dat numărul de telefon respectiv. Fermierul a sunat la acel 
număr, care s-a dovedit a fi numărul de telefon al tatălui fiicei 
mele. Nici până astăzi nu ştim prin ce miracol a obţinut fermierul 
numărul de telefon al tatălui fiicei mele, care nu este înregistrat în 
cartea de telefoane! Am sunat noi înşine de mai multe ori la 
Informaţii, dar ni s-a răspuns de fiecare dată: „Ne pare rău, dar nu 
avem nicio persoană înregistrată cu acest nume”. 

Şi astfel, în urma unei suite de evenimente aparent imposibile, 
portofelul fiicei mele s-a întors la aceasta de la o distanţă de câteva 
sute de mile, absolut intact! Fiica mea şi-a făcut datoria şi s-a simţit 
recunoscătoare pentru primirea portofelului ei, iar recunoştinţa şi-a 
declanşat magia, rearanjând circumstanţele, persoanele şi 
evenimentele astfel încât portofelul să se întoarcă la proprietara lui. 


Puterea magică a recunoştinţei îţi stă şi ţie la dispoziţie. Tot ce 


trebuie să faci este să descoperi acest lucru şi să înveţi cum să o 
foloseşti! 

TEHNICA MAGICĂ NUMĂRUL 18 


Lista Magică a Lucrurilor de Făcut 


E 1. Enumera Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


m 2.Fă o listă scrisă cu toate lucrurile importante din viaţa ta 
care ai dori să se rezolve de la sine şi intituleaz-o Lista Magică a 
Lucrurilor de Făcut. 


E 3. Alege trei articole din listă şi imaginează-ţi că fiecare 
situaţie s-a rezolvat ca prin magie. 


E 4. Fă acest lucru timp de cel puţin un minut pentru fiecare 
problemă în parte, convins că aceasta s-a rezolvat, şi lasă-te 
umplut de recunoştinţă. 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul cel mai bun care ţi s-a întâmplat în ziua respectivă. 

Ziua 19 


PAŞII MAGICI 


„Eu Îmi reamintesc de o sută de ori în fiecare zi că viața mea 
exterioară şi cea lăuntrică depind de munca altor oameni, 
deopotrivă în viață sau decedati, şi că trebuie să fac efortul de a 
dărui la fel de mult cât am primit şi cât continui să primesc.” 

ALBERT EINSTEIN (1879-1955) 

Fizician, laureat al premiului Nobel 


Prin aceste cuvinte, Einstein ne-a făcut tuturor un dar la fel de 
mare ca şi descoperirile sale ştiinţifice. El ne-a dezvăluit unul din 
secretele magice ale succesului său: cultivarea zilnică a stării de 
recunoştinţă! 


Secretul lui Einstein stă la baza tehnicii magice de astăzi, aşa că 
va trebui să calci pe urmele sale pentru a atrage acelaşi succes în 
viaţa ta. La fel ca Einstein, va trebui să repeţi astăzi de o sută de 
ori cuvântul magic mulțumesc, scop în care va trebui să urmezi o 
sută de Paşi Magici. Dacă ţi se pare de necrezut că simplii paşi pot 
declanşa magia succesului în viaţa ta, vei descoperi că acest lucru 

„Dumnezeu ţi-a dăruit astăzi 86.400 de secunde. Ai folosit măcar 
una dintre ele pentru a spune «mulțumesc» ?" 
WILLIAM A. WARD (1921 - 1994) Scriitor 


Pentru a practica Paşii Magici, va trebui să rosteşti cuvântul 
magic multumesc de fiecare dată când faci un pas nou, respectiv 
când talpa ta atinge pământul. Aşadar, un prim pas, multumesc, al 
doilea pas, multumesc, şi tot aşa, câte un mulțumesc pentru 
fiecare nou pas. 


Partea cea mai frumoasă este că poţi practica Paşii Magici 
oriunde şi oricând: atunci când mergi prin casă, trecând dintr-o 
cameră în alta, atunci când ieşi de la serviciu în pauza de prânz 
pentru a servi masa, atunci când duci gunoiul afară, atunci când te 
îndrepţi către o întâlnire de afaceri sau către staţia de autobuz, de 
metrou, de tren. Merită cu deosebire să practici această tehnică 
atunci când te îndrepţi către ceva important pentru tine, cum ar fi 
un examen, o întâlnire amoroasă, un interviu pentru o slujbă, o 
audiție, pentru a întâlni un client, dar şi atunci când te duci la 
bancă, la bancomat, la medic, la coafor, la un meci, atunci când 
străbaţi un coridor, un terminal de aeroport, atunci când te plimbi 
prin parc sau pur şi simplu atunci când mergi pe stradă. 


Personal, practic întotdeauna Paşii Magici atunci când merg prin 
casă, fie din dormitor către baie, fie din bucătărie către dormitor, 
când ies afară ca să verific cutia poştală sau când mă îndrept către 
garaj. Ori de câte ori am de mers undeva pe jos, îmi aleg punctul 
de destinaţie şi mă impregnez cu recunoştinţă de-a lungul 
întregului drum, pas după pas. 


Ori de câte ori practici această tehnică, observă cum te simţi la 
plecare şi respectiv la sosire. Nu contează dacă de-a lungul 
drumului nu te-ai putut concentra prea bine asupra sentimentului 
de recunoştinţă; îţi garantez că la sosire vei fi mult mai fericit decât 
la plecare. De aceea, dacă ai o stare de spirit mai sumbră, nu ezita 
să aplici Paşii Magici. De altfel, aplică-i în orice împrejurare, căci 
chiar dacă ai din start o stare de spirit foarte bună, la sosire te vei 
simţi încă şi mai bine dispus! 


Un om obişnuit nu are nevoie de mai mult de 90 de secunde 

pentru a face o sută de paşi în pas de plimbare, şi implicit pentru a 
repeta de o sută de ori cuvântul magic multumesc. Desigur, tehnica 
nu presupune respectarea cu stricteţe a numărului 100. Acesta 
reprezintă mai mult un cadru de referinţă, căci de atâtea repetiţii 
are nevoie un om obişnuit pentru a simţi o diferenţă între starea sa 
iniţială de spirit şi cea din final. 

De aceea, important este să evaluezi această distanţă pentru a 
putea practica tehnica oricând doreşti de-a lungul zilei, ştiind cam 
ce distanţă ai de parcurs. Nu-ţi număra niciodată paşii atunci când 
practici efectiv tehnica, căci acest lucru te va împiedica să te 
concentrezi asupra cuvântului magic multumesc. 


Gândeşte-te puţin: dacă ai practicat tehnica magică 
recomandată pentru ziua de astăzi, înseamnă că ai repetat 
cuvântul magic mulțumesc de o sută de ori! În câte alte zile din 
viaţa ta ai făcut acest lucru? 


lar Einstein îl făcea în fiecare zi! 

TEHNICA MAGICĂ NUMĂRUL 19 


Paşii Magici 


1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


2. Fă o sută de Paşi Magici (proces care durează aproximativ 90 
de secunde) şi lasă-te umplut de recunoştinţă. Aplică tehnica 
oricând doreşti în cursul zilei. 

3. La fiecare pas, repetă cuvântul magic multumesc. 

4. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul cel mai bun care ţi s-a întâmplat în ziua respectivă. 

Ziua 20 


MAGIA INIMII 


„Recunoştința este memoria inimii.” 
JEAN-BAPTISTE MASSIEU (1743 - 1818) 
Activist al Revoluţiei Franceze 


Cred că ţi-ai dat seama până acum că indiferent de tehnica 
magică practicată, scopul este să simţi cât mai intens starea de 
recunoştinţă. Datorită legii atracției, atunci când îţi amplifici starea 
lăuntrică de recunoştinţă, motivele de recunoştinţă din lumea 
exterioară se amplifică la rândul lor. 


Dacă vei practica recunoştinţa o perioadă suficient de lungă de 
timp, vei ajunge să o simţi din ce în ce mai profund în inima ta. 
Scopul tehnicii magice de astăzi este să scurteze această perioadă 
şi să te ajute să simţi această stare foarte intensă de recunoştinţă 
chiar acum. 


Tehnica intitulată Magia Inimii îşi propune aşadar să amplifice 
intensitatea sentimentului de recunoştinţă prin focalizarea minţii 

asupra inimii atunci când rosteşti cuvântul magic mulțumesc. 
Cercetările ştiinţifice au arătat că atunci când mintea se 
concentrează asupra inimii pentru a simţi sentimentul de 
recunoştinţă, pulsul acesteia devine mult mai armonios, fapt care 
contribuie la îmbunătăţirea masivă a sistemului imunitar şi a stării 
de sănătate. În acest context, îţi poţi imagina cu uşurinţă puterea 
Magiei Inimii. La început vei avea nevoie de puţină practică pentru 
a obţine rezultate optime, dar te asigur că merită efortul. In scurt 
timp vei deprinde tehnica, şi ori de câte ori o vei practica, 
sentimentul recunoştinţei tale va creşte exponențial. 


Pentru a practica Magia Inimii, focalizează-ţi atenţia şi mintea 
asupra zonei inimii, în interior sau în exterior, nu contează prea 
mult. Fă acest lucru cu ochii închişi, căci acest lucru te va ajuta să 
te concentrezi mult mai bine. Astfel focalizat, începe să repeţi 
cuvântul magic mulțumesc. Dacă ai apucat să practici de câteva ori 
nu vei mai avea nevoie să închizi ochii, dar ca regulă generală vei 
simţi o recunoştinţă mult mai intensă cu ochii închişi. 


Există câteva „trucuri” pe care le poţi practica pentru a deprinde 
mai uşor Magia Inimii. Spre exemplu, îţi poţi aşeza mâna dreaptă 
pe piept, fapt care îţi va ajuta mintea să se focalizeze mai uşor 
asupra inimii în timp ce repeţi cuvântul magic multumesc. 
Alternativ, îţi poţi imagina că acest cuvânt este rostit de inima ta, 
nu de minte. 


Reciteşte Lista celor Zece Dorinţe Principale şi practică Magia 
Inimii pentru fiecare din acestea. In acest scop, citeşte în sinea ta 
sau cu voce tare fiecare dorinţă de pe listă, iar la sfârşit închide 
ochii, focalizează-ţi mintea asupra zonei inimii şi repetă cuvântul 
magic mulțumesc de mai multe ori, fără să te grăbeşti. Nu uita să 
aplici şi „trucurile” de mai sus, în cazul în care consideri că acestea 
te pot ajuta. Prin practicarea Magiei Inimii pentru fiecare dorinţă din 
listă, nu numai că îţi vei amplifica la modul general sentimentul 
recunoştinţei, dar ţi-l vei amplifica inclusiv pentru îndeplinirea 
principalelor tale dorinţe. 


Continuă să practici în mod regulat Magia Inimii asupra 
dorințelor tale dacă doreşti să le accelerezi împlinirea, dar şi ori de 
câte ori repeţi cuvântul magic mulțumesc cu o altă ocazie. Este 
suficient să aplici această tehnică de două ori pe zi pentru a-ţi 
amplifica simţitor fericirea şi pentru ca viaţa ta să devină cu 

adevărat magică. 


Dacă vei practica de câteva ori Magia Inimii, vei simţi o 
amplificare uriaşă a profunzimii sentimentelor tale de recunoştinţă, 
iar adevăratele efecte magice ale acesteia depind întotdeauna de 
profunzimea sentimentelor. Cu alte cuvinte, cu cât sentimentele 
tale de recunoştinţă vor fi mai intense, cu atât mai mare va fi 
abundența din viaţa ta. Primele indicii fizice că ţi-ai amplificat 
sentimentul recunoştinţei pot fi senzațiile de furnicături în zona 
inimii sau fiorii de fericire care îţi străbat întregul corp. Este posibil 
ca ochii să ţi se umple de lacrimi sau să ţi se facă pielea de găină. 
Adevăratul semn al succesului este însă starea profundă de fericire 
şi de pace interioară pe care o vei simţi, care va depăşi tot ce ai 
simţit vreodată până acum! 

TEHNICA MAGICĂ NUMĂRUL 20 


Magia Inimii 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Focalizează-ţi atenţia şi mintea asupra zonei inimii. 


m 3. Închide ochii şi începe să repeti cuvântul magic multumesc, 
continuând să îţi păstrezi focalizarea. 


E 4. Reciteşte Lista celor Zece Dorinţe Principale şi practică 
Magia Inimii pentru fiecare din acestea, în acest scop, citeşte în 
sinea ta sau cu voce tare fiecare dorinţă de pe listă, iar la sfârşit 
închide ochii, focalizează-ţi mintea asupra zonei inimii şi repetă 
cuvântul magic multumesc de mai multe ori, fără să te grăbeşti. 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

REZULTATE FABULOASE 


„Înainte de masă, spui mulțumesc. Foarte bine. Personal, spun 
mulțumesc inclusiv înainte de un concert sau de un spectacol de 
operă, de o piesă de teatru sau de pantomimă, înainte de a 
deschide o carte, înainte de a desena, de a picta, de a înota, de a 
face sport, de a mă plimba, de a cânta, de a dansa şi de a-mi 
înmuia penita în cerneală.” 

G. K. CHESTERTON (1874 - 1936) Scriitor 


Cu toţii ne dorim să obţinem un rezultat cât mai bun, orice am 
face. Prin repetarea cuvântului magic al recunoştinţei înainte de a 
face ceva, scriitorul Gilbert Keith Chesterton aplica magia 
recunoştinţei pentru a se asigura că va obţine rezultatele pe care şi 
le dorea. 


Cu siguranţă ai trăit destule momente în care ţi-ai spus: „Sper ca 
lucrurile să meargă bine”, „Sper ca totul să se termine cu bine” sau 
„O să am nevoie de foarte mult noroc”. Acestea sunt gânduri de 
speranţă pentru obţinerea unui deznodământ fericit al unei situaţii, 

dar viaţa nu se derulează niciodată întâmplător, iar norocul nu are 
nimic de-a face cu rezultatele pe care le obţinem. Legile Universului 
operează cu o precizie matematică nu pot fi încălcate niciodată! 


Spre exemplu, un pilot nu speră niciodată ca legile fizicii să 
funcţioneze atunci când îşi manevrează aparatul de zbor. El ştie că 
aceste legi nu pot fi încălcate niciodată. In mod similar, nimeni nu 
îşi începe ziua sperând că legea gravitaţiei îl va menţine la sol 
astfel încât să nu dispară în spaţiul cosmic. Toată lumea ştie că 
această lege nu poate fi încălcată niciodată. 


Dacă doreşti să obţii Rezultate Fabuloase orice ai face, va trebui 
să aplici legea care guvernează aceste rezultate: legea atracției. Cu 
alte cuvinte, va trebui să te foloseşti de gândurile şi de 
sentimentele tale pentru a atrage Rezultatele Fabuloase pe care ţi 
le doreşti. Una dintre cele mai uşoare modalităţi de a face acest 
lucru este cultivarea recunoştinţei pentru aceste rezultate. 


Practica Rezultatelor Fabuloase este cât se poate de simplă: ea 
constă în a fi recunoscător pentru rezultatele obţinute înainte de 
obţinerea lor, indiferent de ceea ce faci. Astfel, poţi fi recunoscător 
pentru rezultatul unei întâlniri de afaceri, al unui interviu pentru o 
slujbă, al unui examen, al unui meci sportiv, al unui telefon pe care 
trebuie să îl dai, al unei întâlniri cu un prieten sau cu soacra. La fel, 
poţi fi recunoscător pentru rezultatul fabulos al unei şedinţe de 
exerciţii fizice, al unei programări la veterinar, la medic sau la 
dentist, dar şi pentru rezolvarea unei probleme casnice prin 
chemarea unui electrician ori a unui instalator, pentru o conversaţie 
cu copilul tău în legătură cu comportamentul său, pentru o discuţie 
de la suflet la suflet cu partenerul tău, pentru cumpărăturile pe 
care trebuie să le faci, cum ar fi un cadou pentru o zi de naştere, un 
inel de logodnă sau o rochie de mireasă, pentru alegerea unui 
telefon nou, a unui covor nou, a unor perdele noi sau a unei 
companii de renovare, pentru o rezervare la restaurant, pentru 
găsirea unor locuri cât mai bune la un concert, pentru citirea 
scrisorilor şi a email-urilor sau pentru calcularea sumelor fiscale 
rambursabile pentru anul precedent. 


Dacă acest lucru te ajută să îţi amplifici şi mai mult credinţa în 
puterea magică a recunoştinţei de a crea Rezultate Fabuloase, îţi 
poţi flutura degetele, imaginându-ţi că presari praf magic deasupra 
evenimentului al cărui rezultat doreşti să fie în favoarea ta! 

O altă ocazie ideală pentru a practica tehnica Rezultatelor 
Fabuloase este aceea în care se petrece ceva neaşteptat. În astfel 
de ocazii, noi ne grăbim de multe ori să tragem concluzii pesimiste 
şi să conchidem că ceva nu este în regulă. Spre exemplu, ajungem 
la serviciu şi ni se spune că şeful doreşte să ne vadă. Drama 
gândirii negative este că graba de a trage concluzia că ceva este în 
neregulă activează legea atracției, ceea ce face ca lucrurile să nu 
evolueze în favoarea noastră. De aceea, în loc să ne grăbim să 
tragem concluzii pesimiste, cel mai bine este să ne folosim de 
ocazie pentru a fi recunoscători pentru rezultatele fabuloase care 
ne aşteaptă, declanşând astfel magia recunoştinţei. 


Dacă pierzi autobuzul sau metroul care te poate duce la serviciu, 
ori o cursă aeriană, sau dacă te afli în întârziere din alte motive, în 
loc să îţi spui: „Nu e bine ce se întâmplă”, nu intra în panică, ci fii 
recunoscător pentru rezultatul final al acestei întârzieri, astfel încât 
să declanşezi magia şi să ai parte în final de un rezultat optim al 
acestei înşiruiri de evenimente aparent nefavorabile. 


Dacă eşti părinte şi eşti invitat pe neaşteptate la şcoală pentru o 
discuţie despre copilul tău, nu te gândi automat că acesta are 
probleme, ci fii recunoscător pentru rezultatul final fabulos al 
discuţiei. Dacă primeşti un telefon, un email sau o scrisoare 
neaşteptată iar prin minte îţi trece gândul: „Mă întreb ce s-o fi 
întâmplat”, şterge-ţi imediat din minte acest gând şi simte-te 
recunoscător pentru rezultatul final, înainte de a ridica receptorul 
sau de a deschide email-ul ori scrisoarea. 


Dacă vei proceda astfel, de cele mai multe ori vei vedea cu ochii 
rezultatul fabulos pe care l-ai invocat, adeseori fără măcar să-ţi dai 
seama cum au evoluat lucrurile în favoarea ta. Atunci când invoci 
un rezultat fabulos şi te simţi profund recunoscător pentru el, tu 
aplici legea atracției, care operează cu o precizie matematică, aşa 
că atragi inevitabil în viaţa ta un astfel de rezultat, mai devreme 
sau mai târziu. Garantat! 


De aceea, ori de câte ori ţi se pare că rişti ceva sau că nu ai 
niciun control asupra unei situaţii, ori te trezeşti că speri ca o 
situaţie să se termine cu bine, aminteşte-ţi că legea atracției îţi 
oferă numai situaţii similare gândurilor şi sentimentelor tale. 
Recunoştinţa te ajută să te protejezi de situaţiile nedorite şi să 

atragi în viaţa ta numai rezultatele pe care ţi le doreşti: Rezultate 
Fabuloase! 


Atunci când anticipezi aceste rezultate şi te simţi recunoscător 
pentru ele, tu aplici legea universală şi îţi transformi speranţele şi 
norocul în credinţă şi certitudine. Dacă îţi vei face din recunoştinţă 
un mod de viaţă, tu vei ajunge să faci tot ceea ce faci cu 
recunoştinţă, ştiind că magia recunoştinţei va produce rezultatul 
fabulos pe care ţi-l doreşti. 


Cu cât vei practica mai intensiv tehnica Rezultatelor Fabuloase, 
făcânduc-ţi din ea un obicei zilnic, cu atât mai multe astfel de 
rezultate vei atrage în viaţa ta şi cu atât mai rar te vei trezi în 
situaţii pe care nu ţi le doreşti. Cu alte cuvinte, nu te vei trezi 
niciodată în locul nepotrivit la momentul nepotrivit. Mai mult, 
indiferent ce ţi se întâmplă, tu vei porni din start de la premisa că 
rezultatul final al înşiruirii de evenimente va fi unul fabulos pentru 
tine. 


De aceea, alege astăzi (imediat după trezire) trei situaţii diferite 
în care îţi doreşti să obţii Rezultate Fabuloase. Alege trei 
conjuncturi care sunt importante pentru tine, cum ar fi un interviu 
pentru o slujbă, o cerere pentru un împrumut bancar, un examen 
sau o programare la medic. Poţi alege la fel de bine trei activităţi 
obişnuite, căci dacă vei obţine succesul în acestea, te vei convinge 
că ai atras singur acest rezultat prin puterea magică a recunoştinţei 
tale şi vei fi inspirat să o aplici şi altădată! Spre exemplu, poţi alege 
întoarcerea cu maşina acasă de la serviciu (fără incidente şi într-un 
trafic normal), călcatul rufelor, o vizită oarecare la bancă sau la 
poştă, luarea copiilor de la şcoală, plata facturilor sau ridicarea 
poştei. 


Notează cele trei situaţii pe o foaie de hârtie şi aplică puterea 
magică a recunoştinţei, imaginându-ţi că scrii despre acestea după 
ce s-au întâmplat deja: 

Mulţumesc pentru rezultatul fabulos al 1 


Tehnica magică de astăzi mai conține şi un al doilea pas alege 
trei situaţii neaşteptate care ţi se întâmplă astăzi şi aplică puterea 
magică a recunoştinţei în cazul lor, pentru a te bucura de Rezultate 
finale Fabuloase. Spre exemplu, poţi aplica tehnica înainte de a da 
un telefon, înainte de a deschide un email sau o scrisoare, înainte 

de a face o cumpărătură de ultimă oră sau înaintea oricărui alt 

eveniment neaşteptat care apare de-a lungul zilei. Nu contează 

prea mult ce evenimente neaşteptate alegi. Important este să te 

convingi că tehnica funcţionează. În acest scop, ori de câte ori ai 

de-a face cu un eveniment neaşteptat (oricât de minor), închide 

ochii pentru o clipă şi spune-ţi în sinea ta cuvintele magice: 
Multumesc pentru rezultatul fabulos al 


Această tehnică magică ar trebui să devină un mod de viață 
pentru tine, căci cu cât o vei practica mai mult, cu atât mai multe 
Rezultate Fabuloase vor apărea în viaţa ta, orice ai face. Scopul 
practicării ei astăzi este doar să te ajute să îţi faci o idee cum 
funcţionează ea, astfel încât ori de câte ori te vei trezi în viitor în 
situaţii în care speri să ţi se întâmple ceva sau să ai noroc, să îţi 
aminteşti imediat de puterea magică a recunoştinţei şi să 
transformi Rezultatele Magice într-o certitudine! 

Rezultate Fabuloase 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


W 2. La începutul zilei, alege trei situaţii diferite care sunt 
importante pentru tine şi în care îţi doreşti să obţii Rezultate 
Fabuloase. 


E 3. Notează cele trei situaţii pe o foaie de hârtie ca şi cum ai 
scrie după ce acestea s-au întâmplat: 
Mulţumesc pentru rezultatul fabulos al 1 


m 4. În plus, alege de-a lungul zilei trei situaţii neaşteptate şi 
aplică puterea magică a recunoştinţei în cazul lor, pentru a te 
bucura de Rezultate finale Fabuloase. Inchide ochii de fiecare dată 
pentru o clipă, spune-ţi în sinea ta şi simte cuvintele magice: 

Multumesc pentru rezultatul fabulos al 1 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

CHIAR IN FAŢA OCHILOR TAI 


„Cu toate descoperirile noastre ştiinţifice, lumea în care trăim 
continuă să fie un miracol. Ea este minunată, insondabilă, magică şi 
cu atât mai misterioasă cu cât ne gândim mai mult la ea.” 

THOMAS CARLYLE (1795 - 1881) 

Scriitor şi istoric 


Acum şapte ani, când am descoperit pentru prima dată Secretul 
şi puterea magică a recunoştinţei, mi-am făcut o listă cu toate 
dorinţele mele. S-a dovedit a fi o listă foarte lungă! La acea vreme 
mi se părea imposibil ca toate dorinţele mele să se îndeplinească. 
Cu toate acestea, am notat pe o foaie de hârtie cele mai 
importante zece dorinţe şi am luat această foaie cu mine, oriunde 
mergeam. Ori de câte ori aveam ocazia, îmi scoteam lista şi o 
reciteam, multumind plină de recunoştinţă pentru îndeplinirea 
fiecăreia dintre ele, ca şi cum acest lucru s-ar fi petrecut deja. Cât 
despre cea mai importantă dintre dorinţe, mă gândeam tot timpul 
la ea, rostind cât de des puteam cuvântul magic multumesc de-a 
lungul fiecărei zile şi comportându-mă ca şi cum aceasta mi-ar fi 

fost îndeplinită. Încetul cu încetul, toate dorinţele de pe lista mea s- 
au îndeplinit, apărând chiar în faţa ochilor mei. De îndată ce o 
dorinţă se îndeplinea, o ştergeam de pe listă şi o înlocuiam cu alta. 


Una din primele mele dorinţe a fost să călătoresc în insula Bora 
Bora, lângă Tahiti. După ce am petrecut o săptămână de neuitat 
exact în locul din Bora Bora pe care îmi dorisem să îl vizitez, s-a 
petrecut un alt lucru minunat. În timp ce zburam către Tahiti, în 
drum spre casă, avionul a făcut o escală. De unde până atunci 
fusese aproape gol, acum s-a umplut cu tahitieni nativi, numai 
zâmbet şi bucurie! 


În timp ce savuram compania acestor oameni minunaţi, am avut 
o revelaţie: am înţeles de ce erau atât de fericiţi aceşti oameni. 
Pentru că erau recunoscători! 

Ei se bucurau în mod natural de viaţă, de avion, de faptul că 
erau împreună, de tot ce se întâmpla! Aş fi putut face înconjurul 
Pământului în compania acestor oameni, atât de bine mă simţeam 
în mijlocul lor. Atunci mi-am dat seama că mi s-a îndeplinit şi ultima 
dorinţă de pe listă. Într-adevăr, vizita în Bora Bora fusese ultima 
mea dorinţă din lunga listă pe care am conceput-o iniţial, iar 
motivul pentru care mă aflam în acel avion îmi era exemplificat în 
maniera cea mai sublimă cu putinţă de acei oameni: recunoştinţa! 


Am dorit să îţi împărtăşesc această istorie pentru a te inspira şi 
pentru a te convinge că oricât de lungă sau de aparent imposibilă 
ar fi lista dorințelor tale, acestea îţi pot fi îndeplinite dacă vei 
anticipa acest lucru şi dacă te vei umple de recunoştinţă. In plus, 
recunoştinţa îţi va oferi în sine o bucurie şi o fericire pe care puţine 
alte lucruri ţi le pot oferi, iar aceste stări sunt nepreţuite. 


Din momentul în care am început să aplic puterea recunoştinţei 
şi legea atracției şi până la împlinirea ultimei mele dorinţe de pe 
listă au trecut patru ani. Ca să îţi faci o idee legată de ceea ce s-a 
întâmplat în acest interval de timp, doresc să îţi spun că în 
momentul conceperii listei compania mea avea datorii de două 
milioane de dolari, iar eu aveam la dispoziţie doar două luni pentru 
a plăti aceste datorii. În caz contrar, mi-aş fi pierdut casa şi tot ce 
aveam şi ar fi trebuit să îmi declar falimentul. Numai banii pe care îi 
datoram pe cardurile mele de credit reprezentau o mică avere. Cu 
toate acestea, pe lista dorințelor mele figurau: o casă mare cu 
vedere la ocean, călătorii în diferite locuri exotice din lume, plata 

integrală a datoriilor, lărgirea companiei mele, armonizarea la 
maxim a tuturor relaţiilor mele, îmbunătăţirea calităţii vieţii 
membrilor familiei mele, restabilirea integrală a stării mele de 
sănătate, o rezervă inepuizabilă de energie şi de vitalitate pentru 
viaţa de zi cu zi şi o listă întreagă de lucruri materiale pe care mi le 
doream. Dar principala mea dorinţă, care li se părea absolut 
imposibilă tuturor celor din jurul meu, era să aduc mai multă 
bucurie în viaţa a milioane de oameni prin activitatea mea. 


Ei bine, prima dorinţă care mi-a fost îndeplinită a fost aceea de a 
aduce mai multă bucurie în viaţa a milioane de oameni prin 
activitatea mea! Celelalte dorinţe mi-au fost îndeplinite în mod 
magic ca urmare a acesteia, şi de îndată ce îmi apăreau în faţa 
ochilor, le tăiam de pe lista mea. 


A sosit rândul tău să aplici puterea magică a recunoştinţei pentru 
a-ţi vedea cu ochii dorinţele îndeplinite. La începutul acestei zile, ia 
Lista Principalelor Zece Dorinţe pe care ai creat-o cu ceva timp în 
urmă, reciteşte fiecare dorinţă şi imaginează-ţi timp de cel puţin un 
minut că ea ţi-a fost îndeplinită. Umple-te de o recunoştinţă cât mai 
profundă, ca şi cum te-ai bucura chiar acum de îndeplinirea dorinţei 
tale. 


Oriunde te-ai duce astăzi, ia această listă cu tine. În cel puţin 
două ocazii de-a lungul zilei, reciteşte lista şi umple-te de 
recunoştinţă pentru îndeplinirea tuturor dorințelor tale. 


Dacă doreşti să accelerezi enorm acest proces, îţi sugerez cu 
căldură să ţii în permanenţă la tine această listă de acum înainte şi 
ori de câte ori ai timp, să o reciteşti şi să te umpli de recunoştinţă 
pentru îndeplinirea dorințelor tale. Dacă una din dorinţe îţi este 
îndeplinită şi o vezi manifestată în faţa ochilor tăi, şterge-o de pe 
listă şi înlocuieşte-o cu alta. Personal, ori de câte ori îmi văd 
îndeplinită o dorinţă, ochii mi se umplu cu lacrimi de fericire, căci 
sunt conştientă că ceea ce iniţial părea a fi imposibil, a devenit 
posibil prin puterea magică a recunoştinţei mele. 

Chiar în faţa ochilor tăi 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


m 2. La începutul acestei zile, ia Lista Principalelor Zece Dorinţe 
pe care ai creat-o cu ceva timp în urmă. 


E 3. Reciteşte fiecare dorinţă şi imaginează-ţi timp de cel puţin 
un minut că ea ţi-a fost îndeplinită. Umple-te de o recunoştinţă cât 
mai profundă, ca şi cum te-ai bucura chiar acum de îndeplinirea 
dorinţei tale. 


E 4. Oriunde te-ai duce astăzi, ia această listă cu tine. 
In cel puţin două ocazii de-a lungul zilei, reciteşte lista şi umple- 
te de recunoştinţă pentru îndeplinirea tuturor dorințelor tale. 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 23 i 
AERUL MAGIC PE CARE ÎL RESPIRI 


„Este foarte posibil să ieşi la o plimbare în aerul proaspăt al 
dimineții şi să te întorci o altă persoană - fermecat, încântat.” 

MARY ELLEN CHASE (1887 - 1973) 

Educatoare şi scriitoare 


Dacă cineva mi-ar fi spus cu câţiva ani în urmă să fiu 
recunoscătoare pentru aerul pe care îl respir, aş fi zis că este 
nebun. Mi-ar fi fost imposibil să înţeleg de ce ar trebui să fie cineva 
recunoscător pentru aerul pe care îl respiră. 


Pe măsură ce viaţa mea s-a schimbat ca urmare a aplicării 
recunoştinţei, multe lucruri care înainte mi se păreau de la sine 
înţelese şi la care nu mă gândeam niciodată au început să mi se 
pară pur şi simplu miraculoase. Ochii mei s-au deschis şi au început 
să vadă într-o altă lumină miracolul vieţii şi al creaţiei, iar mintea 
mea nu a mai fost focalizată exclusiv asupra problemelor mărunte 
ale vieţii mele de zi cu zi. 

După cum spunea marele savant Newton: „Atunci când privesc 
sistemul solar, constat că Pământul se află la distanţa cea mai 
potrivită de Soare pentru a primi cantitatea de lumină şi de căldură 
necesară vieţii. Acest lucru nu poate fi întâmplător.” 


Aceste cuvinte m-au făcut să mă gândesc din ce în ce mai mult 
la imaginea de ansamblu, nu doar la mica mea viaţă. Cu siguranţă, 
nu poate fi o întâmplare faptul că Pământul este înconjurat de o 
atmosferă protectoare, dincolo de care nu există aer sau oxigen. 
Nu poate fi un accident faptul că plantele furnizează în permanenţă 
oxigenul de care are nevoia atmosfera Pământului pentru a se 
reface. Nu poate fi un simplu „noroc” faptul că sistemul nostru 
solar este plasat atât de perfect în galaxie şi că orice altă poziţie ar 
fi făcut imposibilă viaţa din cauza radiaţiilor cosmice. Există mii de 
parametri şi de raporturi care susţin viaţa pe Pământ. Chiar şi cele 
mai infime diferenţe ar fi făcut imposibilă această viaţă. Este greu 
de crezut că acest lucru este accidental. Dimpotrivă, întreaga 
creaţie pare special concepută şi perfect aranjată pentru noi! 


Dacă înţelegem că aceste lucruri nu sunt întâmplătoare şi că 
echilibrul celor mai microscopice elemente care alcătuiesc 
Pământul se află într-o armonie perfectă cu unicul scop de a ne 
susţine pe noi, este imposibil să nu ne umplem de o recunoştinţă 
profundă. Într-adevăr, întreaga viaţă a fost special concepută 
pentru a ne susţine pe noi! 


Aerul magic pe care îl respirăm nu reprezintă un, accident sau 
un moft al naturii. Dacă ne gândim la vastitatea enormă a 
Universului şi la toate procesele infinite care trebuie să aibă loc 
pentru ca noi să putem respira, banalul proces al respirației „ne 
taie literalmente respiraţia”! 


În mod normal, noi respirăm de nenumărate ori pe zi, dar nu ne 
gândim niciodată la faptul că Pământul ne furnizează în 
permanenţă aerul de care avem nevoie. 

Oxigenul reprezintă unul din cele mai importante elemente de 
care avem nevoie, hrănind fiecare celulă a noastră, astfel încât noi 
să ne putem continua viaţa. Cel mai preţios dar al vieţii este aerul 
pe care îl respirăm, căci fără el niciun om nu ar putea rezista mai 
mult de câteva minute. 


Când am început să aplic pentru prima dată puterea magică a 

recunoştinţei, am făcut acest lucru pentru diferite lucruri personale 
pe care mi le doream şi am avut succes. Nu am ajuns însă să 
experimentez intensitatea supremă a recunoştinţei decât atunci 
când am devenit recunoscătoare pentru adevăratele daruri ale 
vieţii. Adevărata abundență supremă s-a revărsat asupra mea abia 
atunci când am devenit recunoscătoare pentru fiecare răsărit de 
soare, pentru fiecare copac, pentru oceane, pentru roua de pe 
firele de iarbă, pentru viaţa mea şi pentru oamenii din ea. La ora 
actuală înţeleg de ce s-a întâmplat acest lucru. Atunci când 
ajungem să ne simţim cu adevărat recunoscători pentru cele mai 
preţioase daruri ale vieţii şi ale naturii, cum ar fi aerul magic pe 
care îl respirăm, noi atingem unul din cele mai profunde nivele ale 
recunoştinţei, căruia îi corespunde o abundență absolută. 


De aceea, sarcina pe care o ai astăzi este să te gândeşti la aerul 
minunat pe care îl respiri. Devino în mod deliberat conştient de 
cinci respiraţii succesive. Simte cum aerul îţi umple plămânii şi 
bucuria pe care ţi-o aduce expiraţia. Fă acest lucru de mai multe ori 
în decursul zilei, şi după fiecare set de respiraţii rosteşte cuvintele 
magice: „Mulţumesc pentru aerul magic pe care îl respir”. Umple-te 
cu o recunoştinţă cât mai sinceră pentru nepreţuitul dar al aerului 
dătător de viaţă! 


Cel mai bine este să practici această tehnică în aer liber, astfel 
încât să apreciezi mai uşor prospeţimea sublimă a aerului pe care îl 
respiri, dar dacă nu poţi face acest lucru, tehnica funcţionează şi în 
interior. Poţi respira conştient cu ochii închişi sau deschişi, în timp 
ce mergi, în timp ce aştepţi la o coadă sau în orice alt moment 
doreşti. Ceea ce contează este să devii conştient de mişcarea 
aerului care pătrunde în plămânii tăi şi iese din aceştia. Respiră cât 
mai natural, căci această tehnică magică nu depinde de felul în 
care respiri, ci de recunoştinţa pe care o simţi faţă de aerul 
respirat. 

O variantă a tehnicii constă în a-ţi imagina că inspiri 
recunoştinţă, nu doar aer, lăsându-te umplut de aceasta cu fiecare 
inspiraţie. 


Învățăturile din vechime afirmă că atunci când omul devine 
profund recunoscător pentru aerul pe care îl respiră, recunoştinţa 
sa atinge un nou nivel de putere, iar el devine un veritabil 
alchimist, care îşi poate transforma orice aspect al vieţii în aur 
curat! 

TEHNICA MAGICĂ NUMĂRUL 23 


Aerul magic pe care îl respiri 


1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


2. În decursul zilei de astăzi, devino de cinci ori conştient în mod 
deliberat de aerul pe care îl respiri. Trage aer în piept de cinci ori, 
simte cum aerul îţi umple plămânii şi bucuria pe care ţi-o aduce 
expiraţia. 


3. După fiecare set de respiraţii, rosteşte cuvintele magice: 
Mulţumesc pentru aerul magic pe care îl respir. Umple-te cu o 
recunoştinţă cât mai sinceră pentru nepreţuitul dar al aerului 
dătător de viaţă! 


4. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 24 


BAGHETA MAGICĂ 


Nu ţi-ai dorit niciodată să ai o baghetă magică pe care săo 
fluturi ori de câte ori îţi doreşti să ajuţi pe cineva drag? Ei bine, 
tehnica magică de astăzi te va învăţa cum să foloseşti adevărata 
Baghetă Magică a vieţii pentru a ajuta alţi oameni! 


Ori de câte ori îţi doreşti cu ardoare să ajuţi pe altcineva, tu 
beneficiezi de o putere enormă, dar atunci când îţi redirecţionezi 
acea putere cu recunoştinţă, ai într-adevăr o Baghetă Magică, ce îţi 
permite să îi ajuţi pe ceilalţi oameni. 


Energia curge întotdeauna în direcţia în care este focalizată 
atenţia. De aceea, dacă îţi vei direcţiona energia recunoştinţei 
către nevoile altor persoane, ea se va îndrepta automat către 
acestea. Acesta este motivul pentru care lisus spunea întotdeauna 
mulțumesc înainte să realizeze vreun miracol. Recunoştinţa este o 
forţă invizibilă, dar cât se poate de reală, iar atunci când este 
cuplată cu energia dorinţei, ea se poate transforma într-o veritabilă 
Baghetă Magică. 

„Oamenii care aşteaptă să primească o baghetă magică uită că 
ei înşişi SUNT bagheta magică.” 

THOMAS LEONARD (1955-2003) 

Antrenor de dezvoltare personală 


Dacă ai un prieten, un membru de familie sau o altă persoană la 
care ţii şi care are probleme de sănătate, dificultăţi financiare, 
probleme la locul de muncă, care suferă de stres, din cauza 
destrămării unei relaţii, care şi-a pierdut încrederea în sine, care 
are probleme psihice sau care se simte incapabil să se mai 
descurce, tu poţi folosi forţa invizibilă a recunoştinţei pentru a-l 
ajuta să se simtă mai bine, să fie mai fericit şi să prospere. 


Dacă doreşti să îţi fluturi Bagheta Magică pentru sănătatea unei 
alte persoane, imaginează-ţi că aceasta este deja perfect restabilită 
şi spune cuvântul magic mulțumesc, ca şi cum tocmai ai primi 
vestea că aceasta s-a însănătoşit. De pildă, îţi poţi imagina că 
persoana te sună şi îţi dă la telefon vestea cea bună sau că îţi 
spune faţă în faţă acest lucru. Dacă te poţi simţi în prezent la fel de 
recunoscător şi de fericit auzind această veste ca şi în cazul în care 
lucrurile s-ar petrece astfel în realitate, înseamnă că recunoştinţa 
ta este sinceră şi autentică, şi aşa cum am repetat mereu în 
această carte, puterea recunoştinţei sincere este uriaşă. 


Dacă doreşti să îţi fluturi Bagheta Magică pentru a ajuta pe 
cineva drag să iasă dintr-un impas financiar, aplică acelaşi 
procedeu magic, dar imaginează-ţi că cea care s-a îmbunătăţit este 
situaţia financiară a persoanei, nu sănătatea ei. Rosteşte din nou 
cuvântul magic multumesc şi bucură-te de vestea cea bună ca şi 
cum aceasta ar fi reală. 


Dacă persoana pe care doreşti să o ajuţi trece printr-o perioadă 
dificilă, dar nu ştii exact de ce anume are nevoie, sau dacă are 
nevoie de ajutor în mai multe domenii de viaţă, flutură-ţi pur şi 
simplu Bagheta Magică şi oferă mulţumiri pentru fericirea ei, sau 
chiar pentru sănătatea, prosperitatea şi fericirea ei laolaltă. 


Tehnica magică de astăzi îţi cere să alegi trei persoane apropiate 
despre care ştii că au probleme de sănătate, financiare, sau că sunt 
nefericite, sau toate trei. Fă rost de câte o fotografie a fiecăreia şi 
ţine această fotografie în faţă în timp ce practici tehnica. 

Începe cu prima persoană. la fotografia acesteia în mână, 
închide ochii şi vizualizează timp de un minut faptul că primeşti 
vestea cea bună că persoana în cauză şi-a rezolvat problemele, 
oricare ar fi acestea. Este infinit mai uşor să vizualizezi primirea 
unei veşti bune decât restaurarea propriu-zisă a stării de sănătate a 
unei persoane bolnave, restabilirea stării de fericire a unei 
persoane deprimate sau redresarea financiară a unei persoane cu 
probleme în acest domeniu. În plus, dacă te vei implica şi pe tine în 
acest proces de vizualizare, starea de entuziasm şi de recunoştinţă 
pe care o vei simţi va fi mult mai profundă. 


În final, deschide ochii, uită-te la fotografie şi rosteşte de trei ori 
cuvântul magic multumesc, lent, bucurându-te pentru sănătatea, 
prosperitatea sau fericirea persoanei respective, eventual în 
combinaţie: 

Mulţumesc, multumesc, mulțumesc pentru sănătatea, 
prosperitatea sau fericirea lui numele persoanei A 


Dacă ai terminat cu prima persoană, treci la a doua şi repetă 
aceiaşi paşi. Flutură-ţi Bagheta Magică şi transmite sănătate, 
prosperitate şi fericire celor trei persoane alese. 


Poţi aplica la fel de uşor această tehnică magică atunci când 
mergi pe stradă şi te întâlneşti cu cineva care are probleme într- 
unul sau mai multe din cele trei domenii. Imaginează-ţi că ai la tine 
Bagheta Magică şi flutur-o mental, oferind mulţumiri din inimă 
pentru sănătatea, prosperitatea şi fericirea persoanei în cauză. 
Conştientizează faptul că pui astfel în mişcare o forţă foarte 
puternică, ce produce cu siguranţă efecte benefice. 


Aplicarea recunoştinţei pentru a ajuta pe altcineva să îşi rezolve 
problemele în domeniul sănătăţii, în cel financiar şi în cel al fericirii 
reprezintă actul suprem de recunoştinţă. Unul din efectele cele mai 
miraculoase ale aplicării acestei tehnici constă în faptul că 
sănătatea, prosperitatea şi fericirea pe care le doreşti sincer 
altcuiva se întorc asupra ta, producând astfel un dublu efect! 

TEHNICA MAGICĂ NUMĂRUL 24 


Bagheta Magică 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Alege trei persoane apropiate pe care ai dori să le ajuţi cu 
şi mai multă sănătate, bunăstare, fericire, sau toate trei. 


m 3. Fă rost de câte o fotografie a fiecăreia, dacă este posibil, şi 
ţine această fotografie în faţă în timp ce practici tehnica Baghetei 
Magice. 


E 4. Începe cu prima persoană şi continuă apoi cu celelalte. la 
fotografia persoanei cu care lucrezi în mână, închide ochii şi 
vizualizează timp de un minut faptul că primeşti vestea cea bună 
că persoana în cauză şi-a rezolvat problemele, oricare ar fi acestea. 


m 5. În final, deschide ochii, uită-te la fotografie şi rosteşte lent, 
de trei ori, cuvintele magice: 
„Multumesc, multumesc, multumesc pentru sănătatea, 


7 


prosperitatea sau fericirea lui numele persoanei . 


W 6. Dacă ai terminat cu prima persoană, treci la a doua şi 
repetă aceiaşi paşi. Flutură-ți Bagheta Magică şi transmite 
sănătate, prosperitate şi fericire celor trei persoane alese. 


m 7. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 25 p 
CAUTA INDICIILE MAGICE 


„Viața este un joc... Trebuie să ne regăsim spiritul ludic pentru a 
redescoperi magia din jurul nostru. ” 
FLORA COLAO (n. 1954) Scriitoare şi terapeută 


Aceasta este una din tehnicile mele favorite, întrucât reprezintă 
un joc pe care îl joci împreună cu Universul şi poate fi foarte 
amuzantă! 


Imaginează-ţi că Universul este viu şi prietenos, dorindu-şi ca tu 
să te bucuri de tot ce poate fi mai bun în viaţă. Dat fiind că nu-ți 
poate bate el însuşi la uşă pentru a-ţi înmâna ceea ce îţi doreşti, 
Universul se foloseşte de legea atracției pentru a-ţi oferi semne şi 
indicii ce te ghidează către îndeplinirea viselor tale. El ştie foarte 
bine că sarcina ta constă în a-ţi cultiva starea de recunoştinţă 
pentru împlinirea viselor tale, aşa că îşi joacă rolul oferindu-ţi indicii 
care să îţi aducă aminte de faptul că trebuie să fii recunoscător. În 
acest scop, el se foloseşte de persoanele, circumstanţele şi 
evenimentele din jurul tău, aranjându-le astfel încât să îţi ofere 

indiciile necesare, dacă eşti atent. lată cum se derulează acest 
„joc”: 


Dacă auzi sirena unei ambulanţe, poţi considera acest lucru un 
indiciu magic primit din partea Universului că trebuie să fii 
recunoscător pentru că te bucuri de o stare de sănătate perfectă. 
Dacă vezi o maşină de poliţie, poţi considera acest lucru un indiciu 
magic că trebuie să fii recunoscător pentru că te bucuri de 
siguranţă şi de securitate. Dacă vezi pe cineva citind ziarul, poţi 
considera acest lucru un indiciu magic că trebuie să fii recunoscător 
pentru veştile bune pe care urmează să le primeşti. 


Dacă doreşti să îţi modifici greutatea corporală şi vezi pe 
altcineva care arată perfect, poţi considera acest lucru un indiciu 
magic primit din partea Universului că trebuie să fii recunoscător 
pentru greutatea ta ideală. Dacă îţi doreşti un partener de cuplu şi 
vezi pe stradă un cuplu de îndrăgostiţi, consideră acest lucru un 
indiciu magic că trebuie să fii recunoscător pentru partenerul ideal 
care se îndreaptă către tine. Dacă îţi doreşti o familie şi vezi un 
copil, consideră acest lucru un indiciu magic că trebuie să fii 
recunoscător pentru copiii pe care urmează să îi ai. Dacă treci pe 
lângă o bancă sau pe lângă un bancomat, consideră acest lucru un 
indiciu magic că trebuie să fii recunoscător pentru abundența 
financiară din viaţa ta. Dacă ajungi acasă, consideră acest lucru un 
indiciu magic că trebuie să fii recunoscător pentru că ai o casă, iar 
dacă un vecin te invită la o cafea sau îţi iese pur şi simplu în cale, 
consideră acest lucru un indiciu magic că trebuie să fii recunoscător 
pentru vecinii buni pe care îi ai. 


Dacă îţi iese în cale un obiect care se află pe lista dorințelor tale, 
cum ar fi maşina la care visezi, o casă pe care ţi-ai dori să o ai, o 
motocicletă sau un calculator, consideră acest lucru un indiciu 
magic că trebuie să fii recunoscător pentru împlinirea dorinţei tale 
în momentul de față! 


Dacă începe o nouă zi şi cineva îţi spune „Bună dimineaţa”, 
consideră acest lucru un indiciu magic că trebuie să fii recunoscător 
pentru ziua excelentă pe care eşti pe punctul de a o trăi. Dacă treci 
pe lângă cineva cu adevărat fericit, consideră acest lucru un indiciu 
magic că trebuie să fii recunoscător pentru fericirea ta. Dacă auzi 
pe altcineva spunând într-un context oarecare multumesc, 
consideră acest lucru un indiciu magic că trebuie să spui tu însuţi 

cuvântul magic multumesc! 


Universul îţi reaminteşte într-o infinitate de moduri dintre cele 
mai creatoare că trebuie să te simţi recunoscător de-a lungul 
activităţilor tale curente. Este imposibil să înţelegi greşit un indiciu 
magic primit de la Univers, căci oricare este interpretarea pe care i- 
o acorzi, tu ai cu siguranţă dreptate! Universul se foloseşte de 
legea atracției pentru a-ţi transmite indicii magice, iar tu atragi 
întotdeauna acele indicii de care ai cea mai mare nevoie pentru a 
te simţi recunoscător în momentul respectiv. 


Personal, m-am obişnuit să joc zilnic jocul Caută indiciul magic, 
iar la ora actuală am ajuns să sesizez imediat indiciile magice pe 
care mi le transmite Universul, oferind mulţumiri pentru toate. Nu 
încetez nicio clipă să mă minunez de inventivitatea Universului, 
care îmi oferă cele mai inspirate indicii de care am nevoie în 
momentul respectiv pentru a pune în mişcare magia recunoştinţei! 


Spre exemplu, atunci când primesc un telefon de la un prieten 
sau de la un membru de familie, consider acest lucru un indiciu că 
trebuie să fiu recunoscătoare pentru prietenii sau pentru familia 
mea. Dacă cineva face remarca banală: „Ce vreme frumoasă”, 
consider acest lucru un indiciu că trebuie să fiu recunoscătoare 
pentru clima minunată a regiunii în care trăiesc, dar şi pentru că 
mi-a fost dat să trăiesc o nouă zi frumoasă. Dacă mi se strică un 
aparat casnic, consider acest lucru un indiciu că trebuie să fiu 
recunoscătoare pentru funcţionarea perfectă a aparatelor mele 
casnice. Dacă o plantă din grădina mea se ofileşte, consider acest 
lucru un indiciu că trebuie să fiu recunoscătoare pentru sănătatea 
plantelor din grădina mea. Dacă îmi ridic poşta, consider acest 
lucru un indiciu că trebuie să fiu recunoscătoare pentru serviciul 
poştal şi pentru cecurile neaşteptate care îmi vin uneori prin poştă. 
Dacă altcineva spune că trebuie să treacă pe la bancomat, consider 
acest lucru un indiciu că trebuie să fiu recunoscătoare pentru banii 
pe care îi am. Dacă aflu că cineva este bolnav, consider acest lucru 
un indiciu că trebuie să fiu recunoscătoare pentru sănătatea lui, dar 
şi pentru a mea. Atunci când trag perdelele dimineaţa şi privesc 
ziua frumoasă de afară, consider acest lucru un indiciu că trebuie 
să fiu recunoscătoare pentru noua zi minunată care mă aşteaptă în 
faţă. Atunci când trag la loc perdelele seara, înainte de culcare, 
consider acest lucru un indiciu că trebuie să fiu recunoscătoare 
pentru ziua minunată pe care am avut-o. 

Aşadar, îţi propun ca astăzi să joci şi tu jocul Caută indiciile 
magice. Tot ce trebuie să faci în acest scop este să îţi propui să 
descoperi indiciile magice pe care ţi le oferă Universul de-a lungul 
zilei şi să mulţumeşti pentru fiecare dintre ele. Spre exemplu, dacă 
vezi pe cineva care are o greutate perfectă, spune: „Multumesc 
pentru greutatea mea perfectă!” Nu poţi avea niciodată prea multă 
recunoştinţă. Intotdeauna este posibil să fii şi mai recunoscător. De 
aceea, propune-ţi să reacţionezi printr-o stare de recunoştinţă la 
toate indiciile magice pe care ţi le transmite Universul. Dacă ai 
practicat toate tehnicile magice pe care ţi le-am recomandat pentru 
ultimele 24 de zile, cu siguranţă ai devenit suficient de sensibil la 
indiciile pe care ţi le transmite în această direcţie Universul. Unul 
din marile beneficii ale puterii magice a recunoştinţei este că te 
trezeşte şi te face să devii mai conştient şi mai lucid. De altfel, cu 
cât devii mai conştient şi mai lucid, cu atât mai recunoscător te 
simţi, şi astfel cu atât mai uşor îţi este să îţi îndeplineşti visele. 
Aşadar, joacă jocul Caută indiciile magice cu Universul! 

TEHNICA MAGICĂ NUMĂRUL 25 


Caută indiciile magice 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Propune-ţi ca astăzi să fii mai conştient ca de obicei şi 
încearcă să sesizezi cel puţin şapte indicii magice pe care ţi le 
transmite Universul, care îţi reaminteşte pe această cale să fii 
recunoscător. Spre exemplu, dacă vezi pe cineva care are o 
greutate perfectă, spune: „Mulţumesc pentru greutatea mea 
perfectă!” 


m 3. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 26 p 
TRANSFORMAREA MAGICA A 
GREŞELILOR 


„Transformă-ţi rănile sufleteşti în înțelepciune. ” 
OPRAH WINFREY (n. 1954) 
Personalitate media şi femeie de afaceri 


Orice greşeală reprezintă o binecuvântare ascunsă. Tehnica 
magică de astăzi îţi va dovedi acest lucru, ajutându-te să descoperi 
că fiecare greşeală ascunde binecuvântări nebănuite! 


Un copil face foarte multe greşeli până când învaţă să meargă cu 
bicicleta sau să scrie, dar acest lucru nu ne deranjează deloc, căci 
noi ştim că el învaţă din greşelile sale şi că mai devreme sau mai 
târziu va reuşi să meargă cu bicicleta sau să scrie perfect. In acest 
caz, de ce se critică atât de dur adulţii atunci când fac greşeli? 
Regula care se aplică în cazul copiilor se aplică şi în cazul tău. Cu 
toţii facem greşeli, iar dacă nu le-am face nu am învăţa niciodată 
nimic, şi deci nu am deveni mai inteligenţi şi mai înţelepţi. 

Noi avem libertatea de a face alegeri, iar acest lucru echivalează 
cu libertatea de a face greşeli. Greşelile conduc uneori la suferinţă, 
dar dacă nu învăţăm nimic din ele, această suferinţă este în zadar. 
De fapt, legea atracției ne va determina să repetăm din nou şi din 
nou aceeaşi greşeală, până când suferinţa noastră va deveni atât 
de mare încât ne vom învăţa în sfârşit lecţia! De altfel, acesta este 
unicul motiv pentru care greşelile ne fac adeseori să suferim: 
pentru ca noi să ne învăţăm lecţiile şi să nu le mai repetăm. 

Pentru a învăţa dintr-o greşeală, noi trebuie mai întâi de toate să 
ne-o asumăm. Acesta este motivul pentru care atât de mulţi 
oameni suferă inutil, căci ei dau vina pe altcineva pentru greşeala 
lor. 


Să luăm următorul scenariu: să spunem că suntem traşi pe 
dreapta de un echipaj de poliţie pentru că am depăşit viteza legală 
şi că primim o amendă de circulaţie. In loc să ne asumăm 
responsabilitatea pentru că am depăşit viteza legală, noi îi acuzăm 
pe poliţişti pentru că s-au ascuns în tufişuri ca să nu îi putem vedea 
şi pentru că ne-au măsurat viteza cu radarul, astfel încât nu am 
avut nicio şansă să scăpăm cu faţa curată. Realitatea este însă că 
greşeala ne-a aparţinut, căci noi am fost cei care am depăşit viteza 
legală. 

Atunci când învinovăţim pe altcineva pentru propria noastră 
greşeală, problema este că noi suferim oricum din cauza ei, dar nu 
ne învăţăm lecţia. De aceea, noi vom atrage mai devreme sau mai 
târziu aceeaşi greşeală! 


Orice om face greşeli. De altfel, aceasta este una dintre cele mai 
frumoase caracteristici ale fiinţei umane, dar numai în măsura în 
care învăţăm din greşelile pe care le-am făcut. In caz contrar, viaţa 
noastră se va umple de suferinţe inutile. 

Cum putem învăţa cel mai bine dintr-o greşeală? Ai ghicit: prin 
cultivarea recunoştinţei faţă de ea! 


Indiferent cât de neplăcută pare la prima vedere situaţia în care 
ne aflăm, noi avem întotdeauna motive să fim recunoscători. Atunci 
când căutăm cât mai multe motive de recunoştinţă într-o situaţie 
neplăcută generată de propria noastră greşeală, noi o transformăm 
în mod magic într-o binecuvântare. Greşelile atrag după sine alte 
greşeli, în timp ce binecuvântările atrag după sine alte 
binecuvântări. Tu ce preferi să atragi în viaţa ta? 

Aşadar, tehnica de astăzi îţi cere să te gândeşti la o greşeală pe 
care ai făcut-o în viaţa ta. Nu contează dacă a fost o greşeală 
majoră sau lipsită de însemnătate. Alege însă o greşeală care încă 
te mai face să suferi atunci când îţi aminteşti de ea. Poate că ţi-ai 
pierdut cumpătul în prezenţa unei persoane apropiate şi relaţia 
voastră nu mai este aceeaşi de atunci. Poate că ai avut o încredere 
oarbă într-o altă persoană şi aceasta te-a înşelat. Poate că ai spus o 
minciună pentru a proteja pe altcineva, dar ai fost pus tu însuţi în 
încurcătură din cauza ei. Poate că ai cumpărat un obiect pentru că 
era ieftin, dar în final acesta s-a defectat şi întreaga poveste te-a 
costat mai mult decât dacă ai fi cumpărat acelaşi obiect la o 
calitate superioară. Poate că ai luat o decizie care ţi s-a părut 
corectă la vremea respectivă, dar lucrurile au evoluat în defavoarea 
ta în urma ei. 


Dacă ai ales greşeala pe care doreşti să o transformi în mod 
magic într-o binecuvântare, caută diferite aspecte pentru care te 
poţi simţi recunoscător. În acest scop, iată câteva întrebări pe care 
merită să ţi le pui: 

Ce am învăţat din această greşeală? 

Ce lucruri bune au rezultat în urma ei? 


Cele mai importante aspecte pentru care merită să fii 
recunoscător în cazul unei greşeli făcute sunt lecţiile pe care le-ai 
învăţat din ea. Cu siguranţă, oricât de gravă ar fi fost greşeala 
făcută, în urma ei au rezultat multe lucruri bune, care ţi-au 
schimbat în bine viitorul. Gândeşte-te bine şi vezi dacă poţi găsi 
zece binecuvântări ascunse pentru care merită să fii recunoscător. 
Fiecare binecuvântare pe care o găseşti are propria sa putere 
magică. Notează aceste binecuvântări în jurnalul recunoştinţei sau 
în calculator. 


Să revenim la exemplul cu amenda de circulaţie dată de poliţişti 
pentru că ai depăşit viteza legală: 


1. Le sunt recunoscător poliţiştilor pentru că şi-au propus să mă 
protejeze de mine însumi, pentru că de fapt chiar asta au făcut. 


2. Le sunt recunoscător poliţiştilor pentru că, sincer să fiu, eram 
preocupat de alte lucruri şi nu prea mă gândeam la drumul din fața 
mea. 


— 160 — 


— Magia — 


3. Le sunt recunoscător poliţiştilor pentru că era o prostie să 
gonesc cu viteza aceea în conditiile în care ştiam că am un cauciuc 
uzat care trebuie înlocuit. 


4. Le sunt recunoscător poliţiştilor pentru că m-au trezit la 
realitate. Faptul că m-au tras pe dreapta a avut efectul unui duş 
rece asupra mea, făcându-mă să fiu mult mai atent la viteza cu 
care conduc pe viitor. 


5. Le sunt recunoscător poliţiştilor pentru că m-au ajutat să scap 
de ideea aberantă că pot goni cu orice viteză doresc fără să fiu 
prins şi fără să mă pun pe mine însumi în pericol. Din fericire, 
seriozitatea poliţiştilor m-a ajutat să înțeleg că reprezentam un 
pericol public, deopotrivă pentru mine şi pentru ceilalți şoferi. 


6. Le sunt recunoscător poliţiştilor pentru că îmi doresc ca 
propria mea familie să fie protejată de alți şoferi maniaci care 
gonesc cu mare viteză pe stradă. De aceea, este foarte bine că m- 
au oprit în acel moment de neatentie. 


7. Le sunt recunoscător poliţiştilor pentru că veghează asupra 
siguranței tuturor persoanelor aflate la drum. 


8. Le sunt recunoscător poliţiştilor pentru că aceştia se confruntă 
cu situații teribile în fiecare zi, în condiţiile în care nu îşi doresc 
altceva decât să le protejeze celor ca mine viața şi familiile. 


9. Le sunt recunoscător poliţiştilor pentru că m-au ajutat să 
ajung în siguranță acasă, la familia mea. 


10. Le sunt recunoscător poliţiştilor pentru că dintre toate 
consecințele pe care le-ar fi putut avea viteza cu care mergeam, 
faptul că m-au oprit a reprezentat alternativa cea mai puțin 
dăunătoare pentru mine. Cine ştie? Poate că aceasta a fost cea mai 
mare binecuvântare din viata mea! 


Te sfătuiesc din toată inima să aplici această tehnică magică 
absolut fabuloasă pentru toate greşelile din viaţa ta care încă te 
mai umplu de regrete, încetul cu încetul. Gândeşte-te puţin: tu poţi 
transforma fiecare greşeală făcută nu într-una, ci într-o sumedenie 
de binecuvântări! Ce altceva îţi poate aduce astfel de dividende? 

TEHNICA MAGICĂ NUMĂRUL 26 


Transformarea magică a greşelilor în binecuvântări 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Alege o greşeală pe care ai făcut-o în viaţa ta. 


E 3. Caută zece binecuvântări pentru care te simţi recunoscător 
în urma greşelii făcute. 


m 4. În acest scop, iată câteva întrebări pe care merită să ţi le 
pui: Ce am învățat din această greşeală?, Ce lucruri bune au 
rezultat în urma ei? 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 21 


OGLINDA MAGICĂ 


„Aparența lucrurilor se schimbă în funcţie de stările noastre 
emoționale. Adeseori, noi vedem magia şi frumuseţea în lucrurile 
exterioare, când în realitate acestea se află în interiorul nostru. ” 

KAHLIL GIBRAN (1883-1931) 

Poet şi artist 


Trebuie să faci o alegere: îţi poţi petrece restul vieţii încercând 
să modelezi lumea exterioară aşa cum doreşti, vânând problemele 
şi încercând să le rezolvi, plângându-te de diferite situaţii şi 
persoane, dar fără să trăieşti niciodată la potenţialul tău maxim şi 
fără să îţi realizezi visele; sau te poţi folosi de magia recunoştinţei, 
transformând-o într-un mod de viaţă şi schimbând astfel în mod 
miraculos realitatea din jurul tău fără să faci nimic altceva. Lumea 
din jur se schimbă în mod magic pentru că te-ai schimbat tu, ceea 
ce înseamnă că şi realitatea pe care o atragi s-a schimbat. 


După cum a afirmat într-un mod atât de inspirat Gandhi, dar şi 
Michael Jackson în cântecul său, Omul din oglindă, care a avut un 
impact asupra a milioane de oameni, acesta este unul din cele mai 

puternice mesaje care ne-au fost transmise vreodată: 
Schimbă persoana pe care o vezi în oglindă şi întreaga ta lume 
se va schimba. 


Dacă ai aplicat cele 26 de tehnici magice recomandate până 
acum în această carte, înseamnă că nu mai eşti acelaşi! Deşi 
uneori este greu să sesizezi schimbările produse în propria ta fiinţă, 
este imposibil să nu fi simţit că eşti mai fericit, că circumstanţele 
din viaţa ta s-au schimbat în bine şi că întreaga lume din jurul tău 
s-a transformat în mod magic. 


Până acum ai practicat puterea magică a recunoştinţei pentru 
familia şi pentru prietenii tăi, pentru munca ta, pentru bani, pentru 
sănătate şi pentru visele tale, ba chiar şi pentru diferite cunoştinţe 
din viaţa ta, dar cel care merită cel mai mult să se bucure de 
recunoştinţa ta eşti chiar tu. 


Atunci când te simţi recunoscător pentru persoana pe care o vezi 
în oglindă, orice sentiment de insatisfacţie, de nemulţumire, de 
descurajare sau de gen „nu sunt suficient de bun” - dispare pe loc. 
Odată cu acestea, dispar ca prin magie inclusiv circumstanţele din 
viaţa ta care te umplu de insatisfacţie, de nemulţumire sau de 
dezamăgire. 


Sentimentele negative legate de tine însuţi generează cele mai 
multe daune vieţii tale, căci sunt mai puternice decât orice alte 
sentimente adresate altor persoane. Oriunde te-ai duce şi orice ai 
face, tu iei cu tine aceste sentimente, care murdăresc tot ce atingi, 
acţionând ca un magnet şi atrăgând în viaţa ta noi motive de 
nemulţumire, de insatisfacţie şi de dezamăgire. 

Invers, dacă te simţi recunoscător pentru că eşti aşa cum eşti, tu 
nu atragi decât circumstanţe care te fac să te simţi şi mai bine în 
pielea ta. Tu nu poţi atrage alte bogății ale vieţii atât timp cât nu 
eşti bogat în sentimente pozitive legate de tine însuţi. Recunoştinţa 
faţă de sine te îmbogăţeşte ca nimic altceva! 


„Celui care simte o stare de recunoştinţă (fată de sine) i se va 
mai da şi el va trăi în abundență. 

Celui care nu simte o stare de recunoştinţă (fată de sine) i se 
va lua şi ceea ce are.” 


Aşadar, pentru a practica tehnica magică de astăzi, intitulată 

Oglinda Magică, aşează-te chiar acum în faţa unei oglinzi. Priveşte 
în ochi persoana reflectată de aceasta şi spune cu voce tare 
cuvântul magic multumesc, din toată inima. Fă acest lucru cu o 
intensitate a trăirii pe care nu ai avut-o niciodată până acum. 
Spune-ţi multumesc pentru că eşti aşa cum eşti, pentru tot ceea ce 
însemni! Umple-te cu o recunoştinţă cel puţin egală cu cea pe care 
ai simţit-o pentru orice altceva sau pentru oricine altcineva! Fii 
recunoscător pentru că eşti cel care eşti! 


Continuă această practică de-a lungul întregii zile, adresându-ţi 
cuvântul magic mulțumesc ori de câte ori se întâmplă să te vezi în 
oglindă. Dacă nu poţi face întotdeauna acest lucru cu voce tare, 
spune-ţi acest lucru în sinea ta. Dacă eşti cu adevărat curajos, 
priveşte-te în Oglinda Magică şi declară cu voce tare trei motive 
pentru care te simţi recunoscător că exişti. 


De acum înainte, ori de câte ori te surprinzi că nu eşti suficient 
de bun cu tine însuţi, aminteşte-ţi că persoana căreia îi datorezi cea 
mai mare recunoştinţă din lume este cea pe care o vezi reflectată 
în oglindă! 


Dacă vei ajunge să te simţi cu adevărat recunoscător ţie însuţi, 
nu te vei mai învinovăţi pentru greşelile făcute, nu te vei mai critica 
pentru că nu eşti perfect şi te vei simţi din ce în ce mai fericit, 
atrăgând astfel în viaţa ta, la fel ca un magnet, oameni fericiţi, 
situaţii fericite şi circumstanţe magice, care te vor înconjura 
oriunde te-ai duce şi orice ai face. Dacă vei descoperi magia în 
persoana reflectată de oglinda din faţa ta, întreaga ta lume se va 
schimba într-un mod miraculos! 

TEHNICA MAGICĂ NUMĂRUL 27 


Oglinda Magică 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. 


E 2. Ori de câte ori te uiţi astăzi în oglindă, spune-ţi multumesc, 
cu o intensitate a trăirii mai mare decât oricând până acum. 


E 3. Dacă eşti cu adevărat curajos, priveşte-te în Oglinda Magică 
şi declară cu voce tare trei motive pentru care te simţi 
recunoscător că exişti. 


E 4. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

Ziua 28 
AMINTEŞTE-ŢI DE MAGIE 


„Acesta este secretul magiei: trebuie să ştii că este prezentă 
pretutindeni în jurul tău; în caz contrar, ea rămâne invizibilă pentru 
tine.” 

CHARLES DE LINT (n. 1951) 

Scriitor şi compozitor de muzică celtă 


Fiecare zi este unică în felul ei. Nu există două zile la fel. 
Lucrurile bune care ţi se întâmplă în fiecare zi sunt mereu altele. De 
aceea, dacă îţi vei Aminti de Magie evaluând binecuvântările din 
ziua anterioară, acestea vor fi diferite de fiecare dată, indiferent cât 
de des vei practica această tehnică. Acesta este unul din motivele 
pentru care Aminteşte-ţi de Magie este una dintre cele mai 
puternice tehnici prin care poţi păstra magia recunoştinţei în viaţa 
ta. Indiferent ce dorinţe ai la ora actuală sau ce dorinţe vei avea în 
viitor, această tehnică magică va rămâne întotdeauna cea mai 
eficientă practică din viaţa ta. 


Cea mai simplă modalitate de a-ţi aduce aminte de 

binecuvântările din ziua anterioară constă în a începe cu primele 
momente ale dimineţii şi a continua apoi cu restul zilei, amintindu-ţi 
principalele evenimente ale dimineţii, ale după-amiezii şi ale serii, 
până când ajungi la momentul culcării. Tehnica trebuie practicată 
fără niciun efort. Ea reprezintă o simplă scanare a derulării zilei de 
ieri şi o trecere în revistă a binecuvântărilor trăite cu o zi înainte. 


O bună modalitate de a începe această tehnică magică este 
punându-ţi întrebarea: Ce lucruri bune mi s-au întâmplat ieri? 


Ori de câte ori îţi pui această întrebare, mintea ta va începe 
imediat să caute un răspuns. Ai primit vreo veste bună? Ţi-a fost 
îndeplinită în mod miraculos vreo dorinţă? Ai primit în mod magic 
nişte bani pe care nu te aşteptai să-i primeşti? Ai avut vreun 
moment de fericire subită? Te-a contactat vreun prieten de la care 
nu mai auziseşi nimic de mult? S-a petrecut ceva într-o manieră 
neaşteptat de pozitivă? Ai primit vreun telefon sau vreun email în 
urma căruia ţi-ai rezolvat o problemă? Ai primit vreun compliment 
sau şi-a exprimat cineva aprecierea faţă de tine? Te-a ajutat cineva 
în vreun fel? Ai ajutat tu pe cineva? Ai terminat un proiect sau ai 
început unul nou, care te umple de entuziasm? Ai mâncat felul tău 
preferat de mâncare? Ai văzut un film bun? Ai primit vreun dar, ai 
rezolvat vreo situaţie, ai avut o şedinţă stimulativă, ţi-ai petrecut 
timpul în compania unei persoane dragi, ai avut o conversaţie 
minunată cu cineva, ţi-ai făcut planuri pentru ceva ce doreai de 
mult să faci? 


Aminteşte-ţi de Magie şi notează în scris binecuvântările zilei de 
ieri, în jurnalul recunoştinţei sau în calculator. Lasă-te în voia 
amintirilor până când consideri că nu ai uitat nicio binecuvântare 
importantă. Acestea pot fi minore sau măreţe, căci scopul tehnicii 
nu este de a evalua numai binecuvântările de proporţii, ci de a 
aduna un număr cât mai mare de binecuvântări, cultivând starea 
de recunoştinţă pentru fiecare dintre ele. Pe măsură ce îţi aminteşti 
o nouă binecuvântare şi o notezi în scris, nu uita să rosteşti 
cuvântul magic multumesc, lăsându-ţi inima să se umple de 
recunoştinţă. 


Uneori este suficient să îţi aduci aminte de binecuvântările zilei 
de ieri fără a le nota în scris, mulţumind pentru ele în sinea ta sau 
cu voce tare. Alteori este bine să le notezi, pentru a le ancora astfel 
mai bine. Uneori poţi face o listă rapidă a binecuvântărilor, iar 


— 168 — 


— Magia — 


alteori (când ai mai mult timp la dispoziţie şi starea necesară de 
spirit) poţi face o listă foarte detaliată, descriind de ce te simţi 
recunoscător pentru fiecare binecuvântare în parte. 


Nu există un număr precis de binecuvântări pe care trebuie să ţi 
le aminteşti, căci fiecare zi este diferită de celelalte. Îţi pot garanta 
însă un lucru: fiecare zi din viaţa ta este plină de binecuvântări, iar 
dacă îţi vei deschide ochii minţii pentru a le vedea, îţi vei deschide 
simultan ochii inimii în faţa magiei vieţii, iar aceasta va deveni 
miraculoasă şi se va umple de abundență. 


„Celui care simte o stare de recunoştinţă i se va mai da şi el va 
trăi în abundență. Celui care nu simte o stare de recunoştinţă i se 
va lua şi ceea ce are.” 


Aminteşte-ţi de Magie, căci aceasta a fost creată pentru tine! 

TEHNICA MAGICĂ NUMĂRUL 28 


Aminteşte-ţi de Magie 


E 1. Enumeră Binecuvântările din viaţa ta: fă o listă cu zece 
binecuvântări. Notează alături de ele şi motivele pentru care te 
simţi recunoscător. Reciteşte apoi lista, iar după fiecare 
binecuvântare spune mulțumesc, mulțumesc, mulțumesc cu o 
intensitate cât mai mare a trăirii. Ai scris deja 280 de binecuvântări 
de când ai început această carte. 


E 2. Aminteşte-ţi de Magie evocând binecuvântările zilei de ieri 
şi notându-le în scris. Pune-ţi întrebarea: Ce lucruri bune mi s-au 
întâmplat ieri? Lasă-te apoi în voia amintirilor până când consideri 
că nu ai uitat nicio binecuvântare importantă. 


E 3. Pe măsură ce îţi aminteşti o nouă binecuvântare, pur şi 
simplu spune în gând cuvântul magic multumesc. 


E 4. După ziua de astăzi, este suficient să practici această 
tehnică cu voce tare, scriind o listă sau în gând. Poţi face o listă 
rapidă a lucrurilor pentru care te simţi recunoscător referitor la ziua 
de ieri sau poţi face o listă mai scurtă şi foarte detaliată, descriind 
de ce te simţi recunoscător pentru fiecare lucru în parte. 


m 5. Înainte de culcare, ia în mână Piatra Magică şi rosteşte 


cuvântul magic multumesc, exprimându-ţi astfel recunoştinţa 
pentru lucrul ce/ mai bun care ţi s-a întâmplat în ziua respectivă. 

VIITORUL TĂU MAGIC 


Tu eşti constructorul propriei tale vieţi, iar recunoştinţa este 
instrumentul magic care îţi poate permite să îţi modelezi cea mai 
extraordinară viaţă posibilă. In urma celor 28 de zile, tu ai creat 
practic temelia acestei vieţi, iar de acum înainte te poţi folosi de 
unealta recunoştinţei pentru adăuga oricâte etaje noi doreşti la 
această construcţie. In acest fel, viaţa ta poate urca pe nivele din 
ce în ce mai înalte, până când vei ajunge la stele. 

Nu există practic înălţime care să nu poată fi atinsă cu ajutorul 
recunoştinţei, sau finalitate pentru magia pe care o poţi 
experimenta. Ca şi numărul stelelor din Univers, aceasta este 
literalmente infinită! 


„A vorbi despre recunoştinţă este un gest plăcut şi politicos; a 
pune recunoştinţa în practică este un act generos şi nobil; dar a 
face din recunoştinţă un mod de viață înseamnă a ajunge în Rai.” 

JOHANNES A. GAERTNER (1912 - 1996) 

Profesor, teolog, poet 


Modalitatea ideală de a-ţi continua ascensiunea constă în 

menţinerea fundamentului recunoştinţei pe care l-ai construit şi în 
adăugarea gradată de noi etaje prin intensificarea trăirii şi 
profunzimii recunoştinţei. Cu cât vei practica mai mult această 
trăire, cu atât mai intensă va deveni ea, şi cu cât va fi mai intensă, 
cu atât mai puţin timp va trebui să-i acorzi: 


Trei zile pe săptămână în care practici tehnica Aminteşte-ţi de 
Magie sau combinarea acesteia cu alte două tehnici magice din 
această carte ar trebui să fie suficiente pentru menţinerea 
realizărilor de până acum şi pentru continuarea acumulării de noi 
rezultate magice în viaţa ta, astfel încât aceasta să devină din ce în 
ce mai bună. Spre exemplu, ai putea practica tehnica Aminteşte-ţi 
de Magie într-o zi, Relaţiile Magice a doua zi şi Banii Magici a treia 
zi. 


Patru zile pe săptămână în care practici tehnica Aminteşte-ţi de 
Magie sau o vei combina cu alte trei tehnici magice la alegere îți 
vor menţine nivelul de recunoştinţă şi vor accelera magia. 


Cinci zile pe săptămână de Aminteşte-ţi de Magie sau combinate 
cu alte patru tehnici magice la alegere şi nivelul fericirii tale se va 
amplifica simţitor, iar magia va deveni mult mai manifestă în toate 
domeniile şi aspectele vieţii tale. 


Şase sau şapte zile pe săptămână de Aminteşte-ţi de Magie sau 
combinate cu orice alte tehnici magice la alegere şi vei deveni un 
adevărat alchimist, care va transforma tot ce va atinge în aur 
curat! 


Recomandări în vederea practicării magiei 

Dacă doreşti ca magia să continue să acţioneze în toate 
domeniile vieţii tale, cum ar fi fericirea, sănătatea, relaţiile, cariera, 
banii şi posesiunile materiale, este bine să practici tehnicile magice 
corespondente o dată pe săptămână. Pe de altă parte, dacă doreşti 
să amplifici magia într-unul din aceste domenii, ar trebui să practici 
intensiv puterea recunoştinţei în domeniul respectiv, de mai multe 
ori pe săptămână. Spre exemplu, dacă eşti bolnav, poţi practica 
zilnic tehnicile magice recomandate pentru îmbunătăţirea stării de 
sănătate, ba chiar de mai multe ori pe zi. 

lată câteva recomandări concrete care te pot călăuzi către 
tehnicile magice care au cel mai rapid şi cel mai puternic efect în 
fiecare domeniu de viaţă. Aplică aceste metode timp de minim trei 
săptămâni, practicând tehnicile recomandate o dată pe săptămână: 


RELAŢII 

Relaţiile Magice 

Praf magic asupra tuturor 

Vindecă-ţi relaţiile într-o manieră magică 

Bagheta Magică 

(Tehnica Bagheta Magică poate fi aplicată pentru persoanele pe 
care le cunoşti folosind fotografii ale acestora, iar pentru persoane 
pe care nu le cunoşti, fără fotografii.) 

Oglinda Magică 

Aminteşte-ţi de Magie 


SĂNĂTATE 

Sănătatea Magică 

Praf magic asupra tuturor 

Magie şi miracole vindecătoare 

Aerul magic pe care îl respiri 

Bagheta Magică 

(Tehnica Bagheta Magică poate fi aplicată pentru persoanele pe 
care le cunoşti folosind fotografii ale acestora, iar pentru persoane 
pe care nu le cunoşti, fără fotografii.) 

Aminteşte-ţi de Magie 


BANI 

Banii Magici 

Magnetul care atrage banii 

(Dacă nu ai mai practicat până acum tehnica magică Magnetul 
care atrage banii, parcurge toți paşii cel puțin o dată. Dacă ai 
practicat de mai multe ori tehnica, poți trece direct la pasul 4.) 

Cecul Magic 

Bagheta Magică 

(Tehnica Bagheta Magică poate fi aplicată pentru persoanele pe 
care le cunoşti folosind fotografii ale acestora, iar pentru persoane 
pe care nu le cunoşti, fără fotografii.) 

Oglinda Magică 

CARIERĂ 

Munca Magică 

Bagheta Magică (Atunci când aplici tehnica Bagheta Magică 
pentru carieră, le poţi transmite succes altor oameni. In acest fel, îti 
vei accelera succesul în propria viață. 

Tehnica Bagheta Magică poate fi aplicată pentru persoanele pe 
care le cunoşti folosind fotografii ale acestora, iar pentru persoane 
pe care nu le cunoşti, fără fotografii.) 

Oglinda Magică 

Aminteşte-ţi de Magie 


DORINŢE PERSONALE 

Praf magic asupra tuturor 

Transformă-ţi toate dorinţele în realitate (Dacă nu ai mai 
practicat până acum tehnica magică Transformă-ţi toate dorințele 
în realitate, parcurge toți paşii cel puțin o dată. Dacă ai practicat de 
mai multe ori tehnica, poți trece direct la pasul 3.) 

Chiar în faţa ochilor tăi 

Bagheta Magică (Tehnica Bagheta Magică poate Ji aplicată 
pentru persoanele pe care le cunoşti folosind fotografii ale 
acestora, iar pentru persoane pe care nu le cunoşti, fără fotografii.) 

Oglinda Magică 

Aminteşte-ţi de Magie 


Piatra Magică 

Practică zilnic tehnica Piatra Magică, continuând să ţii această 
piatră la capul patului şi să îţi aminteşti seara, la culcare, de cel 
mai bun lucru care ţi s-a întâmplat de-a lungul zilei care tocmai s-a 
încheiat, umplându-te de recunoştinţă. Dacă doreşti, poţi duce cu 
tine această piatră oriunde ai merge, luând-o când şi când în mână 
şi amintindu-ţi să te gândeşti la un motiv de recunoştinţă. 


Praful Tău Magic 

O altă tehnică magică pe care o poţi practica zilnic este Praf 
magic asupra tuturor. Poţi presăra acest praf magic asupra celor 
care îţi fac un serviciu oarecare, dar la fel de bine îl poţi presăra 
asupra tuturor oamenilor şi asupra tuturor situaţiilor din viaţa ta! 

Spre exemplu, dacă şeful tău este morocănos astăzi, poţi presăra în 
secret praf magic asupra lui. Dacă o persoană dragă este indispusă 
dintr-un motiv sau altul, poţi presăra praf magic asupra ei. Dacă te 
întâlneşti cu cineva căruia i-ar prinde bine puţină magie, poţi face 
acelaşi lucru. Tu ai posibilitatea de a răspândi pretutindeni în jurul 
tău magia, presărând simbolic praful magic asupra tuturor copiilor 
care îţi ies în cale, asupra plantelor din grădina ta, asupra 
alimentelor şi băuturilor pe care le consumi, asupra portofelului 
tău, asupra maşinii tale, asupra mobilului tău înainte de a da un 
telefon sau asupra oricărei alte circumstanţe pe care doreşti să o 
îmbunătăţeşti. Singurele limite pentru această tehnică sunt cele ale 
imaginaţiei tale! 

Personal, practic recunoştinţa în fiecare zi din viaţa mea. La ora 
actuală îmi vine greu să cred că am trăit luni şi ani întregi fără să 
practic zi de zi această tehnică miraculoasă. In anii din urmă 
recunoştinţa a devenit parte integrantă din mine, impregnându-se 
în toate celulele corpului meu şi devenind unul din principalele 
tipare ale minţii mele subconştiente. 


Dacă te vei lăsa prins de viaţă şi dacă vei uita să mai practici 
recunoştinţa, magia acesteia se va evapora ca prin farmec. De 
aceea, eu mă folosesc chiar de viaţa mea pentru a-mi da seama 
dacă practic îndeajuns de mult recunoştinţa sau dacă trebuie să îmi 
intensific practica. În acest scop, îmi supraveghez cu atenţie viaţa 
şi ori de câte ori sesizez că fericirea mea nu este la apogeu, îmi 
intensific imediat practica recunoştinţei. La cea mai mică problemă 
care apare într-un domeniu sau altul al vieţii mele, îmi intensific 
imediat practica recunoştinţei în domeniul respectiv. 


La ora actuală nu mă mai las înşelată de aparenţe, ci caut binele 
în orice situaţie, conştientă că acesta există. 

De îndată ce îl sesizez şi mă umplu de recunoştinţă, situaţia 
nedorită dispare ca prin farmec din viaţa mea! 


„Am început prin a mulțumi pentru cele mai mărunte lucruri şi cu 
cât am ajuns să fiu mai recunoscătoare, cu atât mai nelimitată a 
devenit abundența mea. Toate lucrurile din viaţa ta asupra cărora 
îți focalizezi atenția se amplifică. De aceea, dacă te focalizezi 
asupra binelui din viaţa ta, acesta devine din ce în ce mai 
abundent. De îndată ce am învățat să fiu recunoscătoare pentru tot 
ceea ce se întâmplă în viața mea, în cale mi-au apărut noi 
oportunități, noi relații, iar banii mei s-au înmulțit peste noapte.” 

OPRAH WINFREY (n. 1954) 

Personalitate media şi femeie de afaceri 


Ori de câte ori practici recunoştinţa, tu aplici o lege infailibilă a 
Universului, un dar al acestuia pentru tine, special creat pentru ca 
tu să îl foloseşti şi să îţi continui evoluţia şi progresul. 


Tu şi Universul 

Există un nivel al recunoştinţei care poate fi atins şi care 
generează o abundență nelimitată în viaţă. Acest nivel depinde de 
relaţia ta cu Universul, sau, dacă preferi, cu Dumnezeu ori cu 
Spiritul Divin. 


La fel ca toţi oamenii, probabil ai şi tu tendinţa de a considera că 
Universul este separat de tine. Când te gândeşti la el, probabil că 
te uiţi în sus, la cer şi la stele. Deşi Universul există fără doar şi 
poate deasupra ta, el este simultan sub tine, în spatele tău şi în 
faţa ta, în fiecare om şi în fiecare celulă a ta. Cu alte cuvinte, el 
există în interiorul tău. 


„Ce este jos este şi sus; ce este sus este şi jos. Cine înțelege 
acest secret poate săvârşi miracole.” 
Tăbliţa de Smarald (aproximativ 5000 - 3000 î.Ch.) 


Dacă vei înţelege faptul că Universul se află în interiorul tău şi că 
însăşi natura lui îl face să îți slujească, dorindu-şi ca tu să te bucuri 
de o viaţă mai bună, de o sănătate mai bună, de mai multă iubire, 
mai multă frumuseţe şi mai mult din tot ceea ce îţi doreşti, tu te vei 

umple de recunoştinţă faţă de el pentru tot ceea ce primeşti în 
viaţa ta. In acest fel, vei stabili o relaţie personală profundă cu 
Universul. 


Cu cât recunoştinţa pe care o vei simţi faţă de Univers pentru tot 
ceea ce primeşti va fi mai profundă, cu atât mai strânsă va deveni 
relaţia ta cu Universul, până când vei atinge acel nivel al 
abundenței nelimitate născută din magia recunoştinţei. 


Îţi vei deschide astfel în totalitate mintea şi inima în faţa magiei 
recunoştinţei şi viaţa tuturor oamenilor cu care vei intra în contact 
se va transforma în bine. Într-un fel, am putea spune că vei fi cel 
mai bun prieten al Universului, devenind un canal pentru 
nenumăratele binecuvântări pe care le revarsă acesta asupra 
Pământului. Începând din momentul în care vei simţi această 
conexiune intimă cu Universul din interiorul tău, întreaga lume 
exterioară îţi va aparţine şi nu va mai exista nimic să nu poţi face, 
să nu poţi deveni şi să nu poţi avea! 


Recunoştinţa este răspunsul 

Recunoştinţa este cel mai bun remediu pentru relaţiile 
destrămate sau dificile, pentru lipsa banilor, pentru deteriorarea 
stării de sănătate şi pentru nefericire. Ea elimină teama, grijile, 
durerea sufletească şi depresia, pe care le înlocuieşte cu fericire, 
luciditate, răbdare, bunătate, compasiune, înţelegere şi pace 
interioară. Recunoştinţa găseşte întotdeauna soluţii chiar şi la cele 
mai dificile probleme şi îţi oferă oportunităţi pentru a-ţi îndeplini 
chiar şi cele mai îndrăzneţe vise. 


Recunoştinţa se ascunde în spatele oricărui succes şi deschide 
poarta către idei şi descoperiri noi, lucru confirmat de toţi marii 
savanţi, precum Newton sau Einstein. Imaginează-ţi ce s-ar 
întâmpla dacă toţi oamenii de ştiinţă ar păşi pe urmele acestora: 
lumea în care trăim ar evolua către un nivel nou de înţelegere, de 
creştere şi de progres. Actualele limite ar fi depăşite şi cele mai 
uimitoare descoperiri ar fi făcute în domeniul tehnologiei, al fizicii, 
al medicinii, al psihologiei, al astronomiei etc. 


Dacă recunoştinţa ar deveni un subiect obligatoriu în şcoli, noile 
generaţii de copii ar creşte şi ar duce civilizaţia noastră pe cele mai 

înalte culmi prin realizările lor spectaculoase, prin descoperirile lor 
senzaţionale, prin uitarea neînțelegerilor, prin renunţarea la 
războaie şi prin instaurarea păcii mondiale. 


Naţiunile care vor conduce lumea în viitor sunt cele ale căror 
lideri şi populaţii sunt plini de recunoştinţă. Recunoştinţa generală 
a populaţiei ar atrage automat înflorirea naţiunii, ar conduce la 
dispariţia până aproape de zero a bolilor, la creşterea armonioasă a 
producţiei şi a afacerilor şi la amplificarea nelimitată a fericirii în 
ţara respectivă. Sărăcia ar dispărea şi nimeni nu ar mai suferi de 
foame, căci o naţiune recunoscătoare nu ar permite niciodată acest 
lucru. 

Cu cât va fi mai mare numărul celor care vor descoperi puterea 
recunoştinţei, cu atât va înflori mai rapid lumea în care trăim, 
producându-se astfel o veritabilă revoluţie a recunoştinţei. 


la magia cu tine 

la recunoştinţa cu tine oriunde mergi. Impregnează-ţi cu ea 
pasiunile, acţiunile şi interacţiunile cu alte persoane, precum şi 
toate situaţiile prin care treci, astfel încât să îţi îndeplineşti toate 
visele. Ori de câte ori viaţa te va pune într-o situaţie dificilă, asupra 
căreia ţi se pare că nu ai niciun control, şi ori de câte ori nu vei şti 
ce să faci, nu te îngrijora şi nu-ţi fie teamă, ci apelează la magia 
recunoştinţei şi simte-te recunoscător pentru toate celelalte lucruri 
din viaţa ta. Atunci când mulţumeşti în mod deliberat pentru 
lucrurile bune din viaţa ta, circumstanţele dificile se transformă la 
rândul lor, ca prin farmec. 


„Noi i-am arătat [omului] calea. Depinde numai de el dacă va fi 
recunoscător sau nerecunoscător pentru acest lucru” 
CORANUL (AL-INSAN 76:3) 


Rosteşte cuvântul magic multumesc. Spune-l cu voce tare, 
strigă-l de pe acoperişuri, şopteşte-ţi-l pentru tine, spune-l în gând 
sau simte-l în inima ta, dar orice ai face de acum înainte, ia 
recunoştinţa cu tine şi aplică puterea ei magică. 


Dacă doreşti să te bucuri de o viaţă magică, plină de abundență 


şi de fericire, răspunsul se află pe buzele tale şi în inima ta, 
aşteptând doar să fie rostit pentru a declanşa magia! 


i IAS = 


— Rhonda Byrne — 
Rhonda Byrne 


— 180 — 


Despre Rhonda Byrne 

Rhonda şi-a început călătoria prin crearea filmului Secretul, care 
a fost vizionat de milioane de oameni de pe întreaga planetă. A 
scris apoi cartea cu acelaşi titlu, care a devenit un bestseller tradus 
în 47 de limbi şi care s-a vândut în peste 20 de milioane de 
exemplare. 


Cartea Secretul a rămas pe lista de bestselleruri a ziarului New 
York Times timp de 190 de săptămâni la rând, iar USA Today a 
declarat-o una din cele mai bine vândute 20 cărţi din ultimii 15 ani. 


Un alt bestseller care a urmat după Secretu/ a fost cartea 
Puterea, publicată în anul 2010 şi tipărită în 43 de limbi. 

Cuprins 


TU CREZI ÎN MAGIE? 

REVELAREA UNUI MARE MISTER 

INTRODU MAGIA ÎN VIAŢA TA 

O CARTE MAGICĂ 

Ziua 1 ENUMERĂ BINECUVÂNTĂRILE DIN VIAŢA TA 

Ziua 2 PIATRA MAGICĂ 

Ziua 3 RELAŢIILE MAGICE 

Ziua 4 SĂNĂTATEA MAGICĂ 

Ziua 5 BANII MAGICI | 

Ziua 6 MUNCA MAGICĂ 

Ziua 7 IEŞIREA MAGICĂ DIN STAREA DE NEGATIVITATE 

Ziua 8 INGREDIENTUL MAGIC 

Ziua 9 MAGNETUL CARE ATRAGE BANII 

Ziua 10 PRAF MAGIC ASUPRA TUTUROR 

Ziua 11 O DIMINEAŢĂ MAGICĂ 

Ziua 12 OAMENI MAGICI CARE AU FĂCUT DIFERENŢA 

Ziua 13 TRANSFORMĂ-ŢI TOATE DORINŢELE ÎN REALITATE 

Ziua 14 TRĂIEŞTE O ZI MAGICĂ . . 

Ziua 15 VINDECĂ-ŢI RELAŢIILE ÎNTR-O MANIERĂ MAGICĂ 

Ziua 16 MAGIE ŞI MIRACOLE VINDECĂTOARE 

Ziua 17 CECUL MAGIC . 

Ziua 18 LISTA MAGICĂ A LUCRURILOR DE FĂCUT 

Ziua 19 PAŞII MAGICI 

Ziua 20 MAGIA INIMII 

Ziua 21 REZULTATE FABULOASE 

Ziua 22 CHIAR ÎN FAŢA OCHILOR TĂI 

Ziua 23 AERUL MAGIC PE CARE ÎL RESPIRI 

Ziua 24 BAGHETA MAGICĂ 

Ziua 25 CAUTĂ INDICIILE MAGICE . 

Ziua 26 TRANSFORMAREA MAGICĂ A  GREŞELILOR 
BINECUVÂNTĂRI Ş 

Ziua 27 OGLINDA MAGICĂ 

Ziua 28 AMINTEŞTE-ŢI DE MAGIE 

VIITORUL TĂU MAGIC 

MAGIA NU SE TERMINĂ NICIODATĂ 

Există un text sacru care timp de 2.000 de ania 
generat foarte multă confuzie şi care a fost interpretat 
greşit de către majoritatea celor care l-au citit. Foarte 
puţini oameni de-a lungul istoriei au înţeles că acest 
text reprezintă o ghicitoare şi că celui care o rezolvă — 
celui care dezvăluie misterul — i se va înfăţişa o nouă 


lume în faţa ochilor. 


In cartea Magia, Rhonda Byrne dezvăluie lumii întregi 


acest mister care poate schimba viaţa celor care îl 
înţeleg. Ea îţi propune o călătorie incredibilă care va 
dura 28 de zile, de-a lungul căreia te va învăţa cum să 


aplici această cunoaştere în viaţa ta de zi cu zi. 


Indiferent cine eşti şi unde te afli de-a lungul călătoriei 
tale prin viaţă, indiferent de circumstanţele curente cu 


care te confrunţi, Magia îţi va schimba întreaga viaţă! 


Pentru informaţii suplimentare legate de Magia, 


vizitează site-ul www.thesecret.tv. 


MAGIA (SECRETUL) 

